
หมายเหตุ  
แบบแสดงรายการข้อมูลประจำปี/รายงานประจำปี (แบบ 56-1 One Report-S) เป็นข้อมูลขั้นต่ำที่บริษัทที่ออกหลักทรัพย์ (“บริษัท”) ต้องเปิดเผยข้อมูลต่าง ๆ ที่เกี่ยวข้องกับบริษัท โดยขอให้บริษัทพิจารณาข้อแนะนำคู่มือการจัดทำ ที่เผยแพร่ไว้บนเว็บไซต์ของสำนักงาน ก.ล.ต. เพื่อประกอบการจัดทำด้วย
สำหรับในส่วนการเปิดเผยข้อมูลที่เกี่ยวข้องกับความยั่งยืนที่ปรับปรุงเพื่อให้สอดคล้องกับมาตรฐาน
การรายงานทางการเงินด้านการเปิดเผยข้อมูลความยั่งยืน (“มาตรฐาน ISSB”) นั้น ได้นำเอาคำสำคัญ (“key terms”) บางส่วน มาจากมาตรฐาน ISSB ซึ่งเป็นมาตรฐานที่มีเจ้าของลิขสิทธิ์เป็น International Financial Reporting Standards Foundation (“IFRS Foundation”) โดยให้เฉพาะข้อความในส่วน key terms เป็นไปภายใต้ข้อประกาศความเป็นเจ้าของลิขสิทธิ์ ดังนี้ 

The International Sustainability Standards Board, the IFRS Foundation, the authors and the publishers do not accept responsibility for any loss caused by acting or refraining from acting in reliance on the material in this form, whether such loss is caused by negligence or otherwise.



การเปิดเผยข้อมูลเอกสารแนบ สามารถเปิดเผยไว้ในเว็บไซต์ของบริษัท ซึ่งในแบบ 56-1 One Report-S  จะต้องระบุเว็บไซต์หรือลิงก์เพื่อให้ผู้ลงทุนสามารถเรียกดูข้อมูลได้สะดวก และจะต้องเก็บข้อมูลดังกล่าวไว้ไม่น้อยกว่า 5 ปี โดยไม่มีการเปลี่ยนแปลงในภายหลัง ทั้งนี้ ขอให้นำส่งข้อมูลเอกสารแนบดังกล่าวให้แก่ตลาดหลักทรัพย์แห่งประเทศไทยด้วย

สารบัญ 
           หน้า
ส่วนที่ 1  การประกอบธุรกิจและผลการดำเนินงาน
1. โครงสร้างและการดำเนินงานของกลุ่มบริษัท
1.1  นโยบายและภาพรวมการประกอบธุรกิจ
1.2  ลักษณะการประกอบธุรกิจ
1.3  โครงสร้างการถือหุ้นของกลุ่มบริษัท
1.4  จำนวนทุนจดทะเบียนและทุนชำระแล้ว
1.5  การออกหลักทรัพย์อื่น
1.6  นโยบายการจ่ายเงินปันผล
1.7  เป้าหมายและแผนการดำเนินงานเพื่อเพิ่มมูลค่ากิจการ	 
2.	การบริหารจัดการความเสี่ยงของธุรกิจและความเสี่ยงที่เกี่ยวข้องกับความยั่งยืน
2.1  นโยบายและแผนการบริหารความเสี่ยงและโอกาส
[bookmark: _Hlk215217140]2.2  ปัจจัยความเสี่ยงต่อการดำเนินธุรกิจของบริษัทและความเสี่ยงที่เกี่ยวข้องกับ
ความยั่งยืน
3.	การขับเคลื่อนธุรกิจเพื่อความยั่งยืน
3.1  ข้อกำหนดของการเปิดเผยข้อมูลทางการเงินที่เกี่ยวข้องกับความยั่งยืน
3.2  กลยุทธ์ นโยบาย และแผนงานการจัดการที่เกี่ยวข้องกับความยั่งยืน
3.3  ตัวชี้วัด เป้าหมาย และผลการดำเนินการที่เกี่ยวข้องกับความยั่งยืน  
3.4  เหตุการณ์ที่เกิดขึ้นภายหลังวันที่รายงานที่อาจส่งผลกระทบต่อการตัดสินใจ
		ของผู้ใช้รายงาน
4.	การวิเคราะห์และคำอธิบายของฝ่ายจัดการ 	(Management Discussion and Analysis: MD&A) 
5.	ข้อมูลทั่วไปและข้อมูลสำคัญอื่น
5.1  ข้อมูลทั่วไป
5.2  ข้อมูลสำคัญอื่น
5.3  ข้อพิพาททางกฎหมาย
5.4  ตลาดรอง
5.5  สถาบันการเงินที่ติดต่อประจำ




สารบัญ (ต่อ)
		หน้า
ส่วนที่ 2  การกำกับดูแลกิจการ
6.	นโยบายการกำกับดูแลกิจการและการกำกับดูแลที่เกี่ยวข้องกับความยั่งยืน
6.1  ภาพรวมนโยบายและแนวปฏิบัติการกำกับดูแลกิจการ
6.2  จรรยาบรรณธุรกิจ (ถ้ามี)
6.3  การเปลี่ยนแปลงและพัฒนาการที่สำคัญของนโยบาย เป้าหมาย แนวปฏิบัติ 
และระบบการกำกับดูแลกิจการในรอบปีที่ผ่านมา          
7.	โครงสร้างการกำกับดูแลกิจการ และข้อมูลสำคัญเกี่ยวกับคณะกรรมการ 	
	คณะกรรมการชุดย่อย ผู้บริหาร พนักงานและอื่น ๆ
7.1  โครงสร้างการกำกับดูแลกิจการและการกำกับดูแลที่เกี่ยวข้องกับความยั่งยืน
7.2  ข้อมูลเกี่ยวกับคณะกรรมการ
7.3  ข้อมูลเกี่ยวกับคณะกรรมการชุดย่อย
7.4  ข้อมูลเกี่ยวกับคณะกรรมการ คณะกรรมการชุดย่อย หรือบุคคล
ที่มีหน้าที่รับผิดชอบที่เกี่ยวข้องกับความยั่งยืน
7.5  ข้อมูลเกี่ยวกับผู้บริหาร
7.6  ข้อมูลเกี่ยวกับพนักงาน
7.7  ข้อมูลสำคัญอื่น ๆ
[bookmark: _Hlk18502874]8.	รายงานผลการดำเนินงานสำคัญด้านการกำกับดูแลกิจการ
8.1  สรุปผลการปฏิบัติหน้าที่ของคณะกรรมการในรอบปีที่ผ่านมา
8.2  รายงานผลการปฏิบัติหน้าที่ของคณะกรรมการตรวจสอบในรอบปีที่ผ่านมา
8.3  สรุปผลการปฏิบัติหน้าที่ของคณะกรรมการชุดย่อยอื่น ๆ
8.4  สรุปผลการปฏิบัติหน้าที่ของคณะกรรมการ คณะกรรมการชุดย่อย 
หรือบุคคลที่มีหน้าที่รับผิดชอบที่เกี่ยวข้องกับความยั่งยืน	
[bookmark: _Hlk18502891]9.	การควบคุมภายในและรายการระหว่างกัน
9.1  การควบคุมภายใน
9.2  รายการระหว่างกัน (ถ้ามี)
ส่วนที่ 3  งบการเงิน						
ส่วนที่ 4  การรับรองความถูกต้องของข้อมูล 



เอกสารแนบ  
เอกสารแนบ 1	รายละเอียดเกี่ยวกับกรรมการ ผู้บริหาร ผู้มีอำนาจควบคุม ผู้ที่ได้รับมอบหมายให้รับผิดชอบสูงสุดในสายงานบัญชีและการเงิน ผู้ที่ได้รับมอบหมายให้รับผิดชอบโดยตรงในการควบคุมดูแลการทำบัญชี เลขานุการบริษัทและตัวแทนติดต่อประสานงานกรณีเป็นบริษัทต่างประเทศ
เอกสารแนบ 2	รายละเอียดเกี่ยวกับกรรมการของบริษัทย่อย
เอกสารแนบ 3	รายละเอียดเกี่ยวกับหัวหน้างานตรวจสอบภายใน และหัวหน้างานกำกับดูแลการปฏิบัติงาน
ของบริษัท (compliance) 
เอกสารแนบ 4	ทรัพย์สินที่ใช้ในการประกอบธุรกิจและรายละเอียดเกี่ยวกับรายการประเมินราคาทรัพย์สิน
เอกสารแนบ 5	นโยบายและแนวปฏิบัติการกำกับดูแลกิจการ ฉบับเต็ม และจรรยาบรรณธุรกิจฉบับเต็ม
ที่บริษัทได้จัดทำ
เอกสารแนบ 6 	รายงานคณะกรรมการตรวจสอบ 



เอกสารแนบ 7	รายงานการตรวจสอบที่เกี่ยวข้องกับความยั่งยืน (การปล่อยก๊าซเรือนกระจก) หรือเอกสาร
อื่น ๆ ที่เทียบเท่า (ถ้ามี)



ส่วนที่ 1
การประกอบธุรกิจและผลการดำเนินงาน
1.	โครงสร้างและการดำเนินงานของกลุ่มบริษัท
	1.1 นโยบายและภาพรวมการประกอบธุรกิจ
	ให้อธิบายภาพรวมที่มาและลักษณะการประกอบธุรกิจของบริษัท หรือกลุ่มบริษัท ซึ่งประกอบด้วยบริษัท บริษัทย่อย และบริษัทร่วม ที่ดำเนินงานอยู่ในปัจจุบัน หรือกำลังจะดำเนินงานแล้วแต่กรณี  โดยให้อธิบายในประเด็นดังต่อไปนี้ด้วย 
	1.1.1 วิสัยทัศน์ วัตถุประสงค์ เป้าหมาย หรือกลยุทธ์ในการดำเนินงานของบริษัทหรือกลุ่มบริษัทในภาพรวม ตามที่คณะกรรมการบริษัทกำหนด ซึ่งแสดงให้เห็นถึงทิศทางและความมุ่งมั่นที่จะขับเคลื่อนธุรกิจไปสู่ความยั่งยืน โดยอธิบายเท่าที่บริษัทเห็นว่าเหมาะสม เพื่อให้ผู้ลงทุนเข้าใจและใช้เป็นแนวทางในการติดตาม
ทิศทางการดำเนินธุรกิจของบริษัทในอนาคตต่อไป  
	1.1.2 การเปลี่ยนแปลงและพัฒนาการที่สำคัญ 
		ให้อธิบายการเปลี่ยนแปลงและพัฒนาการที่สำคัญเกี่ยวกับการเปลี่ยนแปลงอำนาจในการควบคุมบริษัท และลักษณะการประกอบธุรกิจในปีที่ผ่านมาโดยสังเขป  ทั้งนี้ หากบริษัทมีการเปลี่ยนแปลงโครงสร้างการถือหุ้น 
การจัดการ หรือการประกอบธุรกิจอย่างมีนัยสำคัญ หรือมีเหตุการณ์สำคัญอื่น (เช่น การควบรวมกิจการ) ในช่วง 3 ปี
ที่ผ่านมา ให้อธิบายการเปลี่ยนแปลงในเรื่องดังกล่าวด้วย
[bookmark: _Hlk30515003]	1.1.3 ให้ระบุว่าบริษัทได้ใช้เงินระดมทุนเป็นไปตามวัตถุประสงค์ที่แจ้งในแบบแสดงรายการข้อมูลการเสนอขายหลักทรัพย์แล้ว[footnoteRef:2]หรือไม่ โดยให้บริษัทเปิดเผยข้อมูล ดังนี้ [2:  ยกเว้นสำหรับกรณีการเสนอขายหุ้นกู้ที่มีอนุพันธ์แฝงซึ่งออกตามประกาศคณะกรรมการกำกับตลาดทุนว่าด้วยการขออนุญาตและการอนุญาตให้ออกและเสนอขายหุ้นกู้ที่มีอนุพันธ์แฝง และประกาศที่เกี่ยวข้อง] 

	(1)  การใช้เงินที่ได้จากการเสนอขายตราสารทุนหรือตราสารหนี้แต่ละครั้ง[footnoteRef:3] [3:  การเปิดเผยข้อมูลเกี่ยวกับการใช้เงินที่ได้จากการเสนอขายตราสารทุนหรือตราสารหนี้ ให้ใช้สำหรับบริษัทที่เคยเปิดเผยข้อมูลวัตถุประสงค์การใช้เงินในแบบแสดงรายการข้อมูลการเสนอขายตราสารทุนหรือตราสารหนี้ตามตารางนี้แล้ว และยังใช้เงินไม่ครบตามวัตถุประสงค์] 

	การใช้เงิน

	จำนวนเงินที่ใช้โดยประมาณ
	ระยะเวลาที่ใช้เงินโดยประมาณ
	รายละเอียด/ความคืบหน้าของการใช้เงิน/เหตุผลและมาตรการดำเนินการกรณีใช้เงินไม่เป็นไปตามวัตถุประสงค์

	1. เพื่อใช้ในการซื้อสินทรัพย์ หรือลงทุนในกิจการที่เกี่ยวข้องกับการดำเนินธุรกิจปัจจุบัน 
	
	
	- กรณีเป็นการซื้อสินทรัพย์ ให้อธิบายเกี่ยวกับประเภทสินทรัพย์และจำนวนเงิน
ที่ใช้โดยประมาณ 
- กรณีเป็นการลงทุนในกิจการ ให้อธิบายลักษณะกิจการที่จะลงทุน สถานะการลงทุน และจำนวนเงินที่ใช้โดยประมาณทั้งนี้ กรณีการซื้อสินทรัพย์ หรือลงทุนในกิจการที่ไม่เกี่ยวข้องกับการดำเนินธุรกิจปัจจุบัน ให้อธิบายเหตุผลและที่มาของการเข้าไปซื้อสินทรัพย์ หรือลงทุนในกิจการดังกล่าวด้วย

	2. เพื่อใช้ในการซื้อสินทรัพย์ หรือลงทุนในกิจการที่ไม่เกี่ยวข้องกับการดำเนินธุรกิจปัจจุบัน
	
	
	

	3. เพื่อชำระคืนเงินกู้ หรือหนี้จากการออกตราสารหนี้
	
	
	-  กรณีเป็นการชำระหนี้ที่มีกับกลุ่ม
ที่ปรึกษาทางการเงินหรือกลุ่มตัวกลาง
ในการเสนอขายหลักทรัพย์ ให้เปิดเผย terms and conditions ของหนี้ดังกล่าวเพิ่มเติมด้วย  

	4. กรณีอื่น ๆ เช่น เงินทุนที่ใช้หมุนเวียนในกิจการ
	
	
	-  กรณีอื่น ๆ ให้เปิดเผยอย่างน้อยในเรื่องจำนวนเงินและระยะเวลาการใช้เงิน



หมายเหตุ :  
1.  ให้เปิดเผยประมาณการมูลค่าเงินที่ใช้แยกแต่ละวัตถุประสงค์การใช้เงิน โดยอาจเปิดเผยข้อมูลในลักษณะเป็นช่วง (range) 
ที่เหมาะสมได้ และให้เรียงลำดับการใช้เงินตามความสำคัญของวัตถุประสงค์แต่ละเรื่อง  ทั้งนี้ หากเงินระดมทุนที่ได้รับใน
ครั้งนี้ไม่เพียงพอสำหรับวัตถุประสงค์การใช้เงินที่ระบุไว้ ให้เปิดเผยแหล่งเงินทุนที่จะจัดหาเพิ่มเติมด้วย
[bookmark: _Hlk40344901]2.  หากเป็นการทำรายการกับบุคคลที่อาจมีความขัดแย้ง ให้เปิดเผยเป็นรายการระหว่างกันที่จะเกิดขึ้นในอนาคตด้วย
ทั้งนี้ แนวทางการเปิดเผยวัตถุประสงค์การใช้เงินให้เป็นไปตามคู่มือการเปิดเผยข้อมูลในแบบแสดงรายการข้อมูล
การเสนอขายหลักทรัพย์ และแบบแสดงรายการข้อมูลประจำปี ที่กำหนดไว้บนเว็บไซต์ของสำนักงาน ก.ล.ต.

	(2)  กฎหมายที่ใช้บังคับ[footnoteRef:4] [4:  การเปิดเผยข้อมูลเกี่ยวกับกฎหมายที่ใช้บังคับ ให้ใช้สำหรับบริษัทที่เคยเปิดเผยข้อมูลดังกล่าวในแบบแสดงรายการข้อมูลการเสนอขายตราสารหนี้แล้ว ] 

	ให้ระบุกฎหมายของประเทศที่ใช้บังคับกับตราสารหนี้ (applicable law)
[bookmark: _Hlk40344911]	1.1.4 ให้อธิบายข้อผูกพันที่บริษัทให้คำมั่นไว้ในแบบแสดงรายการข้อมูลการเสนอขายหลักทรัพย์และ/หรือเงื่อนไขการอนุญาตของสำนักงาน ก.ล.ต. (ถ้ามี) และ/หรือเงื่อนไขการรับหลักทรัพย์ของตลาดหลักทรัพย์
แห่งประเทศไทย (ถ้ามี) รวมทั้งการปฏิบัติให้เป็นไปตามข้อผูกพันหรือเงื่อนไขดังกล่าวในปีต่อ ๆ มา 
	1.1.5 ให้บริษัทจดทะเบียนเปิดเผยข้อมูลตามรายละเอียดที่กำหนดในตารางสำหรับการทำรายการที่มีนัยสำคัญและรายการที่เกี่ยวโยงกันทุกรายการที่ได้รับอนุมัติจากที่ประชุมผู้ถือหุ้น ที่อยู่ระหว่างดำเนินการ รวมถึงรายการที่ดำเนินการแล้วเสร็จ หรือรายการที่ไม่สามารถดำเนินการตามที่ได้รับอนุมัติอย่างมีนัยสำคัญหรือรายการที่มีการยกเลิกการทำรายการในระหว่างรอบรายงาน[footnoteRef:5] [5:  แก้ไขเพิ่มเติมโดยประกาศคณะกรรมการกำกับตลาดทุน ที่ ทจ. 48/2568 เรื่อง หลักเกณฑ์ เงื่อนไข และวิธีการรายงานการเปิดเผยข้อมูลเกี่ยวกับฐานะการเงินและ
ผลการดำเนินงานของบริษัทที่ออกหลักทรัพย์ (ฉบับที่ 30) ลงวันที่ 25 ธันวาคม พ.ศ. 2568] 


	
	รายการ
	ประเภทรายการ
	วันที่ได้รับอนุมัติ
	รายละเอียดโดยสรุปของรายการ
	สถานะความคืบหน้า

	ลำดับรายการ
	ระบุรายการ
ที่อยู่ระหว่างดำเนินการรวมถึงรายการที่ดำเนินการแล้วเสร็จ หรือรายการที่ไม่สามารถดำเนินการตามที่ได้รับอนุมัติอย่าง
มีนัยสำคัญหรือรายการที่ยกเลิกในระหว่างรอบรายงาน
	ระบุว่าเป็นรายการ
ที่มีนัยสำคัญหรือรายการ
ที่เกี่ยวโยงกัน หรือเข้าข่ายรายการทั้ง 
2 ประเภท
	ระบุวันที่ได้รับอนุมัติจากที่ประชุมผู้ถือหุ้น
	ระบุรายละเอียด
โดยสรุปของรายการตามที่ได้รับอนุมัติจากที่ประชุม
ผู้ถือหุ้น
	- ระบุสถานะความคืบหน้าล่าสุด ณ ปัจจุบัน
- หากเป็นรายการที่ดำเนินการแล้วเสร็จหรือมีการยกเลิกการทำรายการในระหว่างรอบระยะเวลารายงาน ให้ระบุด้วยว่าแล้วเสร็จหรือยกเลิกการทำรายการเมื่อใด
- ในกรณีที่มีการยกเลิกการทำรายการหรือไม่สามารถดำเนินการตามที่ได้รับอนุมัติอย่างมีนัยสำคัญ ขอให้ระบุรายละเอียดที่มาที่ไป
พร้อมความเห็นของคณะกรรมการบริษัทเกี่ยวกับเหตุผลและความจำเป็นในยกเลิกการทำรายการหรือไม่สามารถดำเนินการตามที่
ได้รับอนุมัติอย่างมีนัยสำคัญดังกล่าว รวมถึงผลกระทบที่อาจจะเกิดขึ้นกับบริษัท



หมายเหตุ : การเปิดเผยข้อมูลส่วนนี้ให้เริ่มมีผลใช้บังคับตั้งแต่วันที่ 1 กรกฎาคม 2569 เป็นต้นไป

[bookmark: _Hlk18786236]	1.1.6 ชื่อ สถานที่ตั้งสำนักงานใหญ่ ประเภทธุรกิจ เลขทะเบียนบริษัท โทรศัพท์ โทรสาร เว็บไซต์บริษัท (ถ้ามี) จำนวนและชนิดของหุ้นที่จำหน่ายได้แล้วทั้งหมดของบริษัท 
1.2 ลักษณะการประกอบธุรกิจ
	 1.2.1	โครงสร้างรายได้/1/
	บริษัทมีสายผลิตภัณฑ์หรือกลุ่มธุรกิจมากกว่า 1 สาย หรือ 1 กลุ่ม ให้ระบุสัดส่วนรายได้จากแต่ละสายผลิตภัณฑ์หรือกลุ่มธุรกิจ โดยอย่างน้อยให้แสดงสัดส่วนรายได้ของสายผลิตภัณฑ์หรือกลุ่มธุรกิจที่มีมูลค่าเกินกว่าร้อยละ 10 ของรายได้รวมตามงบกำไรขาดทุนรวมของปีบัญชีล่าสุด  โดยให้แสดงตามตารางดังนี้
	ทั้งนี้ ในกรณีที่หมายเหตุประกอบงบการเงินของบริษัทได้แสดงผลการดำเนินงานของแต่ละสายผลิตภัณฑ์ไว้ครบถ้วนตามมาตรฐานการบัญชีว่าด้วยการเสนอข้อมูลทางการเงินจำแนกตามส่วนงานแล้ว อาจอธิบายโครงสร้างรายได้เฉพาะปีล่าสุดก็ได้ (เช่น บริษัทมีรายได้จากการประกอบธุรกิจ A ร้อยละ 65 และธุรกิจ B 
ร้อยละ 35  พร้อมทั้งอธิบายอ้างอิงถึงหมายเหตุประกอบงบการเงินที่เกี่ยวข้อง)


	สายผลิตภัณฑ์/กลุ่มธุรกิจ
	ดำเนินการโดย
	% การถือหุ้นของบริษัท
	ปี 25..
รายได้/2/
	
%
	ปี 25..
รายได้/2/
	
%
	ปี 25..
รายได้/2/
	
%

	สายผลิตภัณฑ์/กลุ่มธุรกิจที่ 1
	
	
	
	
	
	
	
	

	สายผลิตภัณฑ์/กลุ่มธุรกิจที่ 2
สายผลิตภัณฑ์/กลุ่มธุรกิจที่ 3
รายได้อื่น/3/ (ถ้ามี)
	
	
	
	
	
	
	
	

	รวม
	
	
	
	100
	
	100
	
	100


/1/ กรณีที่บริษัทได้ออกและเสนอขายหลักทรัพย์ต่อประชาชนเป็นการทั่วไป (Initial Public Offering) ในช่วง 1 หรือ 2 ปีที่ผ่านมา และไม่สามารถแสดงโครงสร้างรายได้ 3 ปีย้อนหลังได้ ให้แสดงตารางโครงสร้างรายได้เฉพาะในช่วง 1 หรือ 2 ปีที่ผ่านมา แล้วแต่กรณี
/2/ รายได้ ให้รวมถึงส่วนแบ่งกำไรจากเงินลงทุนในบริษัทร่วมตามวิธีส่วนได้เสียจากการลงทุนด้วย
/3/ ให้อธิบายลักษณะและสัดส่วนของรายได้อื่น ซึ่งหากรายได้อื่นใดมีสัดส่วนที่มีนัยสำคัญ ให้อธิบายแยกออกมาด้วย
	
1.2.2 ข้อมูลเกี่ยวกับผลิตภัณฑ์
	ให้อธิบายข้อมูลดังต่อไปนี้แยกตามแต่ละสายผลิตภัณฑ์หรือกลุ่มธุรกิจ					(1) ลักษณะผลิตภัณฑ์หรือบริการ และการพัฒนานวัตกรรมธุรกิจ
	ให้อธิบายลักษณะผลิตภัณฑ์หรือบริการเพื่อให้ผู้ลงทุนเข้าใจลักษณะธุรกิจของบริษัทในปีที่ผ่านมา  รวมถึงปัจจัยที่มีผลกระทบต่อโอกาสหรือข้อจำกัดการประกอบธุรกิจ เช่น การได้รับใบอนุญาตให้ประกอบธุรกิจ สัมปทาน หรือการส่งเสริมการลงทุน เป็นต้น พร้อมทั้งอธิบายลักษณะสิทธิประโยชน์ที่ได้รับด้วย
	กรณีบริษัทหรือบริษัทย่อยประกอบธุรกิจที่มีลักษณะเป็นโครงการ เช่น ธุรกิจพัฒนาอสังหาริมทรัพย์ หรือธุรกิจโรงไฟฟ้า เป็นต้น ขอให้อธิบายข้อมูลของแต่ละโครงการที่มีนัยสำคัญ เช่น ที่ตั้งโครงการ ลักษณะลูกค้า กลุ่มลูกค้าเป้าหมาย มูลค่าโครงการ  ความคืบหน้าของการพัฒนาและการขาย เป็นต้น
	ให้อธิบายนโยบายการวิจัยและพัฒนาในด้านต่าง ๆ และให้ระบุรายละเอียดเกี่ยวกับการพัฒนานวัตกรรมในกระบวนการ สินค้าและ/หรือบริการ หรือโมเดลธุรกิจ (ถ้ามี) ซึ่งแสดงให้เห็นว่าบริษัทมีการพัฒนาอย่างต่อเนื่องเพื่อตอบสนองความต้องการของผู้มีส่วนได้เสียและพร้อมรองรับการเปลี่ยนแปลงทางเศรษฐกิจ สังคม และสิ่งแวดล้อม ซึ่งนำไปสู่การลดความเสี่ยงและเพิ่มโอกาสและความสามารถในการแข่งขันโดยบริษัทสามารถอธิบายข้อมูลโดยสังเขปตามที่บริษัทเห็นว่าเหมาะสม พร้อมทั้งแสดงรายจ่ายในระยะ 3 ปี ที่ผ่านมาสำหรับการทำวิจัยและพัฒนาดังกล่าว ในกรณีที่ไม่มี ให้ระบุว่าไม่มี (พร้อมทั้งอธิบายเหตุผลประกอบด้วย) 
	(2) การตลาดและการแข่งขัน
	(ก) ให้อธิบายนโยบายการตลาดของผลิตภัณฑ์หรือบริการที่สำคัญในปีที่ผ่านมาซึ่งอาจอธิบายในเชิงเปรียบเทียบกับคู่แข่งในภาพรวม ลักษณะลูกค้า กลุ่มลูกค้าเป้าหมาย การจำหน่ายและช่องทางการจัดจำหน่ายหากมีการส่งผลิตภัณฑ์ออกไปจำหน่ายต่างประเทศ ให้ระบุสัดส่วนการจำหน่ายในประเทศต่อการส่งออกไปจำหน่ายต่างประเทศ ชื่อประเทศหรือกลุ่มประเทศที่จำหน่ายผลิตภัณฑ์หรือบริการด้วย
	(ข) ให้อธิบายสภาพการแข่งขันภายในอุตสาหกรรมในปีที่ผ่านมา และแนวโน้มภาวะอุตสาหกรรมและสภาพการแข่งขันในอนาคต  เช่น จำนวนคู่แข่งโดยประมาณ ขนาดของบริษัท เมื่อเทียบกับคู่แข่ง สถานภาพและศักยภาพในการแข่งขันของบริษัท ชื่อคู่แข่ง (โดยทั่วไปไม่จำเป็นต้องเปิดเผย เว้นแต่ในกรณีที่ในอุตสาหกรรมนี้มีคู่แข่งเพียงรายเดียว หรือน้อยรายที่เป็นผู้นำตลาด) เป็นต้น

	(3) การจัดหาผลิตภัณฑ์และบริการ
	ให้อธิบายลักษณะการจัดให้ได้มาซึ่งผลิตภัณฑ์เพื่อจำหน่ายในปีที่ผ่านมา เช่น การผลิต (จำนวนโรงงาน กำลังการผลิตรวม) การจัดหาวัตถุดิบหรือผลิตภัณฑ์เพื่อจำหน่าย จำนวนผู้จำหน่ายวัตถุดิบ รวมทั้งสัดส่วนการซื้อวัตถุดิบในประเทศและต่างประเทศ (ในกรณีเป็นสถาบันการเงิน ให้อธิบายในเรื่องแหล่งที่มาของเงินทุน และการให้กู้ยืม)
	(4) ทรัพย์สินที่ใช้ในการประกอบธุรกิจ 
	ให้อธิบายลักษณะสำคัญของทรัพย์สินถาวรหลักและสินทรัพย์ไม่มีตัวตนที่สำคัญที่บริษัทและบริษัทย่อยใช้ในการประกอบธุรกิจ โดยบริษัทอาจเปิดเผยราคาประเมินทรัพย์สินด้วยก็ได้  นอกจากนี้ ให้เปิดเผยนโยบายการลงทุนในบริษัทย่อยและบริษัทร่วมด้วย  ทั้งนี้ ให้อธิบายข้อมูลในส่วนนี้โดยสังเขป และรายละเอียดให้เปิดเผยตามเอกสารแนบ 
(5) งานที่ยังไม่ได้ส่งมอบ (เฉพาะกรณีที่การประกอบธุรกิจมีลักษณะเป็นโครงการหรือชิ้นงาน ซึ่งแต่ละโครงการหรือชิ้นงานมีมูลค่าสูง และใช้เวลานานในการส่งมอบงาน เช่น ธุรกิจพัฒนาอสังหาริมทรัพย์ ธุรกิจก่อสร้าง ธุรกิจต่อเรือ เป็นต้น) 
	ให้แสดงมูลค่างานที่ยังไม่ได้ส่งมอบ ณ วันหลังสุดที่เป็นไปได้ หากเป็นโครงการที่มีมูลค่าตั้งแต่
ร้อยละ 10 ขึ้นไปของรายได้รวมตามงบการเงินรวมของปีบัญชีล่าสุด ให้ระบุเป็นรายชิ้นที่คาดว่าจะส่งมอบในแต่ละช่วงเวลา	
หมายเหตุ หากบริษัทมีการพึ่งพิงลูกค้าหรือผู้จัดจำหน่ายรายใดที่มีบทบาทสำคัญต่อการอยู่รอดของบริษัท ให้เปิดเผยเป็นปัจจัยความเสี่ยง และหากการพึ่งพิงมีสัดส่วนเกินร้อยละ 30 ของรายได้รวมหรือยอดซื้อรวม ตามแต่กรณี ตามงบการเงินรวม ให้ระบุจำนวนราย ลักษณะความสัมพันธ์และประเภทของสินค้าที่ซื้อขาย  อย่างไรก็ดี หากบริษัทมีการเปิดเผยข้อมูลเกี่ยวกับชื่อลูกค้าหรือผู้จัดจำหน่ายให้แก่บุคคลอื่น เช่น ผู้ลงทุนหรือนักวิเคราะห์ด้านหลักทรัพย์หรือการลงทุน ก็ให้ระบุชื่อดังกล่าวด้วย เพื่อให้ผู้ลงทุนมีข้อมูลเท่าเทียมกัน
1.3 โครงสร้างการถือหุ้นของกลุ่มบริษัท  
1.3.1 โครงสร้างการถือหุ้นของกลุ่มบริษัท  
	ในกรณีที่บริษัทมีบริษัทย่อยหรือบริษัทร่วม ให้แสดงข้อมูลต่อไปนี้ 
	(1) ให้อธิบายนโยบายการแบ่งการดำเนินงานของบริษัทในกลุ่ม
	(2) ให้แสดงข้อมูลแผนภาพโครงสร้างการถือหุ้นของกลุ่มบริษัท โดยให้ระบุสัดส่วนการถือหุ้น และสัดส่วนของสิทธิออกเสียง (ในกรณีที่แตกต่างจากสัดส่วนการถือหุ้น) ไว้ด้วย และในกรณีที่การถือหุ้นในบริษัทย่อยเป็นการตกลงร่วมทุนกับกลุ่มธุรกิจอื่น ให้ระบุชื่อและสัดส่วนการถือหุ้นของ
ผู้ร่วมทุนนั้นด้วย (หากมีบริษัทย่อย หรือบริษัทร่วมจำนวนมาก อาจจัดรวมกันเป็นกลุ่มธุรกิจก็ได้)
	(3) กรณีเป็นบริษัทที่ประกอบธุรกิจโดยการถือหุ้นในบริษัทอื่น (“holding company”) ให้ระบุขนาดของบริษัทที่ประกอบธุรกิจหลัก และขนาดของบริษัทอื่น โดยเปรียบเทียบกับขนาดของบริษัทตามหลักเกณฑ์ที่เกี่ยวข้อง[footnoteRef:6]  ทั้งนี้ หากสัดส่วนดังกล่าวไม่เป็นไปตามเกณฑ์ที่กำหนด ให้ระบุมาตรการและแนวทางแก้ไขเพื่อให้เป็นไปตามเกณฑ์ด้วย [6:   ตามที่กำหนดในประกาศคณะกรรมการกำกับตลาดทุนว่าด้วยการขออนุญาตและการอนุญาตให้เสนอขายหุ้นที่ออกใหม่ และประกาศสำนักงานคณะกรรมการกำกับหลักทรัพย์และตลาดหลักทรัพย์ว่าด้วยการพิจารณาขนาดของบริษัทในส่วนที่เกี่ยวกับการอนุญาตให้บริษัทที่ประกอบธุรกิจโดยการถือหุ้นในบริษัทอื่น (holding company) เสนอขายหุ้นที่ออกใหม่] 

	(4) ชื่อ สถานที่ตั้งสำนักงานใหญ่ ประเภทธุรกิจ โทรศัพท์ โทรสาร จำนวน และชนิดของหุ้นที่จำหน่ายได้แล้วทั้งหมดของนิติบุคคลที่บริษัทถือหุ้นตั้งแต่ร้อยละ 10 ขึ้นไปของจำนวนหุ้นที่จำหน่ายได้แล้วทั้งหมดของนิติบุคคลนั้น
     	1.3.2 หากบุคคลที่อาจมีความขัดแย้งถือหุ้นในบริษัทย่อยหรือบริษัทร่วมเกินกว่าร้อยละ 10 ของจำนวนหุ้นที่มีสิทธิออกเสียงของบริษัทดังกล่าว ให้อธิบายเหตุผลประกอบที่ให้บุคคลที่อาจมีความขัดแย้งถือหุ้นในบริษัทดังกล่าวแทนการถือหุ้นของบริษัทโดยตรงด้วย
1.3.3 ความสัมพันธ์กับกลุ่มธุรกิจของผู้ถือหุ้นรายใหญ่[footnoteRef:7] [7:   ไม่ต้องเปิดเผยข้อมูลในหัวข้อนี้ก็ได้ หากเป็นกรณีที่การดำเนินธุรกิจหลักของบริษัท มิได้มีความสัมพันธ์หรือเกี่ยวข้องกับการดำเนินธุรกิจอื่นของผู้ถือหุ้นรายใหญ่อย่างมีนัยสำคัญ  หรือมีความสัมพันธ์กันแต่เพียงครั้งคราวเฉพาะธุรกรรม เช่น ใช้บริการโฆษณา กู้ยืมเงิน  เช่าทรัพย์สิน เป็นต้น ] 

	ในกรณีที่บริษัทหรือกลุ่มบริษัทเป็นบริษัทในเครือ หรือเป็นส่วนหนึ่งของกลุ่มธุรกิจของผู้ถือหุ้นรายใหญ่ และโดยสภาพการดำเนินธุรกิจหลักของบริษัทอาจต้องสัมพันธ์ พึ่งพิง[footnoteRef:8] หรือแข่งขันกับธุรกิจอื่นในกลุ่มธุรกิจของผู้ถือหุ้นรายใหญ่อย่างมีนัยสำคัญ บริษัทควรอธิบายโครงสร้างหรือสถานภาพนั้น  รวมทั้งลักษณะความสัมพันธ์ทางธุรกิจระหว่างกัน โดยควรแสดงแผนภาพโครงสร้างธุรกิจโดยรวมของผู้ถือหุ้นรายใหญ่เท่าที่ทำได้ด้วย พร้อมทั้งอธิบายเหตุผลและโอกาสหรือความจำเป็นที่ต้องมีการพึ่งพิงหรือสนับสนุนระหว่างกัน รวมทั้งความสำคัญเชิงกลยุทธ์ (positioning) ของบริษัทหรือกลุ่มบริษัทต่อกลุ่มธุรกิจของผู้ถือหุ้นรายใหญ่ ในกรณีที่โครงสร้างธุรกิจของบริษัทหรือบริษัทในกลุ่มมีการแข่งขันกันอย่างมีนัยสำคัญ ควรอธิบายให้ชัดเจนด้วยว่า บริษัทมีกลไกการรักษาสิทธิของผู้ถือหุ้นให้ได้รับความเป็นธรรม หรือการบริหาร จัดการบริษัทจะเป็นไปเพื่อประโยชน์ที่ดีที่สุดของกิจการและผู้ถือหุ้นโดยรวมอย่างไร  ทั้งนี้ เพื่อให้ผู้ลงทุนเข้าใจภาพรวมการดำเนินธุรกิจของบริษัทหรือกลุ่มบริษัท   [8:   ตัวอย่างของความสัมพันธ์หรือพึ่งพิง เช่น การให้หรือรับความช่วยเหลือทางการเงิน ทางเทคนิค หรือการจัดหาวัตถุดิบ การใช้ตราสินค้าร่วมกัน เป็นต้น] 

1.3.4 ผู้ถือหุ้น
(1) รายชื่อผู้ถือหุ้นรายใหญ่  
	ให้ระบุรายชื่อกลุ่มผู้ถือหุ้นดังต่อไปนี้ พร้อมทั้งจำนวนหุ้นที่ถือและสัดส่วนการถือหุ้นล่าสุด  ทั้งนี้ ให้นับรวมการถือหุ้นของผู้ที่เกี่ยวข้องและผู้ถือหุ้นที่อยู่ภายใต้ผู้มีอำนาจควบคุมเดียวกันเป็นกลุ่มเดียวกัน
	(ก) กลุ่มผู้ถือหุ้นที่ถือหุ้นสูงสุด 10 รายแรก 
	(ข) กลุ่มผู้ถือหุ้นรายใหญ่ที่โดยพฤติการณ์มีอิทธิพลต่อการกำหนดนโยบายการจัดการหรือ
การดำเนินงานของบริษัทอย่างมีนัยสำคัญ (เช่น มีการส่งบุคคลเข้าเป็นกรรมการที่มีอำนาจจัดการ (authorized director))
	ในกรณีที่รายชื่อกลุ่มผู้ถือหุ้นที่ปรากฏดังกล่าวข้างต้น ยังไม่แสดงถึงบุคคลที่เป็นผู้ถือหุ้น
ที่แท้จริง เช่น รายชื่อผู้ถือหุ้นที่แสดงไว้เป็น holding company หรือ nominee account ให้ระบุชื่อบุคคลหรือกลุ่มบุคคลหลักที่เป็นผู้ถือหุ้นที่แท้จริง รวมทั้งธุรกิจหลักของบุคคลดังกล่าวด้วย เว้นแต่จะมีเหตุอันสมควรที่ทำให้ไม่อาจทราบผู้ถือหุ้นที่แท้จริงได้
(2) ในกรณี holding company ให้แสดงข้อมูลผู้ถือหุ้นของบริษัทย่อยที่เป็นบริษัทที่ประกอบธุรกิจหลักตามแนวทางที่กำหนดไว้ใน (1) ด้วย  ทั้งนี้ หากเป็นกรณีที่ holding company มีการประกอบธุรกิจหลากหลายประเภทธุรกิจ โดยมีบริษัทที่เป็นศูนย์กลางทำหน้าที่บริหารจัดการบริษัทย่อยหรือบริษัทร่วมในแต่ละกลุ่มธุรกิจ ให้แสดงข้อมูล
ผู้ถือหุ้นของบริษัทที่เป็นศูนย์กลาง บริษัทย่อยที่ประกอบธุรกิจหลักแต่ไม่ได้อยู่ภายใต้บริษัทที่เป็นศูนย์กลาง และบริษัทย่อยภายในกลุ่มของบริษัทที่เป็นศูนย์กลางซึ่งขนาดของบริษัทดังกล่าวมีนัยสำคัญเมื่อเทียบกับขนาดของ holding company ด้วย
(3) ข้อตกลงระหว่างผู้ถือหุ้นรายใหญ่ (shareholders’ agreement) (ถ้ามี)
ในกรณีที่กลุ่มผู้ถือหุ้นรายใหญ่มีข้อตกลงระหว่างกัน ในเรื่องที่มีผลกระทบต่อการออกและเสนอขายหลักทรัพย์ หรือการบริหารงานของบริษัท โดยข้อตกลงดังกล่าวมีบริษัทร่วมลงนามด้วย ให้ระบุ พร้อมทั้งอธิบายสาระสำคัญที่มีผลต่อการดำเนินงานของบริษัท
1.4 จำนวนทุนจดทะเบียนและทุนชำระแล้ว
	1.4.1 บริษัทมีทุนจดทะเบียน                ล้านบาท เรียกชำระแล้ว             ล้านบาท แบ่งเป็นหุ้นสามัญ                  หุ้น หุ้นบุริมสิทธิ                หุ้น (ถ้ามี) มูลค่าหุ้นละ            บาท 
 ในกรณีที่บริษัทมีหลักทรัพย์ไปจดทะเบียนในตลาดหลักทรัพย์อื่น ให้ระบุชื่อตลาดหลักทรัพย์ที่
จดทะเบียนนั้นด้วย
	1.4.2 ในกรณีที่บริษัทมีหุ้นประเภทอื่นที่มีสิทธิหรือเงื่อนไขแตกต่างจากหุ้นสามัญ เช่น หุ้นบุริมสิทธิ ให้อธิบายลักษณะสำคัญของหลักทรัพย์ เช่น จำนวน มูลค่า และสิทธิและเงื่อนไขที่แตกต่างจากหุ้นสามัญ ลักษณะบุคคลที่ถือหุ้นบุริมสิทธิดังกล่าว เป็นต้น  ทั้งนี้ หากบุคคลนั้นเป็นบุคคลที่อาจมีความขัดแย้ง ให้ระบุรายชื่อและจำนวนที่แต่ละรายถือด้วย
[bookmark: _Hlk40344944]	1.4.3 ในกรณีที่มีหุ้นหรือหลักทรัพย์แปลงสภาพของบริษัทเป็นหลักทรัพย์อ้างอิงในการออกหน่วยลงทุนของกองทุนรวมเพื่อผู้ลงทุนซึ่งเป็นคนต่างด้าว (Thai Trust Fund) และใบแสดงสิทธิในผลประโยชน์ที่เกิดจากหลักทรัพย์อ้างอิงไทย (NVDR) ให้ระบุจำนวนหุ้นและจำนวนหุ้นรองรับหลักทรัพย์แปลงสภาพที่เป็นหลักทรัพย์อ้างอิงดังกล่าว พร้อมทั้งอธิบายถึงผลกระทบต่อสิทธิในการออกเสียงของผู้ถือหุ้นอันเนื่องมาจากการที่กองทุนรวมหรือผู้ออก NVDR ไม่ใช้สิทธิออกเสียงในการประชุมผู้ถือหุ้น 
1.5 การออกหลักทรัพย์อื่น
1.5.1 กรณีที่บริษัทมีหลักทรัพย์แปลงสภาพ เช่น ใบสำคัญแสดงสิทธิที่จะซื้อหุ้น หุ้นกู้แปลงสภาพ  ให้อธิบายลักษณะสำคัญของหลักทรัพย์ เช่น ประเภท อายุ อัตราดอกเบี้ย อัตราและราคาแปลงสภาพ จำนวนหุ้นที่ออกเพื่อรองรับการแปลงสภาพ จำนวนและมูลค่าที่เสนอขาย จำนวนและมูลค่าที่ยังไม่ได้ใช้สิทธิแปลงสภาพ จำนวนและมูลค่าที่ยังไม่ได้ไถ่ถอน 
วันครบกำหนดไถ่ถอน หลักประกัน และเงื่อนไขอื่นที่เป็นสาระสำคัญ เช่น การให้สิทธิไถ่ถอนหุ้นกู้แปลงสภาพก่อนครบกำหนด (put option และ call option) เป็นต้น  
	1.5.2 กรณีที่บริษัทมีหลักทรัพย์ที่เป็นตราสารหนี้ เช่น หุ้นกู้ ตั๋วเงิน ให้อธิบายลักษณะสำคัญของหลักทรัพย์ดังกล่าว เช่น ประเภทหุ้นกู้ หรือตั๋วเงิน จำนวนและมูลค่าที่ยังไม่ได้ไถ่ถอน วันครบกำหนดไถ่ถอน หลักประกัน เงื่อนไขอื่นที่เป็นสาระสำคัญ เช่น การให้สิทธิไถ่ถอนหุ้นกู้หรือตั๋วเงินก่อนครบกำหนด (put option และ call option) เงื่อนไขในการกู้ยืมเงิน เป็นต้น และการจัดอันดับความน่าเชื่อถือครั้งหลังสุดของหุ้นกู้หรือตั๋วเงิน ผู้ออกหุ้นกู้หรือตั๋วเงิน หรือผู้ค้ำประกันการชำระหนี้ตามตราสาร แล้วแต่กรณี  
[bookmark: _Hlk29381770]		ทั้งนี้ ในกรณีที่ตราสารหนี้ที่ยังไม่ครบกำหนดไถ่ถอนเป็นหุ้นกู้ที่มีผู้ค้ำประกันการชำระหนี้ ให้แนบข้อมูลเกี่ยวกับผู้ค้ำประกันซึ่งเป็นข้อมูลที่อาจมีผลกระทบต่อการตัดสินใจของผู้ลงทุน ซึ่งรวมถึงลักษณะการประกอบธุรกิจ ข้อมูลทางการเงินที่สำคัญที่แสดงถึงฐานะการเงินและผลการดำเนินงาน อันดับความน่าเชื่อถือของผู้ค้ำประกันครั้งหลังสุด (ถ้ามี) ด้วย  ทั้งนี้ หากผู้ค้ำประกันดังกล่าวเป็นบริษัทที่มีหน้าที่ยื่นแบบ 56-1 One Report-S ให้อ้างอิงไปยังแบบ 56-1 One Report-S ของผู้ค้ำประกันที่จัดไว้ที่เว็บไซต์ของสำนักงาน ก.ล.ต. ได้
1.6 นโยบายการจ่ายเงินปันผล  
ให้ระบุนโยบายการจ่ายเงินปันผลของบริษัทที่จะจ่ายให้ผู้ถือหุ้น รวมทั้งนโยบายที่บริษัทย่อยจะจ่ายเงิน
ปันผลให้บริษัทด้วย

1.7 เป้าหมายและแผนการดำเนินงานเพื่อเพิ่มมูลค่ากิจการ[footnoteRef:9] (ถ้าประสงค์จะเปิดเผย)   [9:  แก้ไขเพิ่มเติมโดยประกาศคณะกรรมการกำกับตลาดทุน ที่ ทจ. 48/2568 เรื่อง หลักเกณฑ์ เงื่อนไข และวิธีการรายงานการเปิดเผยข้อมูลเกี่ยวกับฐานะการเงินและ
ผลการดำเนินงานของบริษัทที่ออกหลักทรัพย์ (ฉบับที่ 30) ลงวันที่ 25 ธันวาคม พ.ศ. 2568] 

	ในกรณีที่บริษัทเข้าร่วมโครงการ Corporate Value Up และ/หรือโครงการ JUMP+ ซึ่งมีการเปิดเผยเป้าหมาย และแผนที่เกี่ยวข้องกับการเพิ่มมูลค่ากิจการของบริษัท ผ่านช่องทางตลาดหลักทรัพย์
แห่งประเทศไทย สามารถนำข้อมูลที่ได้เปิดเผยดังกล่าวมาเปิดเผยในแบบ 56-1 One Report-S  ทั้งนี้ 
การเปิดเผยข้างต้นให้รวมถึงการรายงานความคืบหน้าในการปฏิบัติตามเป้าหมายหรือแผนดังกล่าวผ่านช่องทางของตลาดหลักทรัพย์แห่งประเทศไทยด้วย
2.	การบริหารจัดการความเสี่ยงของธุรกิจและความเสี่ยงที่เกี่ยวข้องกับความยั่งยืน
2.1 นโยบายและแผนการบริหารความเสี่ยงและโอกาส
	ให้อธิบายนโยบาย กรอบการดำเนินงาน และแผนการบริหารความเสี่ยงและโอกาสระดับองค์กร พร้อมระบุรายละเอียดกระบวนการในการพิจารณา ประเมิน และจัดลำดับความสำคัญที่เกี่ยวข้องกับเรื่องดังกล่าว ตลอดจนสะท้อนให้เห็นถึงภาพรวมความเสี่ยงและโอกาสของบริษัท กระบวนการบริหารจัดการ และนโยบายที่เกี่ยวข้องที่ใช้สำหรับการระบุ ประเมิน และจัดลำดับความเสี่ยงและโอกาส ซึ่งรวมถึงความเสี่ยงและโอกาสที่เกี่ยวข้องกับความยั่งยืนที่สะท้อนให้เห็นว่าบริษัทมีกระบวนการในการตรวจสอบ ติดตาม และประเมินความเสี่ยงที่มีผลกระทบต่อการบรรลุวิสัยทัศน์ วัตถุประสงค์ เป้าหมาย หรือกลยุทธ์ในการดำเนินงานของบริษัท นอกจากนี้ ให้บริษัทระบุมาตรการรองรับความเสี่ยงและแนวทางการพิจารณาเพื่อให้มาตรการมีความเหมาะสมและอยู่ในระดับที่สามารถยอมรับได้กับความเสี่ยงที่เปลี่ยนแปลงไป โดยอธิบายความเสี่ยงและโอกาสที่มีสาระสำคัญต่อการประกอบธุรกิจและส่งผลต่อการตัดสินใจของผู้ลงทุน สำหรับนโยบาย กรอบการดำเนินงาน และแผนการบริหารความเสี่ยงฉบับเต็ม บริษัทสามารถนำไปเปิดเผยบนเว็บไซต์ของบริษัท
	กรณีการเปิดเผยข้อมูลที่เกี่ยวข้องกับความเสี่ยงและโอกาสที่เกี่ยวข้องกับสภาพภูมิอากาศ ให้บริษัทเปิดเผยรายละเอียดแนวทางการวิเคราะห์ฉากทัศน์ เพื่อระบุความเสี่ยงและโอกาสที่เกี่ยวข้องด้วย
2.2 ปัจจัยความเสี่ยงต่อการดำเนินธุรกิจของบริษัทและความเสี่ยงที่เกี่ยวข้องกับความยั่งยืน
2.2.1 ความเสี่ยงและโอกาสต่อการดำเนินธุรกิจของบริษัทหรือกลุ่มบริษัททั้งในปัจจุบันและที่อาจเกิดขึ้นใหม่ (emerging risk) ในกรอบระยะสั้น ระยะกลาง และระยะยาว ให้ระบุและอธิบายปัจจัยที่อาจทำให้เกิดความเสี่ยงและโอกาสต่อการประกอบธุรกิจ การดำเนินงาน ฐานะการเงินและผลการดำเนินงาน หรือความดำรงอยู่ของบริษัทหรือกลุ่มบริษัท ซึ่งอย่างน้อยต้องครอบคลุมถึงด้านความยั่งยืน ด้านสิ่งแวดล้อมที่ครอบคลุมถึงด้านสภาพภูมิอากาศ ด้านสังคมที่ครอบคลุมถึงการเคารพสิทธิมนุษยชน และด้านการกำกับดูแลกิจการที่ดี เช่น ความเสี่ยงด้านอาชีวอนามัยและความปลอดภัย ความเสี่ยงจากกรณีพิพาทกับชุมชน ความเสี่ยงจากการทุจริตคอร์รัปชัน ความเสี่ยงจากโรคระบาดร้ายแรง เป็นต้น 
2.2.2 ความเสี่ยงต่อการลงทุนของผู้ถือหลักทรัพย์ ให้ระบุและอธิบายความเสี่ยงที่อาจทำให้
ผู้ถือหลักทรัพย์ไม่ได้รับผลตอบแทนหรือสิทธิที่ควรจะได้รับหรือสูญเสียเงินลงทุนทั้งจำนวนหรือบางส่วน 
2.2.3 ความเสี่ยงต่อการลงทุนในหลักทรัพย์ต่างประเทศ (กรณีผู้ออกหลักทรัพย์เป็นบริษัทต่างประเทศ)  
ให้ระบุและอธิบายลักษณะความเสี่ยงตามหลักเกณฑ์ที่กำหนด[footnoteRef:10] รวมทั้งข้อจำกัดต่าง ๆ ที่เกี่ยวข้องกับการลงทุนในหลักทรัพย์ต่างประเทศ เช่น การฟ้องร้องดำเนินคดีทางกฎหมาย สิทธิความคุ้มครองผู้ลงทุนเกี่ยวกับการบริหารจัดการบริษัท (corporate matter) ข้อจำกัดเกี่ยวกับการส่งเงินออกนอกประเทศ (ถ้ามี) เป็นต้น [10:   ตามหลักเกณฑ์ที่กำหนดในประกาศคณะกรรมการกำกับตลาดทุนว่าด้วยข้อกำหนดเกี่ยวกับการเสนอขายหุ้นที่ออกโดยบริษัทต่างประเทศซึ่งไม่มีหุ้นเป็นหลักทรัพย์ซื้อขายในตลาดหลักทรัพย์ต่างประเทศ] 

ในการเปิดเผยปัจจัยความเสี่ยงและโอกาสข้างต้น ให้บริษัทระบุรายละเอียดที่มีสาระสำคัญ (materiality) ซึ่งอาจส่งผลต่อการตัดสินใจของผู้ลงทุน โดยให้อธิบายถึงลักษณะความเสี่ยง[footnoteRef:11] และโอกาส เหตุการณ์ที่เป็นสาเหตุของความเสี่ยงและโอกาส ผลกระทบจากความเสี่ยงที่อาจเกิดขึ้น (กรณีประเมินผลกระทบเป็นตัวเลขได้ให้ระบุ พร้อมที่มาของตัวเลขดังกล่าว) แนวโน้มหรือความเป็นไปได้ที่จะเกิดความเสี่ยงและโอกาส   [11:  ตัวอย่างเช่น กรณีความเสี่ยงที่เกี่ยวข้องกับสภาพภูมิอากาศ (climate-related risk) ประกอบด้วยความเสี่ยง 2 ประเภท ได้แก่ (1) ความเสี่ยงทางกายภาพ (physical risk) คือ ความเสี่ยงที่เป็นผลมาจากภัยพิบัติด้านภูมิอากาศ เช่น ร้อนจนเกิดไฟป่า พายุ น้ำท่วม เป็นต้น และ (2) ความเสี่ยงของการเปลี่ยนผ่าน (transition risk) คือความเสี่ยงที่เป็นผลมาจากการเปลี่ยนนโยบาย กฎเกณฑ์ที่เกี่ยวข้อง] 

นอกจากนี้ ในส่วนของการเปิดเผยข้อมูลที่เกี่ยวข้องกับความยั่งยืน ที่รวมถึงด้านสภาพภูมิอากาศ ให้บริษัทกำหนดมาตรการรองรับเพื่อให้มีความสามารถในการฟื้นตัว (resilience) พร้อมวิธีการเพื่อประเมินและกรอบระยะเวลาที่เกี่ยวข้องด้วย สำหรับความเสี่ยงอื่น ๆ นอกเหนือจากด้านความยั่งยืน หากบริษัทมีมาตรการรองรับไว้เป็นการเฉพาะและสามารถลดความเสี่ยงได้อย่างมีนัยสำคัญแล้วบริษัทอาจอธิบายเพิ่มเติมไว้ด้วยก็ได้
3.	การขับเคลื่อนธุรกิจเพื่อความยั่งยืน[footnoteRef:12] [12:  ซึ่งครอบคลุมถึงมิติด้านสิ่งแวดล้อม ที่ครอบคลุมถึงด้านสภาพภูมิอากาศ มิติด้านสังคม ที่ครอบคลุมถึงสิทธิมนุษยชน และการกำกับดูแลกิจการ เช่น ความเสี่ยงจาก
การเปลี่ยนแปลงสภาพภูมิอากาศ ความเสี่ยงด้านอาชีวอนามัยและความปลอดภัย ความเสี่ยงจากกรณีพิพาทกับชุมชน ความเสี่ยงจากการทุจริตคอร์รัปชัน ความเสี่ยงจากโรคระบาดร้ายแรง เป็นต้น] 

3.1  ข้อกำหนดของการเปิดเผยข้อมูลทางการเงินที่เกี่ยวข้องกับความยั่งยืน
3.1.1 มาตรฐานการเปิดเผยข้อมูลด้านความยั่งยืน
ให้บริษัทอธิบายวัตถุประสงค์ ขอบเขต เกณฑ์การเปิดเผยข้อมูล ความมีสาระสำคัญ รวมถึง
การดำเนินการหรือการปฏิบัติที่เกี่ยวข้องกับความยั่งยืน ซึ่งรวมถึงด้านสภาพภูมิอากาศ โดยให้เป็นไปตามและสอดคล้องกับมาตรฐานการรายงานทางการเงินด้านการเปิดเผยข้อมูลความยั่งยืน ได้แก่  (1) มาตรฐาน
การรายงานทางการเงินด้านการเปิดเผยข้อมูลความยั่งยืน ฉบับที่ 1 (IFRS S1) เรื่อง ข้อกำหนดทั่วไปสำหรับการเปิดเผยข้อมูลทางการเงินที่เกี่ยวข้องกับความยั่งยืน และ (2) มาตรฐานการรายงานทางการเงินด้านการเปิดเผยข้อมูลความยั่งยืน ฉบับที่ 2 เรื่อง การเปิดเผยข้อมูลที่เกี่ยวข้องกับสภาพภูมิอากาศ (IFRS S2)  ฉบับสมบูรณ์ 
(ฉบับภาษาอังกฤษ) ที่กำหนดโดยคณะกรรมการมาตรฐานความยั่งยืนระหว่างประเทศ (The International Sustainability Standards Board (ISSB)) 
นอกจากนี้ ในกรณีมาตรฐาน ISSB ข้างต้น กำหนดให้มีการแสดงข้อมูลนอกเหนือจากที่กำหนดไว้ในแบบ 56-1 One Report-S หรือในกรณีที่ในเวลาต่อมามาตรฐาน ISSB ได้มีการปรับปรุงแก้ไขซึ่งเป็นผลให้ต้องเปลี่ยนรูปแบบการแสดงข้อมูลจากที่กำหนดไว้ในแบบนี้ ให้แสดงรายการนั้นเพิ่มเติมตามที่มาตรฐาน ISSB กำหนด
นอกเหนือจากการปฏิบัติตามมาตรฐาน ISSB หากบริษัทประสงค์จะเปิดเผยข้อมูลที่เกี่ยวข้องกับความยั่งยืน ภายใต้กรอบการรายงาน หรือมาตรฐานอื่น ๆ สามารถจัดทำเพิ่มเติมได้ ตราบเท่าที่ไม่ขัดหรือแย้งกับมาตรฐาน ISSB พร้อมระบุชื่อและรายละเอียดที่มีสาระสำคัญของมาตรฐานที่ใช้ด้วย
บริษัทสามารถพิจารณาเปิดเผยข้อมูลเชิงปริมาณ (quantitative) หรือข้อมูลเชิงคุณภาพ (qualitative) ก็ได้ โดยต้องไม่ขัดหรือแย้งกับข้อกำหนดของมาตรฐาน ISSB และคำนึงถึงบริบทและลักษณะ
การประกอบธุรกิจของบริษัทเป็นสำคัญด้วย สำหรับหัวข้อการเปิดเผยข้อมูลด้านความยั่งยืน บริษัทสามารถอ้างอิงได้จากมาตรฐานของคณะกรรมการมาตรฐานการบัญชีเพื่อความยั่งยืน (Sustainability Accounting Standards Board Standards (SASB)) และให้การเปิดเผยเป็นไปภายใต้ข้อกำหนด
3.1.2 กลุ่มกิจการที่เสนอรายงาน
ให้บริษัทเปิดเผยข้อมูลกลุ่มกิจการที่เสนอรายงานภายใต้หัวข้อความยั่งยืน โดยการรายงานครอบคลุมถึงกลุ่มกิจการตามมาตรฐานการรายงานทางการเงินด้านการบัญชี  ทั้งนี้ คำนิยามของบริษัทย่อย บริษัทร่วม การร่วมค้า และการจัดทำข้อมูลรวมของกลุ่มกิจการ ให้ถือปฏิบัติตามที่กำหนดในมาตรฐานการรายงานทางการเงินด้านการบัญชีที่เกี่ยวข้อง
3.1.3 มาตรการผ่อนปรนช่วงเปลี่ยนผ่าน (transition reliefs) 
ภายใต้ขอบเขตและระยะการใช้บังคับ (phased-in) ให้บริษัทเปิดเผยข้อมูลเกี่ยวกับ
การดำเนินการต่าง ๆ ที่เกี่ยวข้องกับการใช้มาตรการผ่อนปรนช่วงเปลี่ยนผ่าน (transition reliefs) ตามที่บริษัทนำมาปรับใช้ โดยให้มีข้อมูลอย่างน้อย ดังต่อไปนี้

	บริษัทเริ่ม/จะเริ่มมีหน้าที่เปิดเผยข้อมูลทางการเงินที่เกี่ยวข้องกับความยั่งยืนในปี ...(พ.ศ.)...[footnoteRef:13] [13:  ภายใต้ขอบเขตและระยะการใช้บังคับ (phased-in) ที่สำนักงาน ก.ล.ต. กำหนด] 

โดยรอบระยะเวลาที่บริษัทจัดทำรายงานการเปิดเผยข้อมูลทางการเงินที่เกี่ยวข้องกับความยั่งยืน
ในรายงานฉบับนี้คือ ตั้งแต่ …(วัน เดือน ปี)... ถึง ...(วัน เดือน ปี)... 

	หัวข้อมาตรการผ่อนปรน
	ระบุ (ใช้/ไม่ใช้)
	คำอธิบาย

	1. การเปรียบเทียบข้อมูล
 (Comparative Reporting)
	
	กำหนดให้บริษัทมีระยะเวลาผ่อนปรนในการเปิดเผยข้อมูลเปรียบเทียบข้อมูลปีก่อนหน้าเป็นระยะเวลา 1 ปี ตามแบบ 56-1 One Report-S ฉบับนี้ สำหรับกรณีการรายงานในปีแรกที่มีการเปิดเผยข้อมูลด้านสภาพภูมิอากาศ  นอกจากนี้ สำหรับกรณีการรายงานข้อมูลความยั่งยืนอื่น ๆ เช่น ด้านสิ่งแวดล้อม ด้านสิทธิมนุษยชน ด้านพัฒนาชุมชนและสังคม เป็นต้น ให้มีระยะเวลาผ่อนปรนในการเปิดเผยข้อมูลเปรียบเทียบข้อมูลปีก่อนในปีแรกที่มีการเปิดเผยข้อมูลเรื่องดังกล่าวด้วยเช่นกัน

	2. การรายงานข้อมูลด้านสภาพภูมิอากาศเป็นลำดับแรก 
(Climate-first Reporting)
	
	กำหนดให้บริษัทเปิดเผยข้อมูลด้านสภาพภูมิอากาศแบบภาคบังคับเป็นลำดับแรก (Climate-first Reporting) และให้มีระยะเวลาผ่อนปรนเป็นระยะเวลา 5 ปี สำหรับข้อมูลความยั่งยืนด้านอื่น ๆ โดยให้เปิดเผยข้อมูลในรูปแบบ comply or explain  ทั้งนี้ เมื่อพ้นระยะเวลาผ่อนปรนแล้ว ให้บริษัทมีหน้าที่ต้องเปิดเผยข้อมูลให้ครอบคลุมถึงการเปิดเผยข้อมูลที่เกี่ยวข้องกับความยั่งยืนในทุกมิติที่เกี่ยวข้องกับกิจกรรมทางธุรกิจ (business activities) แบบภาคบังคับ

	3. ระเบียบปฏิบัติเกี่ยวกับก๊าซเรือนกระจก (Greenhouse Gas (“GHG”) Protocol)
	
	กำหนดให้บริษัทสามารถคำนวณการปล่อยก๊าซเรือนกระจก โดยใช้ระเบียบปฏิบัติเกี่ยวกับก๊าซเรือนกระจก: มาตรฐานการบัญชีและการรายงานของภาคธุรกิจ (2004) (“GHG Protocol 2004”) หรือตามมาตรฐานสากลหรือเทียบเท่า เช่น การประเมินคาร์บอนฟุตพริ้นท์ขององค์กร (CFO) ขององค์การบริหารจัดการก๊าซเรือนกระจก (องค์การมหาชน) เป็นต้น ในช่วง 5 ปีแรก โดยเมื่อพ้นระยะเวลาผ่อนปรนแล้ว บริษัทจะต้องจัดทำข้อมูลการปล่อยก๊าซเรือนกระจกให้เป็นไปตาม GHG Protocol 2004 และต้องเปิดเผยข้อมูลที่นำมาใช้ประกอบการวัดการปล่อยก๊าซเรือนกระจก (“GHG emissions”) ตลอดจนรายละเอียดและข้อสมมติที่เกี่ยวข้องด้วย

อย่างไรก็ดี หากบริษัทมีกิจการทั้งหมดหรือบางส่วนของกิจการ ที่มีหน่วยงานกำกับดูแล หรือมีข้อกำหนดให้ต้องปฏิบัติตามมาตรฐานการบัญชีก๊าซเรือนกระจกด้วยวิธีการอื่น ๆ  นอกเหนือจาก GHG Protocol 2004 ให้บริษัท สามารถจัดทำข้อมูลของกิจการดังกล่าวด้วยวิธีการตามที่หน่วยงานกำกับดูแลกำหนดไว้ได้ พร้อมให้เหตุผลและวิธีการวัด GHG emissions ที่บริษัทนำมาใช้ตลอดจนรายละเอียดและข้อสมมติที่เกี่ยวข้องด้วยเช่นเดียวกัน

	4. การเปิดเผยข้อมูลการปล่อยก๊าซเรือนกระจกตามขอบเขต 3 (“Scope 3 GHG emissions”)
	
	กำหนดให้บริษัทมีระยะเวลาผ่อนปรนเกี่ยวกับการเปิดเผย Scope 3 GHG emissions แบบภาคบังคับเป็นระยะเวลา 5 ปีแรก และเมื่อพ้นระยะเวลาดังกล่าวให้บริษัทเปิดเผยข้อมูลการปล่อยก๊าซเรือนกระจกให้ครบทุกขอบเขต

	5. ระยะเวลาการรายงาน 
(Timing of Reporting)
	
	กำหนดให้มีระยะเวลาผ่อนปรนเกี่ยวกับระยะเวลาการรายงาน (Timing of Reporting) เป็นระยะเวลา 5 ปี กล่าวคือให้บริษัทยังสามารถส่งแบบแสดงรายการข้อมูลประจำปีและรายงานประจำปี ภายใน 3 เดือนนับแต่วันสิ้นสุดรอบระยะเวลาบัญชี และเมื่อพ้นระยะเวลาดังกล่าวให้บริษัทส่งรายงานดังกล่าวพร้อมกับการนำส่งงบการเงินประจำรอบปีบัญชี ฉบับตรวจสอบ ภายใน 2 เดือนนับแต่วันสิ้นสุดรอบระยะเวลาบัญชี  


รูปแบบการเปิดเผยข้อมูลที่เกี่ยวข้องกับความยั่งยืน
ให้การเปิดเผยหรือจัดทำรายงานการขับเคลื่อนธุรกิจเพื่อความยั่งยืนมีสาระสำคัญตามที่กำหนดในแบบ 56-1 One Report-S ด้วยวิธีดังต่อไปนี้
(1) กรณีที่บริษัทได้เปิดเผยข้อมูลที่เกี่ยวข้องกับความยั่งยืนไว้ในส่วนอื่นนอกเหนือจากส่วนที่ระบุไว้ในแบบ 56-1 One Report-S ฉบับนี้แล้ว ให้บริษัทสรุปสาระสำคัญและอ้างอิงหัวข้อที่บริษัทได้เปิดเผยข้อมูลดังกล่าวด้วย
(2) กรณีที่บริษัทมีการจัดทำรายงานความยั่งยืนฉบับเต็ม ให้เปิดเผยเฉพาะสาระสำคัญของการขับเคลื่อนธุรกิจเพื่อความยั่งยืน และให้นำรายงานความยั่งยืนฉบับเต็มไปเปิดเผยบนเว็บไซต์ของบริษัท
3.2 กลยุทธ์ นโยบาย และแผนงานการจัดการที่เกี่ยวข้องกับความยั่งยืน
ให้อธิบายภาพรวมกลยุทธ์ นโยบาย และแผนงานการจัดการที่เกี่ยวข้องกับความยั่งยืนของบริษัท และกลุ่มบริษัท ที่ดำเนินงานอยู่ในปัจจุบัน หรือกำลังจะดำเนินงานแล้วแต่กรณี โดยให้อธิบายในประเด็นดังต่อไปนี้ด้วย 
3.2.1 วิสัยทัศน์ วัตถุประสงค์ กลยุทธ์ เป้าหมายและแผนงานการประกอบธุรกิจ ในการดำเนินงานของบริษัท หรือกลุ่มบริษัท ซึ่งแสดงให้เห็นถึงทิศทางความมุ่งมั่น รวมทั้งความเสี่ยงและโอกาสที่เกี่ยวข้องกับความยั่งยืน ตลอดห่วงโซ่คุณค่ากิจการทั้งในปัจจุบันและที่คาดว่าจะเกิดขึ้นและกระทบต่อฐานะการเงิน 
ผลการดำเนินการ และกระแสเงินสดของกิจการในกรอบระยะสั้น ระยะกลาง และระยะยาว ที่สอดคล้องกับ
การประกอบธุรกิจของบริษัทในการขับเคลื่อนธุรกิจไปสู่ความยั่งยืน พร้อมทั้งสะท้อนให้เห็นถึงความเหมาะสม และความคืบหน้าต่อกลยุทธ์ นโยบาย แผนงานและการตัดสินใจที่เกี่ยวข้องกับการรับมือกับความเสี่ยงและโอกาสของบริษัทหรือกลุ่มบริษัท สำหรับความยั่งยืนที่เกี่ยวข้องกับสภาพภูมิอากาศให้ระบุรายละเอียดเกี่ยวกับความเสี่ยงทางกายภาพ (physical risk) และความเสี่ยงของการเปลี่ยนผ่าน (transition risk) ด้วย โดยให้บริษัทอธิบายในส่วนที่มีสาระสำคัญ (materiality) อันอาจกระทบต่อกิจการ มีประโยชน์ต่อผู้ลงทุน และเพื่อใช้เป็นแนวทางในการติดตามทิศทางการดำเนินธุรกิจของบริษัทในอนาคตต่อไป  นอกจากนี้ ในส่วนของแผนการประกอบธุรกิจและข้อมูลตลอดห่วงโซ่คุณค่าของกิจการนั้น ต้องสะท้อนให้เห็นถึงผลกระทบและการกระจุกตัวของความเสี่ยงและโอกาสที่เกี่ยวข้องกับความยั่งยืน รวมถึงแนวทางการประเมินและกรอบระยะเวลาว่ากลยุทธ์และแผนงานการประกอบธุรกิจของบริษัทสามารถตอบสนองต่อความไม่แน่นอนที่เกิดจากความเสี่ยงดังกล่าวข้างต้นได้อย่างไร




ในส่วนของกลยุทธ์ และการตัดสินใจของบริษัทที่เกี่ยวข้องกับสภาพภูมิอากาศให้บริษัทระบุข้อมูลอย่างน้อย ดังนี้
(ก)		การจัดสรรทรัพยากร 
(ข)		แนวทาง วิธีการทั้งทางตรงและทางอ้อมในการบรรเทาผลกระทบที่เกิดขึ้น
(ค)		การมีแผนการเปลี่ยนผ่าน (transition plan) ที่เกี่ยวข้องกับสภาพภูมิอากาศ รวมถึงเป้าหมายการปล่อยก๊าซเรือนกระจก (GHG emissions) (ให้ระบุว่ามีหรือไม่มี และกรณีที่มีให้เปิดเผยแผนการเปลี่ยนผ่านด้วยก็ได้)
(ง)		แหล่งที่มาของทรัพยากรที่เกี่ยวข้องกับการดำเนินการตาม (ก) – (ค)
ทั้งนี้ ให้ครอบคลุมถึงกลยุทธ์ และแผนการประกอบธุรกิจที่ตอบสนองต่อการเปลี่ยนแปลง 
การพัฒนา หรือความไม่แน่นอนของกิจการที่เกี่ยวข้องกับสภาพภูมิอากาศ ที่ครอบคลุมถึงเรื่อง (1) การประเมิน
การตอบสนองต่อสภาพภูมิอากาศของกิจการ ซึ่งรวมถึงแต่ไม่จำกัดเพียงนิยามการประเมินกลยุทธ์ 
แผนการประกอบธุรกิจ รวมถึงการตอบสนองต่อผลกระทบที่เกี่ยวข้องกับสภาพภูมิอากาศที่ระบุไว้ในแนวทาง
การวิเคราะห์ฉากทัศน์ที่เกี่ยวข้องกับสภาพภูมิอากาศ รายละเอียดขอบเขตความไม่แน่นอนที่สำคัญ ความสามารถในการปรับหรือเปลี่ยนแปลงแผนกลยุทธ์ แผนการประกอบธุรกิจต่อการเปลี่ยนแปลงสภาพภูมิอากาศในกรอบระยะเวลาสั้น ระยะกลาง และระยะยาว และ (2) แนวทางการวิเคราะห์ฉากทัศน์ที่เกี่ยวข้องกับสภาพภูมิอากาศ 
ซึ่งอย่างน้อยประกอบด้วยข้อมูลที่นำมาใช้ประกอบการวิเคราะห์ รายละเอียดข้อสมมติ และกรอบระยะเวลา
ที่เกี่ยวข้องด้วย
3.2.2 ให้อธิบายนโยบาย เป้าหมายในด้านต่าง ๆ หรือโมเดลธุรกิจ พร้อมระบุรายละเอียดซึ่งแสดง
ให้เห็นว่าบริษัทมีการพัฒนาอย่างต่อเนื่องเพื่อตอบสนองความต้องการของผู้มีส่วนได้เสียและพร้อมรองรับ
การเปลี่ยนแปลงทางเศรษฐกิจ สังคม และสิ่งแวดล้อม ซึ่งนำไปสู่การลดความเสี่ยงและเพิ่มโอกาส และความสามารถในการแข่งขันที่เกี่ยวข้องกับความยั่งยืนในทุกมิติ โดยให้พิจารณาถึงความมีสาระสำคัญของข้อมูลประกอบด้วย 
3.3 ตัวชี้วัด เป้าหมาย และผลการดำเนินการที่เกี่ยวข้องกับความยั่งยืน  
ให้บริษัทเปิดเผยนโยบาย ตัวชี้วัด เป้าหมาย และผลการดำเนินงาน หรือการปฏิบัติที่เกี่ยวข้องกับความยั่งยืน ที่สอดคล้องกับทิศทางและกลยุทธ์การดำเนินธุรกิจทั้งในระยะสั้น ระยะกลาง และระยะยาว 
เพื่อสะท้อนถึงเจตนารมณ์และความมุ่งมั่นที่จะขับเคลื่อนธุรกิจเพื่อความยั่งยืน  ทั้งนี้ ให้อธิบายเฉพาะภาพรวมนโยบายและแนวปฏิบัติเกี่ยวกับการจัดการที่เกี่ยวข้องกับความยั่งยืนตามที่บริษัทเห็นว่ามีสาระสำคัญซึ่งอาจส่งผลกระทบต่อการประกอบธุรกิจ โดยสามารถนำนโยบายและแนวปฏิบัติฉบับเต็มไปเปิดเผยบนเว็บไซต์ของบริษัท เพื่อให้ผู้ลงทุนเข้าใจและสามารถใช้เป็นแนวทางในการติดตามทิศทางการดำเนินธุรกิจต่อไป และให้มีการเปิดเผยข้อมูลเปรียบเทียบอย่างน้อยกับปีก่อนหน้าปีที่รายงานด้วย[footnoteRef:14] [14:  ยกเว้นกรณีที่บริษัทใช้มาตรการผ่อนปรน เรื่อง การเปรียบเทียบข้อมูล ให้มีระยะเวลาผ่อนปรนเป็นระยะเวลา 1 ปี สำหรับกรณีการรายงานในปีแรกที่มีเปิดเผยข้อมูลด้านสภาพภูมิอากาศ และสำหรับกรณีการรายงานข้อมูลที่เกี่ยวข้องกับความยั่งยืนอื่น ๆ เช่น ด้านสิ่งแวดล้อม ด้านสิทธิมนุษยชน ด้านพัฒนาชุมชนและสังคม เป็นต้น ให้มีระยะเวลาผ่อนปรนในปีแรกที่มีการเปิดเผยข้อมูลเรื่องดังกล่าวด้วยเช่นกัน] 

กรณีที่บริษัทมีการทบทวนนโยบาย แนวปฏิบัติ และ/หรือเป้าหมายที่เกี่ยวข้องกับความยั่งยืนในรอบปีที่ผ่านมา ให้ระบุแนวทางการพิจารณาในการเปลี่ยนแปลงและสาระสำคัญของการเปลี่ยนแปลงดังกล่าวโดยสังเขปตามที่บริษัทเห็นว่าเหมาะสม เพื่อให้ผู้ลงทุนทราบว่าบริษัทมีพัฒนาการในการจัดการที่เกี่ยวข้องกับความยั่งยืนอย่างต่อเนื่อง และสะท้อนให้เห็นถึงการตอบสนองต่อความเสี่ยงที่เปลี่ยนแปลงไปในช่วงเวลาใดเวลาหนึ่ง

3.3.1 ด้านสิ่งแวดล้อม
(1) นโยบาย
ให้บริษัทอธิบายนโยบายและแนวปฏิบัติที่สอดคล้องกับทิศทางและกลยุทธ์
การดำเนินธุรกิจ กฎหมาย ระเบียบ และข้อบังคับด้านสิ่งแวดล้อม และมาตรฐาน ISSB ซึ่งเกี่ยวข้องกับ
การประกอบธุรกิจของบริษัท หรือกลุ่มบริษัท โดยสะท้อนให้เห็นว่าบริษัทมีความมุ่งมั่นที่จะลดผลกระทบเชิงลบ และสร้างโอกาสเชิงบวกต่อสิ่งแวดล้อมในประเด็นต่าง ๆ เช่น การจัดการเพื่อลดปัญหาก๊าซเรือนกระจก พลังงาน น้ำ ขยะ ของเสีย และมลพิษ เป็นต้น
(2) ตัวชี้วัด
ให้เปิดเผยตัวชี้วัดที่สอดคล้องกับกลยุทธ์ นโยบาย และแผนงานการจัดการ
ด้านสิ่งแวดล้อมตามกรอบระยะเวลาที่กิจการกำหนด เพื่อให้ผู้ลงทุนสามารถเปรียบเทียบ และติดตาม
ผลการดำเนินงานได้อย่างเพียงพอ ชัดเจน และถูกต้อง โดยคำนึงถึงโครงสร้าง และกิจกรรมทางธุรกิจด้วย  ทั้งนี้ บริษัทต้องระบุแหล่งที่มาของตัวชี้วัด วิธีการในการคำนวณหรือพิจารณาตัวชี้วัด ข้อจำกัด หรือข้อสมมติ ตลอดจนข้อมูลอื่น ๆ ที่เกี่ยวข้องเพื่อใช้ประกอบการพิจารณาด้วย
(3) เป้าหมาย
ให้เปิดเผยเป้าหมายการจัดการด้านสิ่งแวดล้อมที่สอดคล้องกับกลยุทธ์ นโยบาย 
แนวปฏิบัติและแผนงานการจัดการด้านสิ่งแวดล้อมตามกรอบระยะเวลาที่กิจการกำหนด เพื่อให้ผู้ลงทุนสามารถเปรียบเทียบ และติดตามผลการดำเนินงานได้ โดยบริษัทต้องเปิดเผยรายละเอียดเป้าหมายที่กิจการใช้ในการติดตามผลสัมฤทธิ์ต่อการบรรลุเป้าหมายที่ได้ระบุไว้
นอกจากนี้ ให้บริษัทระบุแหล่งที่มาของเป้าหมายแต่ละรายการ ว่ามาจากนโยบาย
การประกอบธุรกิจ หรือที่กฎหมาย ระเบียบ และข้อบังคับกำหนด พร้อมข้อมูลรายละเอียดความคืบหน้า
ในการดำเนินการใด ๆ เพื่อบรรลุเป้าหมายที่กำหนด
(4) ผลการดำเนินการ
ให้เปิดเผยข้อมูลผลการดำเนินการและผลลัพธ์ที่เกี่ยวข้องกับด้านสิ่งแวดล้อม ซึ่งรวมถึงประเด็นที่มีสาระสำคัญกับกระบวนการการดำเนินธุรกิจ เช่น การจัดการเพื่อลดปัญหาก๊าซเรือนกระจก พลังงาน น้ำ ขยะ ของเสีย และมลพิษ เป็นต้น 
ในกรณีที่บริษัท บริษัทย่อย และ/หรือบริษัทร่วม อยู่ระหว่างการตรวจสอบจากหน่วยงานที่มีอำนาจหน้าที่ว่าการดำเนินงานของบริษัท บริษัทย่อย และ/หรือบริษัทร่วมดังกล่าวอาจมีประเด็นละเมิดกฎหมาย ระเบียบ หรือข้อบังคับที่เกี่ยวข้องกับสิ่งแวดล้อมอย่างมีนัยสำคัญ หรือมีกรณีที่ถูกกล่าวหาว่าเป็นผู้สร้างผลกระทบด้านลบต่อประเด็นสิ่งแวดล้อม โดยเฉพาะประเด็นที่ปรากฏเป็นข่าวต่อสาธารณชนซึ่งอาจกระทบต่อการประกอบธุรกิจ ภาพลักษณ์ ชื่อเสียง และสินทรัพย์ของบริษัท ให้อธิบายข้อเท็จจริง ความคืบหน้า เหตุผล ผลกระทบ และมาตรการป้องกันด้วย
3.3.2 ด้านสภาพภูมิอากาศ
ให้เปิดเผยข้อมูลด้านสภาพภูมิอากาศ ซึ่งรวมถึงการปล่อยก๊าซเรือนกระจกตามที่มาตรฐาน ISSB กำหนด รวมทั้งเปิดเผยแนวนโยบายของคณะกรรมการบริษัท คณะกรรมการชุดย่อย หรือบุคคลที่ได้รับมอบหมายในเรื่องนี้ ที่สะท้อนให้เห็นถึงความมุ่งมั่นในการลดผลกระทบทางลบต่อสิ่งแวดล้อมหรือการจัดการ
การปล่อยก๊าซเรือนกระจก พร้อมรายละเอียดผลการดำเนินการที่ผ่านมาอย่างน้อย ดังนี้

(1) นโยบาย
ให้บริษัทอธิบายนโยบายและแนวปฏิบัติที่สอดคล้องกับทิศทางและกลยุทธ์การดำเนินธุรกิจ กฎหมาย ระเบียบ และข้อบังคับด้านสภาพภูมิอากาศ และมาตรฐาน ISSB ซึ่งเกี่ยวข้องกับการประกอบธุรกิจของบริษัท หรือกลุ่มบริษัท โดยสะท้อนให้เห็นว่าบริษัทมีความมุ่งมั่นที่จะลดผลกระทบเชิงลบ และสร้างโอกาสเชิงบวกต่อสภาพภูมิอากาศในประเด็นต่าง ๆ เช่น การจัดการเพื่อลดปัญหาก๊าซเรือนกระจก เป็นต้น
(2) ตัวชี้วัด 
(ก) ตัวชี้วัดร่วมอุตสาหกรรม กำหนดให้บริษัทเปิดเผยข้อมูล GHG Emissions และตัวชี้วัดอื่นที่เกี่ยวข้อง พร้อมระบุแหล่งที่มาของตัวชี้วัดแต่ละรายการ ว่ามาจากนโยบายการประกอบธุรกิจ ที่กฎหมายกำหนด หรือตามมาตรฐาน ISSB และหมายเหตุ โดยต้องมีรายละเอียดอย่างน้อย ดังนี้
ข้อมูลช่วงระหว่างวันที่                                ถึงวันที่                                     A
	ขอบเขต GHG emissions[footnoteRef:15] [15:  ข้อมูลจากเว็บไซต์ทางการ (official website) องค์การบริหารจัดการก๊าซเรือนกระจก (องค์การมหาชน) https://www.tgo.or.th/2023/index.php/th/ ] 

	ค่าการปล่อยก๊าซเรือนกระจกสัมบูรณ์ (Absolute GHG emissions)
(หน่วย: เมตริกตันคาร์บอนไดออกไซด์ (CO2))

	
	ข้อมูลปีปัจจุบัน (พ.ศ. ...)
	ข้อมูลปีก่อนหน้า (พ.ศ. ...)

	Scope 1
หมายถึง การคำนวณคาร์บอนฟุตพริ้นท์ทางตรง (direct emissions) จากกิจกรรมต่าง ๆ ขององค์กรโดยตรง 
	
	

	Scope 2
หมายถึง การคำนวณคาร์บอนฟุตพริ้นท์ทางอ้อมจาก
การใช้พลังงาน (indirect emissions) 
	
	

	Scope 3
หมายถึง การคำนวณคาร์บอนฟุตพริ้นท์ทางอ้อม
ด้านอื่น ๆ เช่น การเดินทางของพนักงานด้วยพาหนะ
ที่ไม่ใช่ขององค์กร การเดินทางไปสัมมนานอกสถานที่
การใช้วัสดุอุปกรณ์ต่าง ๆ เป็นต้น
	
	


(ข) ตัวชี้วัดเฉพาะอุตสาหกรรม กำหนดให้บริษัทดำเนินการเปิดเผยข้อมูลให้สอดคล้องกับแนวปฏิบัติอิงอุตสาหกรรมสำหรับการใช้ IFRS S2 (Industry-based guidance on implementing IFRS S2) ตามมาตรฐาน ISSB
(3) เป้าหมายและผลการดำเนินการ
ให้เปิดเผยเป้าหมายการจัดการด้านสภาพภูมิอากาศที่สอดคล้องกับกลยุทธ์ นโยบาย 
แนวปฏิบัติและแผนงานการจัดการด้านสภาพภูมิอากาศตามกรอบระยะเวลาที่กิจการกำหนด เพื่อให้ผู้ลงทุนสามารถเปรียบเทียบ และติดตามผลการดำเนินงานได้ โดยบริษัทต้องเปิดเผยรายละเอียดเป้าหมายที่กิจการใช้
ในการติดตามผลสัมฤทธิ์ต่อการบรรลุเป้าหมายที่ได้ระบุไว้
นอกจากนี้ ให้บริษัทระบุแหล่งที่มาของเป้าหมายแต่ละรายการว่ามาจากนโยบาย
การประกอบธุรกิจ หรือที่กฎหมาย ระเบียบ และข้อบังคับกำหนด พร้อมข้อมูลรายละเอียดความคืบหน้า
ในการดำเนินการใด ๆ เพื่อบรรลุเป้าหมายที่กำหนด
ทั้งนี้ ให้เปิดเผยเป้าหมายในเชิงปริมาณ หรือคุณภาพที่บริษัทกำหนดเพื่อใช้ในการติดตามผลความคืบหน้าในการบรรลุเป้าหมายเชิงกลยุทธ์ หรือที่กฎหมาย ระเบียบ และข้อบังคับกำหนด 
หากบริษัทระบุเป้าหมายเชิงปริมาณ (quantitative) ให้ระบุด้วยว่าเป็น ค่าเป้าหมายสัมบูรณ์ (absolute target) หรือ ค่าเป้าหมายแบบอัตราส่วน (intensity target) 
	เป้าหมาย
หัวข้อ
	ตัวชี้วัด
ที่เกี่ยวข้อง
	วัตถุประสงค์
	ความสัมพันธ์
กับองค์กร[footnoteRef:16] [16:  หมายถึง มีความเกี่ยวข้องกับส่วนงาน ทั้งหมด หรือเฉพาะส่วน กรณีเฉพาะส่วนขอให้ระบุรายละเอียดความเกี่ยวข้องให้ชัดเจน] 

	กรอบระยะเวลา
	รอบระยะเวลาฐาน
	หมุดหมาย (milestone) และค่าเป้าหมายระหว่างกาล
	ผลการดำเนินการ

	เป้าหมายที่ ………
	
	
	
	
	
	
	

	เป้าหมายที่ ………
	
	
	
	
	
	
	

	เป้าหมายที่ ………
	
	
	
	
	
	
	



แนวทางการเปิดเผยข้อมูลเกี่ยวกับเป้าหมายของบริษัท
ส่วนเป้าหมายที่เกี่ยวข้องกับ GHG emissions ให้ระบุข้อมูลดังต่อไปนี้ ด้วย
(1) ประเภทก๊าซเรือนกระจก (เช่น คาร์บอนไดออกไซด์ (CO2 ) มีเทน (CH4 ) ไนตรัสออกไซด์ (N2O) 
ไฮโดรฟลูออโรคาร์บอน (HFCs) เปอร์ฟลูออโรคาร์บอน (PFCs) ซัลเฟอร์เฮกซะฟลูออไรด์ (SF6))
(2) ขอบเขต (Scope) ของ GHG emissions 
(3) [bookmark: _Hlk215227813][bookmark: _Hlk215227699]ลักษณะของเป้าหมาย (เป้าหมายการปล่อยก๊าซเรือนกระจกรวม (Gross GHG emissions) หรือเป้าหมายการปล่อยก๊าซเรือนกระจกสุทธิ[footnoteRef:17] (Net GHG emissions)) [17:  กรณีที่บริษัทเปิดเผยข้อมูลลักษณะของเป้าหมายเป็นเป้าหมายการปล่อยก๊าซเรือนกระจกสุทธิ ให้บริษัทเปิดเผยข้อมูลเป้าหมายการปล่อยก๊าซเรือนกระจกรวมที่เกี่ยวข้องประกอบกันด้วย] 

(4) การมีการกำหนดแนวทางการลดคาร์บอนรายหมวดธุรกิจ[footnoteRef:18] (Sectoral Decarbonization Approach: SDA) 
(ให้ระบุว่ามีหรือไม่มี และกรณีที่มีอาจเปิดเผยแนวทางดังกล่าวด้วยก็ได้) [18:  เป็นการกำหนดเป้าหมายในรูปแบบของการกำหนดค่าเป้าหมายแบบอัตราส่วนเชิงกายภาพ (Physical Intensity Targets) ในลักษณะของการ Convergence โดยเป็นการคำนวณค่าเป้าหมายแบบอัตราส่วนในรูปของปริมาณการปล่อยก๊าซต่อหน่วยของตัวชี้วัดเชิงปริมาณที่สะท้อนสถานภาพการดำเนินงานของธุรกิจ] 

(5) แผนการที่เกี่ยวข้องกับการใช้คาร์บอนเครดิต (carbon credits) เพื่อบรรลุเป้าหมายการปล่อยก๊าซเรือนกระจกสุทธิ
สำหรับข้อมูลเป้าหมายที่บริษัทเปิดเผย ให้ครอบคลุมถึงแนวทางที่ใช้ในการกำหนด 
สอบทาน และการติดตามผลความคืบหน้าของเป้าหมายแต่ละรายการด้วย โดยให้รวมถึงแต่ไม่จำกัดเพียง 
· ระเบียบวิธี (methodology) ที่ใช้กำหนดเป้าหมาย  ทั้งนี้ หากได้ดำเนินการตรวจทานความถูกต้องโดยบุคคลภายนอก ให้ระบุให้ชัดเจนด้วย  
· กระบวนการสอบทานเป้าหมาย
· ตัวชี้วัดที่ใช้ติดตามความคืบหน้าเพื่อบรรลุเป้าหมายที่กำหนดไว้
นอกจากนี้ เพื่อให้มั่นใจว่าการเปิดเผยข้อมูล GHG emissions เป็นไปตามมาตรฐาน ISSB และการทวนสอบข้อมูลจัดทำอย่างมีมาตรฐานและความน่าเชื่อถือ สำหรับการเปิดเผยข้อมูลดังกล่าวและการให้ความเชื่อมั่นของข้อมูลนั้น ให้เปิดเผยข้อมูล GHG emissions ตาม GHG Protocol 2004 หรือตามวิธีการอื่นใด นอกเหนือจาก GHG Protocol 2004 พร้อมระบุชื่อผู้ทวนสอบภายนอก ซึ่งเป็น (1) ผู้ทวนสอบที่ขึ้นทะเบียนกับองค์การบริหารจัดการก๊าซเรือนกระจก (องค์การมหาชน) หรือ (2) ผู้ทวนสอบอื่น ๆ โดยผู้ทวนสอบทั้งกรณี (1) และ (2) ให้ดำเนินการทวนสอบตามมาตรฐานทวนสอบที่ได้รับการยอมรับในระดับสากลตามที่สำนักงาน ก.ล.ต. กำหนดบนเว็บไซต์ ในลักษณะการให้ความเชื่อมั่นในระดับจำกัด (limited assurance) หรือเทียบเท่า หรือสูงกว่า
3.3.3 ด้านสังคม 
(1) นโยบาย
[bookmark: _Hlk200380176]ให้บริษัทอธิบายนโยบายและแนวปฏิบัติที่สอดคล้องกับทิศทางและกลยุทธ์
การดำเนินธุรกิจ กฎหมาย ระเบียบ และข้อบังคับด้านสังคม และมาตรฐาน ISSB ซึ่งเกี่ยวข้องกับการประกอบธุรกิจของบริษัท หรือกลุ่มบริษัท โดยสะท้อนให้เห็นว่าบริษัทมีความมุ่งมั่นที่จะลดผลกระทบเชิงลบ และสร้างโอกาสเชิงบวกต่อสังคมในประเด็นต่าง ๆ เช่น การปฏิบัติต่อแรงงานอย่างเป็นธรรม การผลิตและบริการอย่างมีความรับผิดชอบต่อลูกค้า การมีส่วนร่วมพัฒนาชุมชนและสังคม เป็นต้น
(2) ตัวชี้วัด
ให้เปิดเผยตัวชี้วัดที่สอดคล้องกับกลยุทธ์ นโยบาย และแผนงานการจัดการ
ด้านสังคมตามกรอบระยะเวลาที่กิจการกำหนด เพื่อให้ผู้ลงทุนสามารถเปรียบเทียบ และติดตาม
ผลการดำเนินงานได้อย่างเพียงพอ ชัดเจน และถูกต้อง โดยคำนึงถึงโครงสร้าง และกิจกรรมทางธุรกิจ รวมทั้งระบุแหล่งที่มาของตัวชี้วัด วิธีการในการคำนวณหรือพิจารณาตัวชี้วัด ข้อจำกัด หรือข้อสมมติ ตลอดจนข้อมูลอื่น ๆ 
ที่เกี่ยวข้องเพื่อใช้ประกอบการพิจารณาด้วย
(3) เป้าหมาย
ให้เปิดเผยเป้าหมายการจัดการด้านสังคมที่สอดคล้องกับกลยุทธ์ นโยบาย แนวปฏิบัติและแผนงานการจัดการด้านสังคมตามกรอบระยะเวลาที่กิจการกำหนด เพื่อให้ผู้ลงทุนสามารถเปรียบเทียบ และติดตามผลการดำเนินงานได้ โดยบริษัทต้องเปิดเผยรายละเอียดเป้าหมายที่กิจการใช้ในการติดตามผลสัมฤทธิ์ต่อการบรรลุเป้าหมายที่ได้ระบุไว้
[bookmark: _Hlk200380286]นอกจากนี้ ให้บริษัทระบุแหล่งที่มาของเป้าหมายแต่ละรายการ ว่ามาจากนโยบาย
การประกอบธุรกิจ หรือที่กฎหมาย ระเบียบ และข้อบังคับกำหนด พร้อมข้อมูลรายละเอียดความคืบหน้า
ในการดำเนินการใด ๆ เพื่อบรรลุเป้าหมายที่กำหนด
(4) ผลการดำเนินการ
ให้เปิดเผยข้อมูลผลการดำเนินการและผลลัพธ์ที่เกี่ยวข้องกับด้านสังคม ซึ่งรวมถึงประเด็นที่มีสาระสำคัญกับกระบวนการดำเนินธุรกิจ เช่น การปฏิบัติต่อแรงงานอย่างเป็นธรรม การผลิตและบริการอย่างมีความรับผิดชอบต่อลูกค้า การมีส่วนร่วมพัฒนาชุมชนและสังคม เป็นต้น
ในกรณีที่บริษัท บริษัทย่อย และ/หรือบริษัทร่วม อยู่ระหว่างการตรวจสอบจากหน่วยงานที่มีอำนาจหน้าที่ว่าการดำเนินงานของบริษัท บริษัทย่อย และ/หรือบริษัทร่วมดังกล่าวอาจมีประเด็นละเมิดกฎหมาย ระเบียบ หรือข้อบังคับที่เกี่ยวข้องกับสังคมอย่างมีนัยสำคัญ หรือมีกรณีที่ถูกกล่าวหาว่าเป็นผู้สร้างผลกระทบ
ด้านลบต่อประเด็นด้านสังคม โดยเฉพาะประเด็นที่ปรากฏเป็นข่าวต่อสาธารณชนซึ่งอาจกระทบต่อการประกอบธุรกิจ ภาพลักษณ์ ชื่อเสียง และสินทรัพย์ของบริษัท ให้อธิบายข้อเท็จจริง ความคืบหน้า เหตุผล ผลกระทบ และมาตรการป้องกันด้วย  นอกจากนี้ หากบริษัทมีข้อพิพาทด้านแรงงานที่สำคัญในระยะ 3 ปีที่ผ่านมา ให้บริษัทอธิบายเหตุผลและการดำเนินการในเรื่องดังกล่าว รวมถึงความสัมพันธ์ระหว่างผู้บริหารและสหภาพแรงงาน (ถ้ามี)


3.4 เหตุการณ์ที่เกิดขึ้นภายหลังวันที่รายงานที่อาจส่งผลกระทบต่อการตัดสินใจของผู้ใช้รายงาน
หากมีเหตุการณ์ใดที่อาจส่งผลกระทบต่อการตัดสินใจของผู้ใช้รายงานเกิดขึ้นภายหลังวันที่รายงานจนถึงวันที่อนุมัติให้เผยแพร่ ให้เปิดเผยข้อมูลดังกล่าวด้วย
4.	การวิเคราะห์และคำอธิบายของฝ่ายจัดการ (Management Discussion and Analysis : MD&A)
	ให้เปิดเผยการวิเคราะห์และอธิบายถึงการดำเนินงานและฐานะการเงินในมุมมองของฝ่ายจัดการ 
โดยระบุสาเหตุและปัจจัยที่เกี่ยวข้องด้วย อย่างน้อยในประเด็นดังต่อไปนี้  ทั้งนี้ สามารถใช้กราฟหรือภาพประกอบการอธิบายตามความเหมาะสมด้วยก็ได้ และในกรณีที่บริษัทมีสายผลิตภัณฑ์หรือกลุ่มธุรกิจมากกว่า 
1 สาย/กลุ่ม ให้วิเคราะห์และอธิบายถึงการดำเนินการในแต่ละสายผลิตภัณฑ์หรือกลุ่มธุรกิจที่มีนัยสำคัญด้วย
	4.1	ให้วิเคราะห์การดำเนินงานและฐานะการเงิน การเปลี่ยนแปลงที่สำคัญ ปัจจัยที่เป็นสาเหตุหรือ
มีผลต่อฐานะการเงิน การดำเนินงาน หรือการเปลี่ยนแปลงดังกล่าวในช่วงปีที่ผ่านมา ซึ่งหมายความรวมถึง
การดำเนินงานที่เกี่ยวข้องกับด้านสิ่งแวดล้อมที่ครอบคลุมถึงด้านสภาพภูมิอากาศ ด้านสังคมที่ครอบคลุมถึง
ด้านสิทธิมนุษยชน และด้านการกำกับดูแลกิจการโดยให้ระบุเฉพาะกรณีที่มีสาระสำคัญ (materiality) โดยให้อธิบายเปรียบเทียบกับตัวชี้วัดผลการดำเนินงาน (benchmark) ที่สำคัญด้วย  
	-  สำหรับงบการเงินในช่วง 2 ปีก่อนหน้านี้ ให้อธิบายประกอบเฉพาะกรณีที่ฐานะการเงินหรือผลการดำเนินงานดังกล่าวมีผลกระทบต่อฐานะการเงินหรือผลการดำเนินงานปัจจุบันของบริษัทอย่างมีนัยสำคัญ 
	-  เพื่อให้ผู้ลงทุนเข้าใจผลการดำเนินงานและฐานะการเงินของบริษัท  ขอให้อธิบายอย่างน้อยเกี่ยวกับภาพรวมของการดำเนินงาน ผลกระทบจากเหตุการณ์สำคัญหรือปัจจัยสำคัญที่ผ่านมา เช่น การรวมธุรกิจหรือกิจการ การยกเลิกหรือหยุดการดำเนินธุรกิจ การได้มาหรือจำหน่ายไปซึ่งสินทรัพย์ที่มีนัยสำคัญ ผลการดำเนินงานและความสามารถในการทำกำไร สภาพคล่องและแหล่งเงินทุนของบริษัท คุณภาพของสินทรัพย์ การบริหารจัดการธุรกรรมนอกงบดุล การเปลี่ยนแปลงหรือการเลือกใช้นโยบายการบัญชีที่มีนัยสำคัญ ข้อสังเกตของผู้สอบบัญชีหรือความเห็นของผู้สอบบัญชีอย่างมีเงื่อนไขต่อรายการบัญชีที่เป็นสาระสำคัญ (ถ้ามี) รวมถึงผลการปฏิบัติตามแผนการดำเนินธุรกิจและเป้าหมายที่ได้กำหนดไว้เชื่อมโยงกับข้อมูลทางการเงิน  
	 -  หากบริษัทเคยแจ้งแผนการดำเนินงานหรือประมาณการงบการเงินไว้ในแบบแสดงรายการข้อมูลหรือแบบแสดงรายการข้อมูลประจำปี/รายงานประจำปี ให้อธิบายผลการปฏิบัติตามแผนดังกล่าวด้วย 
	-  ในกรณีบริษัทมีการออกตราสารหนี้ ซึ่งมีข้อกำหนดให้บริษัทต้องดำรงอัตราส่วนทางการเงิน ให้บริษัทเปิดเผยว่า บริษัทสามารถดำรงอัตราส่วนดังกล่าวได้ตามข้อกำหนดหรือไม่ (แสดงข้อมูลอัตราส่วนทางการเงินตามงบการเงินประจำงวดการบัญชีล่าสุดเปรียบเทียบกับอัตราส่วนที่ต้องดำรงข้างต้น)  ในกรณีที่บริษัทไม่สามารถดำรงอัตราส่วนได้ตามข้อกำหนด ให้ระบุผลกระทบและการดำเนินการของบริษัท
4.2	ให้อธิบายปัจจัยหรือเหตุการณ์ที่อาจมีผลต่อฐานะการเงินหรือการดำเนินงานอย่างมีนัยสำคัญในอนาคต (forward looking) ไม่ว่าจะเป็นปัจจัยภายนอก เช่น แนวโน้มภาวะเศรษฐกิจ ความเปลี่ยนแปลงของภาวะตลาดหรืออุตสาหกรรม และปัจจัยภายใน เช่น นโยบาย กลยุทธ์ การบริหารงานของบริษัท การเปลี่ยนแปลงข้อตกลงทางธุรกิจที่อาจกระทบต่อการดำเนินงาน รวมทั้งปัจจัยอื่น ๆ เช่น แนวโน้มและผลกระทบที่เกี่ยวข้องกับความยั่งยืนซึ่งรวมถึงด้านสิ่งแวดล้อมที่ครอบคลุมถึงด้านสภาพภูมิอากาศ ด้านสังคมที่ครอบคลุมถึงการเคารพสิทธิมนุษยชนและด้านการกำกับดูแลกิจการที่ดี เพื่อให้ผู้ลงทุนสามารถเข้าใจและวิเคราะห์ทิศทางการดำเนินงานของบริษัทในอนาคตได้

ทั้งนี้ ในกรณีที่บริษัทมีโครงการหรือการวิจัยพัฒนาที่จะกระทบต่อผลการดำเนินงานและฐานะการเงินในอนาคตอันใกล้ (ประมาณ 1 ปี) ให้บริษัทอธิบายรายละเอียดของโครงการหรือการวิจัยและพัฒนาดังกล่าว เช่น ลักษณะโครงการ ผลิตภัณฑ์ใหม่ หรือการปรับปรุงผลิตภัณฑ์เดิม ความคืบหน้า ผลกระทบที่อาจมีต่อผล
การดำเนินงานและฐานะการเงินด้วย
4.3	ให้แสดงข้อมูลจากงบการเงินและอัตราส่วนทางการเงินที่สำคัญที่สะท้อนถึงฐานะการเงินและผลการดำเนินงานในธุรกิจหลักของบริษัทและบริษัทย่อย โดยอย่างน้อยต้องมีข้อมูลเปรียบเทียบ 3 ปีที่ผ่านมา 
(หรือเท่าที่มีการดำเนินงานจริง)
	ทั้งนี้ บริษัทอาจพิจารณาแสดงข้อมูลเปรียบเทียบย้อนหลังเพิ่มเติมได้ หากบริษัทเห็นว่าการเปิดเผยข้อมูลทางการเงิน 3 ปีที่ผ่านมา (หรือเท่าที่มีการดำเนินงานจริง) ยังไม่เพียงพอที่จะแสดงให้เห็นถึงแนวโน้มในอนาคต และอาจทำให้เกิดความเข้าใจที่คลาดเคลื่อนต่อฐานะการเงินและผลการดำเนินงานของบริษัทได้
	ในกรณีที่งบการเงินของบริษัทแสดงสกุลเงินที่ไม่ใช่สกุลเงินบาท ให้บริษัทแสดงอัตราแลกเปลี่ยนของสกุลเงินดังกล่าวเทียบกับสกุลเงินบาทโดยใช้อัตราอ้างอิงที่เหมาะสม รวมทั้งในการเปิดเผยข้อมูลทางการเงิน
ที่สำคัญในหัวข้อนี้ ให้แสดงข้อมูลดังกล่าวทั้งในสกุลเงินบาทโดยใช้อัตราแลกเปลี่ยนอ้างอิงดังกล่าว และสกุลเงิน
ที่แสดงในงบการเงินด้วย
หมายเหตุ
[bookmark: _Hlk523821894]	(1)	ในกรณีที่บริษัทที่ออกหลักทรัพย์มีการเปลี่ยนแปลงโครงสร้างการถือหุ้นหรือโครงสร้าง
การดำเนินงาน หรือขนาดของธุรกิจของบริษัทหรือบริษัทย่อยอย่างมีนัยสำคัญ และงบการเงินข้างต้นไม่สะท้อน
ผลการดำเนินงานหรือฐานะการเงินของบริษัทและบริษัทย่อยตามโครงสร้างใหม่ ให้บริษัทจัดทำงบการเงินรวมเสมือนบริษัทได้จัดโครงสร้างใหม่ในลักษณะที่ให้ข้อมูลที่เป็นประโยชน์ต่อผู้ลงทุน โดยหากต้องตั้งสมมติฐานเพิ่มเติม
ให้ระบุด้วย  ทั้งนี้ ต้องจัดให้มีผู้สอบบัญชีที่ได้รับความเห็นชอบจากสำนักงาน ก.ล.ต. ตรวจสอบและแสดงความเห็น 
หรือแสดงความเชื่อมั่นต่องบการเงินรวมเสมือนดังกล่าวแล้วแต่กรณี เว้นแต่ไม่สามารถจัดทำได้ ให้ระบุเหตุผล
หรือแสดงข้อมูลอื่นที่เป็นประโยชน์เพิ่มเติมด้วย
(2)   การจัดทำประมาณการงบการเงินให้เป็นไปตามความสมัครใจของบริษัท และจะจัดทำ
เป็นระยะเวลาใดก็ได้ แต่หากประสงค์จะจัดทำและเปิดเผย บริษัทต้องจัดทำประมาณการด้วยความระมัดระวัง 
เพื่อให้มั่นใจว่าสมมติฐานที่ใช้จัดทำประมาณการนั้นสมเหตุสมผล โดยต้องแสดงสมมติฐานพร้อมทั้งคำอธิบาย
ไว้อย่างชัดเจนด้วย และในการจัดทำแบบแสดงรายการข้อมูลประจำปี/รายงานประจำปี บริษัทต้องอธิบายว่า
ผลการดำเนินงานและฐานะการเงินที่เกิดขึ้นจริง แตกต่างจากประมาณการที่ทำไว้อย่างไร  ทั้งนี้ หากประมาณการดังกล่าวจัดทำขึ้นโดยมีเหตุอันควรทราบอยู่แล้วว่า สมมติฐานนั้นไม่สมเหตุสมผล อาจเข้าข่ายอันเป็นเท็จหรือ
ทำให้ผู้อื่นสำคัญผิดในข้อเท็จจริง บริษัทอาจเข้าข่ายฝ่าฝืนพระราชบัญญัติหลักทรัพย์และตลาดหลักทรัพย์ พ.ศ. 2535
	อนึ่ง หากบริษัทประสงค์จะเปิดเผยหรือเผยแพร่ข้อมูลใด ๆ ที่เกี่ยวกับแนวโน้มหรือประมาณการผลการดำเนินงานของบริษัทในเชิงตัวเลขต่อนักวิเคราะห์หรือผู้ลงทุน บริษัทต้องจัดทำและแสดงประมาณการดังกล่าวไว้ในเอกสารฉบับนี้ด้วย
5.	ข้อมูลทั่วไปและข้อมูลสำคัญอื่น 
5.1	ข้อมูลทั่วไป
	ชื่อ สถานที่ตั้ง โทรศัพท์ โทรสารของบุคคลอ้างอิงอื่น ๆ เช่น นายทะเบียนหลักทรัพย์ ผู้แทนผู้ถือหุ้นกู้ ผู้สอบบัญชี ที่ปรึกษากฎหมาย ที่ปรึกษาหรือผู้จัดการภายใต้สัญญาการจัดการ

5.2  ข้อมูลสำคัญอื่น
5.2.1	ให้ระบุข้อมูลอื่นที่อาจมีผลกระทบต่อการตัดสินใจของผู้ลงทุนอย่างมีนัยสำคัญ  หากบริษัทเห็นว่า มีข้อมูลอื่นที่จำเป็นซึ่งเป็นประโยชน์หรืออาจมีผลกระทบต่อการตัดสินใจของผู้ลงทุนอย่างมีนัยสำคัญ หรือเพื่อความเท่าเทียมกันในการเข้าถึงข้อมูลของผู้ลงทุนทุกกลุ่ม โดยบริษัทยังคงมีหน้าที่และความรับผิดชอบในการเปิดเผยข้อมูลให้ถูกต้อง และไม่ขาดข้อมูลที่ควรต้องแจ้งให้ผู้ลงทุนทราบเพื่อประกอบการตัดสินใจลงทุน
	5.2.2	ให้อธิบายข้อจำกัดของผู้ถือหุ้นในต่างประเทศ ในกรณีที่บริษัทมีนโยบายที่จะขอมติที่ประชุม
ผู้ถือหุ้นในการเสนอขายหุ้นเพิ่มทุน หรือออกใบแสดงสิทธิในการซื้อหุ้นเพิ่มทุนที่โอนสิทธิได้ (Transferable Subscription Right หรือ TSR) ให้แก่ผู้ถือหุ้นตามสัดส่วนการถือหุ้น โดยไม่ออกและเสนอขายให้แก่ผู้ถือหุ้นที่จะทำให้บริษัทมีหน้าที่ตามกฎหมายต่างประเทศ
5.3	ข้อพิพาททางกฎหมาย  
	ให้อธิบายโดยสังเขปถึงข้อพิพาททางกฎหมาย ซึ่งบริษัทหรือบริษัทย่อยเป็นคู่ความหรือคู่กรณี โดยที่คดีหรือข้อพิพาทยังไม่สิ้นสุด  ทั้งนี้ ให้อธิบายเฉพาะ (1) คดีที่อาจมีผลกระทบด้านลบต่อสินทรัพย์ของบริษัทหรือบริษัทย่อยที่มีจำนวนสูงกว่าร้อยละ 5 ของส่วนของผู้ถือหุ้น ณ วันสิ้นปีบัญชีล่าสุด  ทั้งนี้ กรณีที่ส่วนของผู้ถือหุ้นติดลบ ให้อธิบายเฉพาะคดีที่มีจำนวนสูงกว่าร้อยละ 10 ของสินทรัพย์หมุนเวียน ณ วันสิ้นปีบัญชีล่าสุด (2) คดี
ที่กระทบต่อการดำเนินธุรกิจของบริษัทหรือบริษัทย่อยอย่างมีนัยสำคัญ แต่ไม่สามารถประเมินผลกระทบเป็นตัวเลขได้ และ (3) คดีที่มิได้เกิดจากการประกอบธุรกิจโดยปกติของบริษัทหรือบริษัทย่อย โดยไม่ต้องอธิบายคดีที่เป็นส่วนหนึ่งของการประกอบธุรกิจปกติ เช่น การฟ้องบังคับชำระหนี้จากลูกค้าในกรณีที่บริษัทที่ออกหลักทรัพย์เป็นสถาบันการเงิน เป็นต้น
ในการอธิบายข้อพิจารณาข้างต้น ให้ระบุถึงศาลที่กำลังพิจารณาคดี วันเริ่มคดี คู่ความ และมูลคดี และ
ความคืบหน้าของคดี และให้ระบุกรรมการ ผู้บริหาร หรือผู้ที่เกี่ยวข้องที่เป็นคู่ความกับบริษัทด้วย
5.4	ตลาดรอง 
	หากบริษัทมีหลักทรัพย์จดทะเบียนในตลาดหลักทรัพย์ของประเทศอื่นด้วย ขอให้ระบุชื่อตลาดหลักทรัพย์ในประเทศอื่น และระบุว่าตลาดหลักทรัพย์อื่นดังกล่าวเป็นตลาดหลักทรัพย์หลัก หรือไม่
5.5 สถาบันการเงินที่ติดต่อประจำ (เฉพาะกรณีที่บริษัทออกตราสารหนี้)


ส่วนที่ 2
การกำกับดูแลกิจการ 

ให้บริษัทอธิบายการดำเนินการหรือการปฏิบัติตามหลักการกำกับดูแลกิจการที่ดีสำหรับ
บริษัทจดทะเบียน ปี 2560 (CG Code) อย่างน้อยในเรื่องดังต่อไปนี้ และในกรณีที่บริษัทมิได้ปฏิบัติในเรื่องใด
ให้แสดงเหตุผลประกอบ  
6. 	นโยบายการกำกับดูแลกิจการและการกำกับดูแลที่เกี่ยวข้องกับความยั่งยืน
ให้อธิบายภาพรวมนโยบายและแนวปฏิบัติตามหลักการกำกับดูแลกิจการที่ดีสำหรับบริษัทจดทะเบียน 
ปี 2560 และจรรยาบรรณธุรกิจ (code of conduct) (ถ้ามี) ที่บริษัทกำหนดไว้เป็นลายลักษณ์อักษร เพื่อสะท้อนให้เห็นว่าทุกหน่วยงานของบริษัทและบริษัทย่อยมีการดำเนินงานตามนโยบายและแนวปฏิบัติที่คณะกรรมการบริษัทกำหนดไว้อย่างน้อยในเรื่องต่อไปนี้
6.1 ภาพรวมของนโยบายและแนวปฏิบัติการกำกับดูแลกิจการ[footnoteRef:19]  [19:  ในการกำหนดนโยบายการกำกับดูแลกิจการ บริษัทสามารถเลือกเรื่องที่เหมาะสมมากำหนดเป็นนโยบาย โดยไม่จำเป็นต้องแบ่งหมวดหมู่ตามหลักการกำกับดูแลกิจการที่ดีสำหรับบริษัทจดทะเบียน ปี 2560 (CG Code)] 

6.1.1 นโยบายและแนวปฏิบัติที่เกี่ยวกับคณะกรรมการ ครอบคลุมการสรรหาและกำหนดค่าตอบแทนกรรมการและผู้บริหาร[footnoteRef:20],[footnoteRef:21] ความเป็นอิสระของคณะกรรมการจากฝ่ายจัดการ การพัฒนากรรมการ และ
การประเมินผลการปฏิบัติหน้าที่ของกรรมการ รวมถึงการกำกับดูแลบริษัทย่อยและบริษัทร่วม  [20:  ให้อธิบายนโยบายและวิธีการกำหนดค่าตอบแทน รวมทั้งโครงสร้างค่าตอบแทนแต่ละประเภทของกรรมการและผู้บริหาร เช่น ค่าตอบแทนคงที่ หรือค่าตอบแทนผันแปรตามปัจจัยต่าง ๆ เป็นต้น รวมทั้งความเห็นคณะกรรมการบริษัท หรือคณะอนุกรรมการค่าตอบแทน (ถ้ามี) ว่าโครงสร้างดังกล่าว เหมาะสมกับความรับผิดชอบและสามารถจูงใจให้กรรมการและผู้บริหารนำพาองค์กรให้ดำเนินงานตามตัวชี้วัดและเป้าหมายตามกรอบระยะเวลาที่กิจการกำหนด และสามารถเปรียบเทียบได้กับระดับที่ปฏิบัติอยู่ในอุตสาหกรรมหรือไม่ อย่างไร]  [21:  การกำหนดค่าตอบแทนกรรมการและผู้บริหารที่เกี่ยวข้องกับความยั่งยืน หมายความรวมถึง ด้านสภาพภูมิอากาศ ให้พิจารณาโดยต้องสอดคล้องกับตัวชี้วัดที่เกี่ยวข้องด้วย] 

6.1.2 นโยบายและแนวปฏิบัติที่เกี่ยวกับผู้ถือหุ้นและผู้มีส่วนได้เสีย ครอบคลุมการดูแล
ผู้ถือหุ้น การปฏิบัติต่อผู้ถือหุ้นโดยเท่าเทียมกัน การส่งเสริมการใช้สิทธิของผู้ถือหุ้น การป้องกันการใช้ข้อมูลภายใน การป้องกันความขัดแย้งทางผลประโยชน์ ความรับผิดชอบต่อผู้มีส่วนได้เสีย การชดเชยกรณีที่เกิดการละเมิดสิทธิ การต่อต้านทุจริตคอร์รัปชัน และมาตรการดำเนินการกับผู้ที่กระทำไม่เป็นไปตามนโยบายและแนวปฏิบัติดังกล่าว
6.2 จรรยาบรรณธุรกิจ (ถ้ามี)
กรณีที่บริษัทมีการจัดทำจรรยาบรรณธุรกิจให้อธิบายความเชื่อมโยงของแนวปฏิบัติกับวิสัยทัศน์ วัตถุประสงค์ เป้าหมาย หรือกลยุทธ์ที่นำไปสู่การสร้างคุณค่าในองค์กร (values) พร้อมอธิบายกระบวนการ
ที่สนับสนุนให้คณะกรรมการ ผู้บริหาร และพนักงานของบริษัทมีการปฏิบัติตามจรรยาบรรณธุรกิจ
เพื่อสร้างให้เกิดเป็นวัฒนธรรมองค์กร
ทั้งนี้ ให้นำข้อมูลของนโยบาย แนวปฏิบัติด้านการกำกับดูแลกิจการ และจรรยาบรรณธุรกิจ ทั้งฉบับไปเปิดเผยในเอกสารแนบ เพื่อให้ผู้ลงทุนเข้าใจและสามารถใช้เป็นแนวทางในการติดตามทิศทางการดำเนินธุรกิจต่อไป
6.3	การเปลี่ยนแปลงและพัฒนาการที่สำคัญของนโยบาย เป้าหมาย แนวปฏิบัติ และระบบการกำกับดูแลกิจการในรอบปีที่ผ่านมา
[bookmark: _Hlk46389891]6.3.1 ให้อธิบายข้อมูลการเปลี่ยนแปลงและพัฒนาการที่สำคัญเกี่ยวกับการทบทวนนโยบาย 
แนวปฏิบัติ และระบบการกำกับดูแลกิจการ หรือกฎบัตรคณะกรรมการในรอบปีที่ผ่านมา เพื่อแสดงว่าบริษัทได้มีการปรับปรุงนโยบาย แนวปฏิบัติ และระบบการกำกับดูแลกิจการอย่างต่อเนื่อง เพื่อเพิ่มประสิทธิภาพการกำกับดูแลและแสดงให้เห็นว่ามีการยกระดับมาตรฐานการกำกับดูแลกิจการของบริษัท ที่สอดคล้องกับ
หลักการกำกับดูแลกิจการที่ดีสำหรับบริษัทจดทะเบียน ปี 2560 (CG Code) อย่างน้อยปีละ 1 ครั้ง  รวมทั้งข้อมูลการเปลี่ยนแปลงและพัฒนาการที่สำคัญเกี่ยวกับการทบทวนนโยบาย แนวปฏิบัติที่เกี่ยวข้องกับความยั่งยืน 
กฎบัตรคณะกรรมการ หรือขอบเขตหน้าที่และการดำเนินการต่าง ๆ ของบุคคล ซึ่งมีหน้าที่รับผิดชอบเกี่ยวข้องกับความยั่งยืนในรอบปีที่ผ่านมา เพื่อแสดงว่าบริษัทให้ความสำคัญและคำนึงถึงการขับเคลื่อนธุรกิจเพื่อความยั่งยืน  
	6.3.2 ในกรณีที่บริษัทยังมิได้นำหลักการกำกับดูแลกิจการที่ดีสำหรับบริษัทจดทะเบียน 
ปี 2560 (CG Code) ในเรื่องใดมาปฏิบัติ ให้บันทึกเหตุผลไว้เป็นส่วนหนึ่งของการพิจารณาและทบทวนของคณะกรรมการโดยไม่จำเป็นต้องเปิดเผยผลการทบทวนไว้ในแบบรายงานนี้  นอกจากนี้ หากเห็นว่าการปฏิบัติ
ในข้อใดยังไม่บรรลุวัตถุประสงค์ตามที่กำหนดไว้ ควรมีแผนพัฒนาและติดตามดูแลให้มีการดำเนินการต่อไป 
โดยอาจจัดลำดับการพัฒนาในเรื่องสำคัญก่อนก็ได้
6.3.3 บริษัทอาจเปิดเผยข้อมูลการปฏิบัติในเรื่องอื่น ๆ ตามหลักการกำกับดูแลกิจการที่ดี เพื่อรองรับการประเมินต่าง ๆ เช่น Corporate Governance Report (CGR), ASEAN CG Scorecard และโครงการประเมินคุณภาพการจัดการประชุมผู้ถือหุ้น โดยบริษัทอาจเปิดเผยข้อมูลการปฏิบัติไว้ในข้อนี้ หรือภายใต้หัวข้ออื่นตามความเหมาะสม 
7. 	โครงสร้างการกำกับดูแลกิจการ และข้อมูลสำคัญเกี่ยวกับคณะกรรมการ คณะกรรมการชุดย่อย ผู้บริหาร พนักงานและอื่น ๆ
7.1	โครงสร้างการกำกับดูแลกิจการและการกำกับดูแลที่เกี่ยวข้องกับความยั่งยืน
ให้แสดงแผนภาพการบริหารจัดการองค์กรตั้งแต่คณะกรรมการ คณะกรรมการชุดย่อย ฝ่ายจัดการ ไปจนถึงฝ่ายงานต่าง ๆ รวมถึงหน่วยงานที่เป็นกลไกในการกำกับดูแลกิจการ เช่น หน่วยงานตรวจสอบภายใน หน่วยงานกำกับดูแลองค์กร หน่วยงานบริหารความเสี่ยง เพื่อสะท้อนให้เห็นถึงลำดับขั้นสายการบังคับบัญชา 
การสนับสนุน การตรวจสอบ ความเป็นอิสระ และการแบ่งแยกหน้าที่ระหว่างคณะกรรมการและฝ่ายจัดการ
ทั้งนี้ โครงสร้างในการกำกับดูแลกิจการ ต้องครอบคลุมถึงขอบเขตการกำกับดูแลที่เกี่ยวข้องกับความยั่งยืน ซึ่งรวมถึงด้านสภาพภูมิอากาศ ด้านสังคม และการกำกับดูแลกิจการด้วย[footnoteRef:22] [22:  กรณีการกำกับดูแลที่เกี่ยวข้องกับความยั่งยืนให้ครอบคลุมคณะกรรมการ คณะกรรมการชุดย่อย หรือบุคคลที่มีหน้าที่รับผิดชอบที่เกี่ยวข้องกับความยั่งยืน] 

7.2	ข้อมูลเกี่ยวกับคณะกรรมการ
[bookmark: _Hlk197179512]ให้อธิบายองค์ประกอบและข้อมูลพื้นฐานของคณะกรรมการที่สะท้อนถึงคุณสมบัติ ความสามารถ ความเป็นอิสระ และความหลากหลายด้านทักษะความชำนาญ เพศ และอายุของคณะกรรมการ เพื่อให้ผู้ลงทุนสามารถนำข้อมูลไปวิเคราะห์ถึงองค์ประกอบ บทบาทหน้าที่ความรับผิดชอบ และความเหมาะสมของคณะกรรมการที่สอดคล้องกับความต้องการของธุรกิจทั้งในมิติความโปร่งใส การตรวจสอบและถ่วงดุลและประสิทธิภาพของการกำกับดูแลกิจการ โดยให้บริษัทอธิบายข้อมูลดังนี้
7.2.1 องค์ประกอบของคณะกรรมการบริษัท พร้อมแสดงจำนวนกรรมการทั้งหมด สัดส่วนของกรรมการอิสระต่อกรรมการทั้งหมด และสัดส่วนของกรรมการที่ไม่ใช่ผู้บริหารต่อกรรมการทั้งหมด 
7.2.2 ข้อมูลคณะกรรมการและผู้มีอำนาจควบคุมบริษัทรายบุคคล โดยให้ระบุชื่อประธานกรรมการ รายชื่อของกรรมการ และผู้มีอำนาจควบคุมบริษัท (ถ้ามี)  ทั้งนี้ หากกรรมการรายใดเป็นกรรมการอิสระ กรรมการตรวจสอบ หรือกรรมการในชุดอื่นใดของบริษัท ให้ระบุให้ชัดเจนในกรณีที่ประธานกรรมการและผู้จัดการ[footnoteRef:23] เป็นบุคคลเดียวกัน[footnoteRef:24]  หรือประธานกรรมการไม่เป็นกรรมการอิสระ หรือประธานกรรมการและผู้จัดการเป็นบุคคลในครอบครัวเดียวกัน หรือประธานกรรมการเป็นสมาชิกในคณะกรรมการบริหารหรือคณะทำงาน หรือได้รับมอบหมายให้มีหน้าที่ความรับผิดชอบด้านการบริหารคณะกรรมการ ให้อธิบายมาตรการถ่วงดุลอำนาจระหว่างคณะกรรมการและฝ่ายจัดการ เช่น (1) การเพิ่มสัดส่วนกรรมการอิสระมากกว่ากึ่งหนึ่ง หรือ (2) การแต่งตั้งกรรมการอิสระคนหนึ่งร่วมพิจารณากำหนดวาระการประชุมคณะกรรมการ หรือมาตรการอื่น ๆ ที่มี [23:   ผู้จัดการหมายความรวมถึงผู้ดำรงตำแหน่งเทียบเท่าที่เรียกชื่ออย่างอื่นด้วย      ]  [24:   ประธานกรรมการและผู้จัดการอาจเป็นบุคคลเดียวกันเฉพาะที่เป็นไปตามประกาศคณะกรรมการกำกับตลาดทุนว่าด้วยการขออนุญาตและการอนุญาตให้เสนอขายหุ้น
ที่ออกใหม่ และประกาศอื่น ๆ ที่เกี่ยวข้อง] 

ในกรณีที่เป็น holding company ให้ระบุข้อมูลของกรรมการและผู้มีอำนาจควบคุมของบริษัทย่อย
ที่เป็นบริษัทที่ประกอบธุรกิจหลักตามแนวทางข้างต้นด้วย  ทั้งนี้ หากเป็นกรณีที่ holding company 
มีการประกอบธุรกิจหลากหลายประเภทธุรกิจ โดยมีบริษัทที่เป็นศูนย์กลางทำหน้าที่บริหารจัดการบริษัทย่อยหรือบริษัทร่วมในแต่ละกลุ่มธุรกิจ ให้ระบุข้อมูลของกรรมการและผู้มีอำนาจควบคุมของบริษัทที่เป็นศูนย์กลาง บริษัทย่อยที่ประกอบธุรกิจหลักแต่ไม่ได้อยู่ภายใต้บริษัทที่เป็นศูนย์กลาง และบริษัทย่อยภายในกลุ่มของบริษัทที่เป็นศูนย์กลางซึ่งขนาดของบริษัทดังกล่าวมีนัยสำคัญเมื่อเทียบกับขนาดของ holding company
ทั้งนี้ ให้แนบข้อมูลของกรรมการ และผู้มีอำนาจควบคุมของบริษัทและบริษัทย่อยที่เป็นบริษัท
ที่ประกอบธุรกิจหลัก หรือบริษัทที่เป็นศูนย์กลาง บริษัทย่อยที่ประกอบธุรกิจหลักแต่ไม่ได้อยู่ภายใต้บริษัทที่เป็นศูนย์กลาง และบริษัทย่อยภายในกลุ่มของบริษัทที่เป็นศูนย์กลางซึ่งขนาดของบริษัทดังกล่าวมีนัยสำคัญเมื่อเทียบกับขนาดของ holding company (แล้วแต่กรณี) ตามรายละเอียดที่ปรากฏในเอกสารแนบ และแสดงรายละเอียดเกี่ยวกับกรรมการของบริษัทย่อยตามเอกสารแนบด้วย  ในกรณีบริษัทย่อยที่ประกอบธุรกิจหลักอยู่ในต่างประเทศ ให้ระบุด้วยว่า กรรมการรายใดของบริษัทย่อยดังกล่าวเป็นกรรมการที่มีถิ่นที่อยู่ในประเทศไทย 
ซึ่งต้องมีอย่างน้อย 1 คน
ในกรณีที่เป็นบริษัทต่างประเทศ หรือบริษัทไทยที่เป็น holding company ซึ่งมีผู้ถือหุ้นเกินกึ่งหนึ่งเป็นต่างประเทศ และมีบริษัทย่อยประกอบธุรกิจหลักในต่างประเทศ ให้ระบุด้วยว่ากรรมการรายใดเป็นกรรมการที่มีสัญชาติไทยและมีถิ่นที่อยู่ในประเทศไทย ซึ่งต้องมีอย่างน้อย 2 คน 
7.2.3	ข้อมูลเกี่ยวกับบทบาทหน้าที่ของคณะกรรมการ เพื่อให้สามารถควบคุม ดูแลและติดตาม
การดำเนินงานอย่างโปร่งใสและมีประสิทธิภาพ อีกทั้งระบุบทบาทหน้าที่ของประธานกรรมการและผู้จัดการหรือผู้ดำรงตำแหน่งเทียบเท่าที่เรียกชื่ออย่างอื่น
ในกรณีที่บริษัทได้กำหนดบทบาทหน้าที่ของคณะกรรมการไว้ในกฎบัตรคณะกรรมการ (board charter) ให้สรุปรายละเอียดสำคัญของกฎบัตรคณะกรรมการที่สำคัญ และให้นำข้อมูลทั้งฉบับไปเปิดเผยในเอกสารแนบ  
7.3 ข้อมูลเกี่ยวกับคณะกรรมการชุดย่อย
ให้อธิบายข้อมูลองค์ประกอบเกี่ยวกับคณะกรรมการชุดย่อยคณะต่าง ๆ โดยแสดงถึงขอบเขตอำนาจ หน้าที่ บทบาทความรับผิดชอบ ความเป็นอิสระ และการมอบหมายงานจากคณะกรรมการเพื่อกำกับดูแล กลั่นกรองข้อมูล และให้ความเห็นเสนอแก่คณะกรรมการ โดยให้มีรายละเอียดการเปิดเผยข้อมูลดังต่อไปนี้
7.3.1	ให้แสดงข้อมูลคณะกรรมการชุดย่อยแต่ละชุดที่ได้รับการแต่งตั้ง เช่น คณะกรรมการตรวจสอบ คณะกรรมการบริหาร คณะกรรมการบริหารความเสี่ยง คณะกรรมการสรรหา คณะกรรมการกำหนดค่าตอบแทน คณะกรรมการบรรษัทภิบาลและความยั่งยืนของกิจการ พร้อมทั้งอธิบายขอบเขต อำนาจ หน้าที่และบทบาท
ความรับผิดชอบของคณะกรรมการชุดย่อยแต่ละชุด  ทั้งนี้ ให้นำกฎบัตรคณะกรรมการชุดย่อย (sub-committee charter) ทั้งฉบับไปเปิดเผยในเอกสารแนบ
7.3.2	ให้ระบุรายชื่อของคณะกรรมการชุดย่อยแต่ละชุด โดยระบุรายชื่อประธานคณะกรรมการ
ชุดย่อย รายชื่อกรรมการชุดย่อยแต่ละชุด และระบุกรณีที่กรรมการรายดังกล่าวเป็นกรรมการอิสระ กรณีของคณะกรรมการตรวจสอบให้ระบุรายชื่อกรรมการตรวจสอบที่มีความรู้และประสบการณ์ในการสอบทาน
งบการเงินของบริษัท และประสบการณ์ในการสอบทานงบการเงินของกรรมการรายดังกล่าวด้วย
[bookmark: _Hlk197182611]7.4	ข้อมูลเกี่ยวกับคณะกรรมการ คณะกรรมการชุดย่อย หรือบุคคลที่มีหน้าที่รับผิดชอบที่เกี่ยวข้องกับความยั่งยืน
7.4.1	ให้บริษัทเปิดเผยข้อมูลเกี่ยวกับคณะกรรมการ คณะกรรมการชุดย่อย หรือบุคคลที่มีหน้าที่รับผิดชอบที่เกี่ยวข้องกับความยั่งยืน ซึ่งสะท้อนถึงคุณสมบัติ ความสามารถ และขอบเขตหน้าที่ความรับผิดชอบ เพื่อให้ผู้ลงทุนสามารถนำข้อมูลไปวิเคราะห์ถึงองค์ประกอบ บทบาทหน้าที่ความรับผิดชอบ และการกำหนดค่าตอบแทนเพื่อกระตุ้นแรงจูงใจ โดยต้องสอดคล้องกับตัวชี้วัดและเป้าหมายที่เกี่ยวข้องด้วย 
7.4.2	นโยบายและแนวปฏิบัติที่เกี่ยวกับคณะกรรมการ คณะกรรมการชุดย่อย หรือบุคคลที่มีหน้าที่รับผิดชอบที่เกี่ยวข้องกับความยั่งยืน โดยรายละเอียดการเปิดเผยครอบคลุมถึงเนื้อหาเกี่ยวกับการสรรหาและกำหนดค่าตอบแทนกรรมการและผู้บริหาร[footnoteRef:25] การพัฒนากรรมการ และการประเมินผลการปฏิบัติหน้าที่ของกรรมการ รวมถึงการกำกับดูแลกลุ่มบริษัท ที่เกี่ยวข้องกับความยั่งยืน [25:  ให้อธิบายนโยบายและวิธีการกำหนดค่าตอบแทน รวมทั้งโครงสร้างค่าตอบแทนแต่ละประเภทของกรรมการและผู้บริหาร เช่น ค่าตอบแทนคงที่ หรือค่าตอบแทนผันแปรตามปัจจัยต่าง ๆ เป็นต้น รวมทั้งความเห็นคณะกรรมการบริษัท หรือคณะอนุกรรมการค่าตอบแทน (ถ้ามี) ว่าโครงสร้างดังกล่าว เหมาะสมกับความรับผิดชอบและสามารถจูงใจให้กรรมการและผู้บริหารนำพาองค์กรให้ดำเนินงานตามตัวชี้วัดและเป้าหมายตามกรอบระยะเวลาที่กิจการกำหนด และสามารถเปรียบเทียบได้กับระดับที่ปฏิบัติอยู่ในอุตสาหกรรมหรือไม่ อย่างไร] 

7.5	ข้อมูลเกี่ยวกับผู้บริหาร
ให้อธิบายข้อมูลพื้นฐานของผู้บริหาร เพื่อสะท้อนให้เห็นถึงความสามารถและทักษะของผู้บริหารและความสอดคล้องของการจ่ายค่าตอบแทน โดยให้มีรายละเอียดการเปิดเผยข้อมูลดังต่อไปนี้
7.5.1	ให้ระบุรายชื่อและตำแหน่งของผู้บริหาร ประกอบด้วยรายชื่อผู้บริหารสูงสุดและผู้บริหาร 
4 รายแรกนับจากผู้บริหารสูงสุด ทั้งนี้ หากเป็นกรณีที่ holding company มีการประกอบธุรกิจหลากหลายประเภทธุรกิจ โดยมีบริษัทที่เป็นศูนย์กลางทำหน้าที่บริหารจัดการบริษัทย่อยหรือบริษัทร่วม
ในแต่ละกลุ่มธุรกิจ ให้ระบุรายชื่อและตำแหน่งของผู้บริหาร รวมถึงแผนภาพโครงสร้างภายในของบริษัทที่เป็นศูนย์กลาง บริษัทย่อยที่ประกอบธุรกิจหลักแต่ไม่ได้อยู่ภายใต้บริษัทที่เป็นศูนย์กลาง และบริษัทย่อยภายในกลุ่มของบริษัทที่เป็นศูนย์กลางซึ่งขนาดของบริษัทดังกล่าวมีนัยสำคัญเมื่อเทียบกับขนาดของ holding company ด้วย
	หากในระหว่างปีหรือภายหลังวันสิ้นงวดปีบัญชีมีการเปลี่ยนแปลงผู้บริหาร ควรเปิดเผยข้อมูลเพิ่มเพื่อแสดงให้ผู้ลงทุนเห็นว่าบริษัทมีการวางบุคลากรตามตำแหน่งสำคัญได้อย่างเหมาะสมและครบถ้วนตามผังองค์กร  ทั้งนี้ ข้อมูลความรู้ความชำนาญ ทักษะ ประสบการณ์ของผู้บริหารสามารถนำไปเปิดเผยในเอกสารแนบได้ 
	ทั้งนี้ ให้แนบข้อมูลของผู้บริหารของบริษัทและบริษัทย่อยที่เป็นบริษัทที่ประกอบธุรกิจหลักหรือบริษัทที่เป็นศูนย์กลาง บริษัทย่อยที่ประกอบธุรกิจหลักแต่ไม่ได้อยู่ภายใต้บริษัทย่อยที่เป็นศูนย์กลาง และบริษัทย่อยภายในกลุ่มของบริษัทที่เป็นศูนย์กลางซึ่งขนาดของบริษัทดังกล่าวมีนัยสำคัญเมื่อเทียบกับขนาดของ holding company (แล้วแต่กรณี) ตามรายละเอียดที่ปรากฏในเอกสารแนบด้วย

7.5.2	ให้อธิบายนโยบายการจ่ายค่าตอบแทนกรรมการบริหารและผู้บริหาร เช่น การกำหนดค่าตอบแทนตามผลการปฏิบัติหน้าที่ เป็นต้น พร้อมระบุความเห็นของคณะกรรมการบริษัท หรือคณะกรรมการค่าตอบแทนเกี่ยวกับความสมเหตุสมผลและความเหมาะสมของการจ่ายค่าตอบแทนผู้บริหาร (ถ้ามี) 
7.5.3	ให้ระบุจำนวนค่าตอบแทนรวมของกรรมการบริหารและผู้บริหาร ทั้งกรณีได้รับจากบริษัทและบริษัทย่อย โดยเปรียบเทียบกับค่าตอบแทนรวมทั้งหมดของกิจการเพื่อแสดงให้เห็นถึงความเหมาะสมของการจ่ายค่าตอบแทนและความโปร่งใสในการบริหารงานรวมทั้งให้เปิดเผยค่าตอบแทนอื่นที่ไม่ใช่ตัวเงิน (ถ้ามี) เช่น สิทธิในการซื้อหุ้นหรือหลักทรัพย์แปลงสภาพแก่กรรมการบริหารและผู้บริหาร หรือ Employee Stock Option Program (ESOP) (อธิบายหลักเกณฑ์และวิธีการจัดสรรหลักทรัพย์ดังกล่าว และสัดส่วนการได้รับหุ้นของกรรมการบริหารและผู้บริหารเมื่อเทียบกับจำนวนหุ้นหรือโครงการทั้งหมด) รวมทั้งเงินกองทุนสำรองเลี้ยงชีพ 
อีกทั้ง ให้เปิดเผยค่าตอบแทนหรือผลประโยชน์ค้างจ่ายที่เกิดขึ้นในปีล่าสุดด้วย และกรณีที่ค่าตอบแทนในปีที่ผ่านมาไม่สะท้อนค่าตอบแทนที่แท้จริง (เช่น มีการตั้งผู้บริหารใหม่จำนวนมากในปีปัจจุบัน) ให้ประมาณค่าตอบแทนดังกล่าวสำหรับปีปัจจุบันด้วย
		ทั้งนี้ สำหรับบริษัท holding company ให้เปิดเผยรายละเอียดเกี่ยวกับค่าตอบแทนของกรรมการและผู้บริหารของบริษัทย่อยที่เป็นบริษัทที่ประกอบธุรกิจหลักในปีที่ผ่านมาตามแนวทางข้างต้นด้วย ทั้งนี้ หากเป็นกรณีที่ holding company มีการประกอบธุรกิจหลากหลายประเภทธุรกิจ โดยมีบริษัทที่เป็นศูนย์กลางทำหน้าที่บริหารจัดการบริษัทย่อยหรือบริษัทร่วมในแต่ละกลุ่มธุรกิจ ให้เปิดเผยรายละเอียดเกี่ยวกับค่าตอบแทนของกรรมการและผู้บริหารของบริษัทที่เป็นศูนย์กลาง บริษัทย่อยที่ประกอบธุรกิจหลักแต่ไม่ได้อยู่ภายใต้บริษัทที่เป็นศูนย์กลาง และบริษัทย่อยภายในกลุ่มของบริษัทที่เป็นศูนย์กลางซึ่งขนาดของบริษัทดังกล่าวมีนัยสำคัญเมื่อเทียบกับขนาดของ holding company ด้วย
		หมายเหตุ ในข้อนี้ คำว่า “ผู้บริหาร” ให้หมายความตามประกาศคณะกรรมการกำกับหลักทรัพย์และตลาดหลักทรัพย์ว่าด้วยการกำหนดบทนิยามในประกาศเกี่ยวกับการออกและเสนอขายหลักทรัพย์ โดยไม่รวมถึงผู้จัดการฝ่ายบัญชีหรือการเงินหากตำแหน่งผู้จัดการฝ่ายไม่ได้อยู่ในระดับเดียวกันกับผู้บริหารรายที่สี่
7.6 ข้อมูลเกี่ยวกับพนักงาน
ให้ระบุจำนวนพนักงานทั้งหมดและจำนวนพนักงานตามแต่ละสายงานหลัก เพื่อแสดงให้เห็นถึงความเหมาะสมของจำนวนแรงงานทั้งหมดที่ใช้ในการประกอบธุรกิจ ความเสี่ยงในการขาดแคลนแรงงาน และการกระจายของแรงงานในหน่วยงานที่สำคัญ และกรณีที่บริษัทมีการเปลี่ยนแปลงจำนวนพนักงานอย่างมีนัยสำคัญในระยะ 3 ปีที่ผ่านมา ให้อธิบายเหตุผลในเรื่องดังกล่าว  นอกจากนี้ ให้แสดงผลตอบแทนรวมของพนักงานและอธิบายลักษณะของผลตอบแทน เช่น เงินเดือน โบนัส และเงินสมทบกองทุนสำรองเลี้ยงชีพ เป็นต้น เพื่อสะท้อนให้เห็นถึงการควบคุมต้นทุนแรงงาน การจ่ายค่าตอบแทนอย่างเป็นธรรมและโปร่งใส ทั้งนี้ ในกรณีที่บริษัทไม่ได้
จัดให้มีกองทุนสำรองเลี้ยงชีพ ให้ระบุว่าไม่มี 
7.7	ข้อมูลสำคัญอื่น ๆ
7.7.1 ให้ระบุรายชื่อผู้ที่ได้รับมอบหมายให้รับผิดชอบโดยตรงในการควบคุมดูแลการทำบัญชี เลขานุการบริษัท หัวหน้างานตรวจสอบภายใน หรือผู้ตรวจสอบภายในที่ว่าจ้างจากภายนอก หัวหน้างานกำกับดูแลการปฏิบัติงานของบริษัท (compliance) พร้อมทั้งแนบข้อมูลของบุคคลดังกล่าวที่ได้รับมอบหมาย
ในเอกสารแนบด้วย 


7.7.2 ให้ระบุรายชื่อหัวหน้างานนักลงทุนสัมพันธ์ และข้อมูลเพื่อการติดต่อ (ถ้ามี)
7.7.3 ให้แสดงค่าตอบแทนที่ผู้สอบบัญชี สำนักงานสอบบัญชีที่ผู้สอบบัญชีสังกัด และบุคคลหรือกิจการที่เกี่ยวข้องกับผู้สอบบัญชีและสำนักงานสอบบัญชีที่ผู้สอบบัญชีสังกัด โดยต่อจากนี้จะเรียกว่า “สำนักงานสอบบัญชีและบริษัทในเครือ” ได้รับจากบริษัทและบริษัทย่อย โดยให้ระบุแยกเป็นค่าตอบแทนจากการสอบบัญชี (audit fee) และค่าบริการอื่นที่นอกเหนือจากงานสอบบัญชี (non-audit fee) รวมทั้งเปิดเผยข้อมูลประเภทและขอบเขตงานบริการอื่นที่นอกเหนือจากงานสอบบัญชี (non-audit service) ด้วย 
	การเปิดเผยค่าบริการอื่นที่นอกเหนือจากงานสอบบัญชีให้แสดงข้อมูลของค่าบริการอื่นที่ได้จ่ายไปแล้วในรอบปีบัญชีที่ผ่านมา และค่าบริการอื่นที่จะต้องจ่ายในอนาคตอันเกิดจากการตกลงที่ยังให้บริการไม่แล้วเสร็จในรอบปีบัญชีที่ผ่านมา และประเภทของการให้บริการอื่นที่นอกเหนือจากงานสอบบัญชี
	หมายเหตุ 
	บุคคลหรือกิจการที่เกี่ยวข้องกับผู้สอบบัญชีและสำนักงานสอบบัญชีที่ผู้สอบบัญชีสังกัดให้รวมถึง
		(ก)  คู่สมรสและบุตรที่ยังต้องพึ่งพิงหรืออยู่ในอุปการะของผู้สอบบัญชี
		(ข)  กิจการที่มีอำนาจควบคุมสำนักงานสอบบัญชี กิจการที่ถูกควบคุมโดยสำนักงานสอบบัญชี และกิจการที่อยู่ภายใต้การควบคุมเดียวกันกับสำนักงานสอบบัญชี ไม่ว่าจะเป็นโดยทางตรงหรือทางอ้อม
		(ค)  กิจการที่อยู่ภายใต้อิทธิพลอย่างเป็นสาระสำคัญของสำนักงานสอบบัญชี
		(ง)  หุ้นส่วนหรือเทียบเท่าของสำนักงานสอบบัญชี
		(จ)  คู่สมรสและบุตรที่ยังต้องพึ่งพิงหรืออยู่ในอุปการะของบุคคลตาม (ง)
		(ฉ)  กิจการที่ผู้สอบบัญชี บุคคลตาม (ก) (ง) หรือ (จ) มีอำนาจควบคุมหรือมีอิทธิพลอย่างเป็นสาระสำคัญ ไม่ว่าจะเป็นโดยทางตรงหรือทางอ้อม
	เพื่อประโยชน์ในการพิจารณาลักษณะของการควบคุมหรือการมีอิทธิพลอย่างเป็นสาระสำคัญที่จะเข้าข่ายเป็นบุคคลหรือกิจการที่เกี่ยวข้องกับผู้สอบบัญชีและสำนักงานสอบบัญชีข้างต้นให้นำนิยามตามมาตรฐานการบัญชีว่าด้วยเรื่องการเปิดเผยข้อมูลเกี่ยวกับบุคคลหรือกิจการที่เกี่ยวข้องกันมาใช้บังคับ
7.7.4	ในกรณีที่เป็นบริษัทต่างประเทศ ให้ระบุชื่อบุคลากรที่ได้รับมอบหมายให้เป็นตัวแทนในประเทศไทยและข้อมูลในการติดต่อในประเทศให้ชัดเจนด้วย  ทั้งนี้ บุคคลดังกล่าวต้องเป็นบุคคลสัญชาติไทยและมีถิ่นที่อยู่ในประเทศไทย 
8.	รายงานผลการดำเนินงานสำคัญด้านการกำกับดูแลกิจการ
8.1 สรุปผลการปฏิบัติหน้าที่ของคณะกรรมการในรอบปีที่ผ่านมา
[bookmark: _Hlk197182691]ให้อธิบายสรุปผลการปฏิบัติหน้าที่ว่าคณะกรรมการบริษัทมีบทบาทสำคัญอย่างไรต่อการกำหนดนโยบายและกลยุทธ์ที่อาจนำไปสู่การเพิ่มขีดความสามารถในการแข่งขัน การสร้างวัฒนธรรมและค่านิยมองค์กรรวมถึงการเพิ่มประสิทธิภาพ การกำกับดูแลความเพียงพอของระบบควบคุมภายใน และการบริหารความเสี่ยงขององค์กร หรือการให้ความเห็นอื่น ๆ ที่เป็นประโยชน์ต่อการพัฒนาองค์กร
	8.1.1	การสรรหา พัฒนา และประเมินผลการปฏิบัติหน้าที่ของคณะกรรมการ
อธิบายผลการดำเนินงานเกี่ยวกับการสรรหา การพัฒนา การประเมินผลของกรรมการและคณะกรรมการชุดย่อยในรอบปีที่ผ่านมา เพื่อแสดงให้เห็นถึงการดำเนินงานที่โปร่งใสสอดคล้องกับหน้าที่ความรับผิดชอบ ในกรณีการสรรหาและแต่งตั้งกรรมการและผู้บริหารระดับสูงสุด ให้อธิบายรายละเอียดดังต่อไปนี้เพิ่มเติม


(1)	กรรมการอิสระ
- ให้ระบุหลักเกณฑ์ในการคัดเลือกกรรมการอิสระ ได้แก่ คุณสมบัติ และกระบวนการสรรหา
- หากในรอบระยะเวลาบัญชีที่ผ่านมา กรรมการอิสระมีความสัมพันธ์ทางธุรกิจหรือการให้บริการทางวิชาชีพ หรือบุคคลที่ได้รับแต่งตั้งให้เป็นกรรมการอิสระ มีหรือเคยมีความสัมพันธ์ทางธุรกิจหรือการให้บริการทางวิชาชีพ ในมูลค่าเกินกว่าหลักเกณฑ์ที่กำหนด[footnoteRef:26]  ให้บริษัทเปิดเผยลักษณะความสัมพันธ์ทางธุรกิจหรือการให้บริการทางวิชาชีพ ที่ทำให้บุคคลดังกล่าวมีคุณสมบัติไม่เป็นไปตามหลักเกณฑ์ที่กำหนด เหตุผลและความจำเป็นที่ยังคงหรือแต่งตั้งให้บุคคลดังกล่าวเป็นกรรมการอิสระ รวมทั้งความเห็นของคณะกรรมการบริษัทที่เห็นว่า การเป็นกรรมการอิสระของบุคคลดังกล่าวไม่มีผลกระทบต่อการปฏิบัติหน้าที่และการให้ความเห็นที่เป็นอิสระ   [26:   ตามหลักเกณฑ์ที่กำหนดในประกาศคณะกรรมการกำกับตลาดทุนว่าด้วยการขออนุญาตและการอนุญาตให้เสนอขายหุ้นที่ออกใหม่ ] 

(2)	การสรรหากรรมการและผู้บริหารระดับสูงสุด 
ให้ระบุว่าวิธีการคัดเลือกบุคคลที่จะแต่งตั้งเป็นกรรมการและผู้บริหารระดับสูงสุดผ่านคณะกรรมการสรรหา (nomination committee) หรือไม่ จำนวนกรรมการที่มาจากผู้ถือหุ้นรายใหญ่แต่ละกลุ่ม (ถ้ามี) และให้อธิบายสิทธิของผู้ลงทุนรายย่อยในการแต่งตั้งกรรมการ (ให้ระบุว่า การแต่งตั้งกรรมการใช้วิธีที่ผู้ถือหุ้นสามารถแบ่งคะแนนเสียงของตนในการเลือกตั้งกรรมการเพื่อให้ผู้ใดมากน้อยตามกฎหมายว่าด้วยบริษัทมหาชนจำกัด (cumulative voting) หรือวิธีการแต่งตั้งกรรมการแต่ละรายต้องได้รับคะแนนเสียงเห็นชอบเกินกว่ากึ่งหนึ่งของจำนวนเสียงทั้งหมดของผู้ถือหุ้นซึ่งมาประชุมและมีสิทธิออกเสียง)
8.1.2	การเข้าร่วมประชุมและการจ่ายค่าตอบแทนคณะกรรมการรายบุคคล
	ให้ระบุจำนวนครั้งของการประชุมคณะกรรมการและจำนวนครั้งที่กรรมการแต่ละรายเข้าประชุมคณะกรรมการบริษัทในปีที่ผ่านมา รวมถึงการเข้าร่วมประชุมสามัญผู้ถือหุ้นประจำปีและ
การประชุมวิสามัญผู้ถือหุ้น (ถ้ามี) เพื่อให้ทราบว่าคณะกรรมการมีการติดตามและกำกับดูแลการดำเนินงาน
อย่างทั่วถึง ครอบคลุมหน่วยงานต่าง ๆ ภายในองค์กรและมีความรับผิดชอบต่อผู้ถือหุ้นอย่างเหมาะสม
	ทั้งนี้ สำหรับ holding company ให้เปิดเผยรายละเอียดเกี่ยวกับค่าตอบแทนของกรรมการของบริษัทย่อยที่เป็นบริษัทที่ประกอบธุรกิจหลักในปีที่ผ่านมาตามแนวทางข้างต้นด้วย 
	ให้แสดงจำนวนค่าตอบแทนของกรรมการแต่ละรายในรอบปีที่ผ่านมาทั้งที่ได้รับ
จากบริษัทและบริษัทย่อย รวมถึงลักษณะของค่าตอบแทน (ไม่นับรวมค่าตอบแทนในฐานะผู้บริหาร) และ
ค่าตอบแทนที่ไม่เป็นตัวเงิน (ถ้ามี) เช่น ประกันสุขภาพ ค่าสมาชิกสนามกอล์ฟ สโมสรการกีฬา (sport club) 
สโมสรเพื่อการพักผ่อนหรือสันทนาการ (member club) สิทธิในการซื้อหุ้นหรือหลักทรัพย์แปลงสภาพแก่
กรรมการ หรือ Employee Stock Option Program (ESOP) (อธิบายหลักเกณฑ์และวิธีการจัดสรรหลักทรัพย์ดังกล่าวและสัดส่วนการได้รับหุ้นของกรรมการเมื่อเทียบกับจำนวนหุ้นหรือโครงการทั้งหมด) อีกทั้งให้เปิดเผยค่าตอบแทนหรือผลประโยชน์ค้างจ่ายที่เกิดขึ้นในปีล่าสุดด้วย
	กรณีที่กรรมการอิสระของบริษัทเป็นกรรมการอิสระของบริษัทใหญ่ บริษัทย่อย หรือบริษัทย่อยลำดับเดียวกันให้เปิดเผยค่าตอบแทนรวมที่กรรมการอิสระแต่ละรายได้รับจากบริษัทดังกล่าวด้วย
8.1.3	การกำกับดูแลบริษัทย่อยและบริษัทร่วม
	(1)	ให้อธิบายว่าคณะกรรมการบริษัทมีกลไกในการกำกับดูแลที่ทำให้สามารถควบคุมดูแลการจัดการและรับผิดชอบการดำเนินงานของบริษัทย่อยและบริษัทร่วม เพื่อดูแลรักษาผลประโยชน์ในเงินลงทุนของบริษัทอย่างไร โดยอย่างน้อยต้องมีกลไกในเรื่องดังต่อไปนี้
		-  มีการส่งบุคคลเพื่อเป็นตัวแทนของบริษัทไปเป็นกรรมการ ผู้บริหาร หรือผู้มีอำนาจควบคุม ในบริษัทดังกล่าวอย่างน้อยตามสัดส่วนการถือหุ้นหรือไม่ อย่างไร พร้อมทั้งให้อธิบายว่า บริษัทมีระเบียบปฏิบัติหรือข้อกำหนดของบริษัทที่ทำให้การส่งตัวแทนดังกล่าวจะต้องได้รับมติเห็นชอบจากที่ประชุมคณะกรรมการบริษัทหรือไม่ อย่างไร 
		-  การกำหนดขอบเขตอำนาจหน้าที่และความรับผิดชอบของกรรมการและผู้บริหารที่เป็นตัวแทนของบริษัทในบริษัทดังกล่าวในการควบคุมหรือมีส่วนร่วมในการกำหนดนโยบายที่สำคัญต่อการดำเนินธุรกิจ
		- กลไกในการกำกับดูแลที่มีผลให้การเปิดเผยข้อมูลฐานะการเงินและผลการดำเนินงาน 
การทำรายการระหว่างบริษัทดังกล่าวกับบุคคลที่เกี่ยวโยง การได้มาหรือจำหน่ายไปซึ่งสินทรัพย์ หรือการทำรายการสำคัญอื่นใดของบริษัทดังกล่าว ให้ครบถ้วนถูกต้อง  และใช้หลักเกณฑ์ที่เกี่ยวข้องกับการเปิดเผยข้อมูลและการทำรายการในลักษณะดังกล่าวข้างต้นในทำนองเดียวกับหลักเกณฑ์ของบริษัท
		-  การกำหนดระบบการควบคุมภายในที่เหมาะสมและรัดกุมเพียงพอในบริษัทย่อยที่เป็นบริษัทที่ประกอบธุรกิจหลัก และกลไกอื่นในการกำกับดูแลบริษัทย่อยดังกล่าว เช่น การอนุมัติการเพิ่มทุนหรือลดทุน การเลิกบริษัทย่อย เป็นต้น 
	ในกรณีที่เป็น holding company ให้อธิบายกลไกการกำกับดูแลข้างต้น พร้อมทั้งระบุว่าเป็นไปตามหลักเกณฑ์ที่เกี่ยวข้อง[footnoteRef:27] หรือไม่ อย่างไรด้วย โดยหากมีข้อจำกัดหรือมีเหตุจำเป็นที่ทำให้ไม่สามารถส่งบุคคลเข้าเป็นกรรมการของบริษัทย่อยตามสัดส่วนการถือหุ้น ให้เปิดเผยมาตรการหรือกลไกที่แสดงได้ว่าสามารถกำกับดูแลการบริหารจัดการ หรือสามารถตัดสินใจในเรื่องที่มีนัยสำคัญต่อการดำเนินงานและฐานะการเงินของบริษัทย่อยตามสัดส่วนการถือหุ้นได้ รวมทั้งให้เปิดเผยมาตรการหรือกลไกในการพิจารณาหรือคัดเลือกบุคคลที่มีคุณสมบัติเหมาะสมเข้าเป็นกรรมการ ซึ่งจะได้รับการแต่งตั้งหรืออยู่ในบัญชีรายชื่อตามที่ได้รับความเห็นชอบจากคณะกรรมการบริษัท[footnoteRef:28] [27:   ตามหลักเกณฑ์ที่กำหนดในประกาศคณะกรรมการกำกับตลาดทุนว่าด้วยการขออนุญาตและการอนุญาตให้เสนอขายหุ้นที่ออกใหม่]  [28:   แก้ไขเพิ่มเติมโดยประกาศคณะกรรมการกำกับตลาดทุนว่าด้วยหลักเกณฑ์ เงื่อนไข และวิธีการรายงานการเปิดเผยข้อมูลเกี่ยวกับฐานะการเงินและผลการดำเนินงานของบริษัทที่ออกหลักทรัพย์] 

		ทั้งนี้ หากเป็นกรณีที่ holding company มีการประกอบธุรกิจหลากหลายประเภทธุรกิจ โดยมีบริษัทที่เป็นศูนย์กลางทำหน้าที่บริหารจัดการบริษัทย่อยหรือบริษัทร่วมในแต่ละกลุ่มธุรกิจ ให้อธิบายกลไกการกำกับดูแลบริษัทที่เป็นศูนย์กลาง บริษัทย่อยที่ประกอบธุรกิจหลักแต่ไม่ได้อยู่ภายใต้บริษัทที่เป็นศูนย์กลาง และบริษัทย่อยภายในกลุ่มของบริษัทที่เป็นศูนย์กลางซึ่งขนาดของบริษัทดังกล่าวมีนัยสำคัญเมื่อเทียบกับขนาดของ holding company ตามแนวทางข้างต้น พร้อมทั้งให้อธิบายกลไกที่บริษัทที่เป็นศูนย์กลางใช้ในการกำกับดูแลการบริหารจัดการและการดำเนินงานของบริษัทย่อยที่อยู่ภายใต้บริษัทที่เป็นศูนย์กลางนั้น ซึ่งผ่านการพิจารณาจากคณะกรรมการตรวจสอบของ holding company ว่าเพียงพอและเหมาะสม และเป็นไปตามกรอบการกำกับดูแลที่ผ่านการพิจารณาและอนุมัติจากคณะกรรมการของ holding company แล้ว  ทั้งนี้ ในการอธิบายกลไกดังกล่าวขอให้ครอบคลุมเรื่องต่อไปนี้ด้วย
· [bookmark: _Hlk40345171]แนวทางการกำกับดูแลความขัดแย้งทางผลประโยชน์ของกรรมการ ผู้บริหารและ
ผู้ถือหุ้นรายใหญ่ 
· การกำหนดคุณสมบัติของกรรมการ ผู้บริหาร และผู้มีอำนาจควบคุมโดยคำนึงถึงการ
มีประวัติและคุณสมบัติที่ไม่เหมาะสม
	(2)	ให้เปิดเผยข้อตกลงระหว่างบริษัทกับผู้ถือหุ้นอื่นในการบริหารจัดการบริษัทย่อยและบริษัทร่วม (shareholders’ agreement) (ถ้ามี) โดยให้เปิดเผยเฉพาะบริษัทย่อยและบริษัทร่วมที่มีนัยสำคัญต่อการดำเนินงานของกลุ่มบริษัทและเป็นข้อตกลงที่มีผลอย่างมีสาระสำคัญต่อการบริหารงาน หรือมีอำนาจควบคุม หรือการแบ่งผลตอบแทนนอกเหนือจากผลตอบแทนตามสัดส่วนการถือหุ้นปกติ
8.1.4 การติดตามให้มีการปฏิบัติตามนโยบายและแนวปฏิบัติในการกำกับดูแลกิจการ  
	ให้แสดงผลการติดตามให้มีการปฏิบัติตามนโยบายและแนวปฏิบัติในการกำกับดูแลกิจการ
ที่บริษัทได้กำหนดไว้ 
	นอกจากนี้ ให้บริษัทติดตามเพื่อให้เกิดการปฏิบัติตามการกำกับดูแลกิจการที่ดีอีก 4 ประเด็น ดังนี้
(1) การป้องกันความขัดแย้งทางผลประโยชน์ 
		ให้สรุปผลการติดตามการปฏิบัติตามนโยบายการป้องกันความขัดแย้งทางผลประโยชน์ และในกรณีที่ได้ดำเนินการปรับปรุงแนวทางใดในเรื่องดังกล่าว ก็ให้เปิดเผยข้อมูลการดำเนินการปรับปรุงด้วย
(2) การใช้ข้อมูลภายในเพื่อแสวงหาผลประโยชน์
	ให้สรุปผลการติดตามการปฏิบัติตามนโยบายและวิธีการดูแลกรรมการและผู้บริหารมิให้
นำข้อมูลภายในของบริษัทไปใช้เพื่อประโยชน์ส่วนตน รวมทั้งเพื่อการซื้อขายหลักทรัพย์โดยเฉพาะในช่วง 1 เดือนก่อน
ที่งบการเงินเผยแพร่ต่อสาธารณชน (เช่น การติดตามให้กรรมการและผู้บริหารรายงานการซื้อขายหลักทรัพย์ เป็นต้น)
(3) การต่อต้านทุจริตคอร์รัปชัน
		สรุปผลการดำเนินงานเกี่ยวกับการป้องกันมิให้การดำเนินธุรกิจของบริษัทและบริษัทย่อย
มีส่วนเกี่ยวข้องกับการคอร์รัปชัน เช่น การเข้าร่วมโครงการที่เกี่ยวข้องกับการต่อต้านการทุจริต[footnoteRef:29] การระบุความเสี่ยงของธุรกิจที่อาจมีส่วนเกี่ยวข้องกับการคอร์รัปชัน การดำเนินการป้องกันจากความเสี่ยงดังกล่าว การสื่อสารและอบรมภายในองค์กร การสอบทานความครบถ้วนเพียงพอของกระบวนการ เป็นต้น [29:   โครงการ CAC เป็นการแสดงความร่วมมือของภาคเอกชนในการร่วมกันดำเนินงานตามกรอบและขั้นตอนสากลว่าด้วยการต่อต้านการทุจริต เพื่อสร้างมาตรฐานการประกอบธุรกิจที่ใสสะอาด โดยบริษัทที่เข้าเป็นแนวร่วมปฏิบัติจะต้องลงนามในคำประกาศเจตนารมณ์ และยื่นต่อสมาคมส่งเสริมสถาบันกรรมการบริษัทไทย (IOD) ในฐานะเลขานุการคณะกรรมการโครงการ ทั้งนี้ บริษัทสามารถดาวน์โหลดข้อมูลและเอกสารได้ที่ www.thai-cac.com ] 

[bookmark: _Hlk33323221]แนวทางการเปิดเผยข้อมูลเกี่ยวกับผลการดำเนินงานในการต่อต้านทุจริตคอร์รัปชัน
ให้บริษัทเปิดเผยการดำเนินการเพื่อป้องกันมิให้การดำเนินธุรกิจของบริษัทและบริษัทย่อยมีส่วนเกี่ยวข้องกับการทุจริตคอร์รัปชัน โดยควรเปิดเผยข้อมูลในเรื่องดังต่อไปนี้
	นโยบาย  ควรเปิดเผยมติคณะกรรมการบริษัท ในเรื่องนโยบายการดำเนินธุรกิจของบริษัทและบริษัทย่อยที่จะไม่มีส่วนเกี่ยวข้องกับการทุจริตคอร์รัปชัน ไม่ว่าด้วยการเรียก รับ และจ่ายสินบน โดยอาจจะระบุขอบเขตการดำเนินการด้วยก็ได้  หรือบริษัทอาจอ้างอิงการเปิดเผยข้อมูลนโยบายเรื่องนี้ในหัวข้อ 6.1.2 ก็ได้
	ในกรณีที่คณะกรรมการบริษัทไม่มีมติในเรื่องดังกล่าวหรือยังไม่ดำเนินการ ควรเสนอให้คณะกรรมการบริษัทมีมติรับทราบด้วยว่า คณะกรรมการมีหน้าที่ดูแลให้บริษัทปฏิบัติให้เป็นไปตามกฎหมาย โดยกฎหมายดังกล่าวรวมถึง กฎหมายเกี่ยวกับการห้ามจ่ายสินบน หรือการสนับสนุนการทุจริตคอร์รัปชัน และหน้าที่ดูแลข้างต้น รวมถึงการดูแลให้มีการดำเนินการในเรื่องที่ระบุในหัวข้อ “การดำเนินการ” ด้วย โดยควรเสนอให้คณะกรรมการทบทวนการ
มีความเหมาะสมในการมีนโยบายข้างต้นอย่างน้อยทุกปี
	ในกรณีที่บริษัทมีการประกาศเจตนารมณ์ที่จะเข้าร่วมกับองค์กรใด เช่น โครงการแนวร่วมปฏิบัติของภาคเอกชนไทยในการต่อต้านการทุจริต (Thai Private Sector Collective Action Against Corruption:“CAC”) หรือคณะกรรมการบริษัทมีเจตนารมณ์ที่จะดำเนินการเพื่อต่อต้านการทุจริตคอร์รัปชันในสังคม อาจระบุไว้ด้วยก็ได้ 
	การดำเนินการ  ควรระบุรายละเอียดการดำเนินการของบริษัทเพื่อให้เป็นไปตามนโยบายการต่อต้านทุจริตคอร์รัปชัน (กรณีมีนโยบาย) หรือการป้องกันการมีส่วนเกี่ยวข้องกับการทุจริตคอร์รัปชัน (กรณียังไม่มีนโยบาย)  ในเรื่องต่อไปนี้
	(1)  การประเมินความเสี่ยงของธุรกิจ เพื่อระบุการดำเนินงานของบริษัทหรือบริษัทย่อย ที่มีความเสี่ยงว่าอาจมีส่วนเกี่ยวข้องกับการทุจริตคอร์รัปชัน   
	(2)  การกำหนดแนวปฏิบัติเพื่อควบคุม ป้องกัน และติดตามความเสี่ยงจากการทุจริตคอร์รัปชัน
	(3)  การสื่อสารและฝึกอบรมแก่พนักงานเพื่อให้ความรู้เกี่ยวกับนโยบายและแนวปฏิบัติในการต่อต้านทุจริตคอร์รัปชัน 
	(4)  แนวทางในการติดตามประเมินผลการปฏิบัติตามนโยบายการต่อต้านทุจริตคอร์รัปชัน 
	(5)  การให้คณะกรรมการตรวจสอบหรือผู้สอบบัญชีที่สำนักงาน ก.ล.ต. ให้ความเห็นชอบสอบทานความครบถ้วนเพียงพอของกระบวนการทั้งหมด
	ทั้งนี้ บริษัทอาจเปิดเผยข้อมูลข้างต้นด้วยการอ้างอิงไปยังข้อมูลหรือเอกสารที่เปิดเผยในเว็บไซต์ของบริษัท
ก็ได้ และหากบริษัทเข้าร่วมโครงการต่อต้านทุจริตคอร์รัปชันที่กำหนดให้บริษัทต้องมีกระบวนการในทำนองเดียวกันนี้ เช่น โครงการ CAC บริษัทสามารถเปิดเผยการดำเนินการหรือความคืบหน้าด้วยการอ้างอิงการดำเนินการตามโครงการนั้น ๆ ได้
(4) 	การแจ้งเบาะแส (whistleblowing)
		สรุปผลการแจ้งเบาะแสและการจัดการข้อร้องเรียน ในกรณีที่เกิดการทุจริตหรือการละเมิดนโยบายและแนวปฏิบัติการกำกับดูแลกิจการ ให้อธิบายจำนวนกรณี รายละเอียดของการละเมิด พร้อมทั้งความคืบหน้าในการดำเนินการเพื่อแก้ไข ในกรณีที่ไม่มีการละเมิด ให้ระบุว่า “ไม่มี”
[bookmark: _Hlk37339536]	8.2	รายงานผลการปฏิบัติหน้าที่ของคณะกรรมการตรวจสอบในรอบปีที่ผ่านมา
8.2.1	ให้แสดงจำนวนครั้งการประชุมและการเข้าประชุมของกรรมการตรวจสอบรายบุคคล
8.2.2	ให้อธิบายผลการปฏิบัติหน้าที่ของคณะกรรมการตรวจสอบ
[bookmark: _Hlk197182582]8.3	สรุปผลการปฏิบัติหน้าที่ของคณะกรรมการชุดย่อยอื่น ๆ 
ครอบคลุมการปฏิบัติหน้าที่ของคณะกรรมการบริหารความเสี่ยง คณะกรรมการสรรหา คณะกรรมการกำหนดค่าตอบแทน คณะกรรมการบรรษัทภิบาลและความยั่งยืนของกิจการ และคณะกรรมการชุดย่อยอื่น ๆ (ถ้ามี)
8.3.1	ให้แสดงจำนวนครั้งการประชุมและการเข้าประชุมของคณะกรรมการชุดย่อยรายบุคคล
	8.3.2	ให้อธิบายผลการปฏิบัติหน้าที่ของคณะกรรมการชุดย่อยดังกล่าว ที่ได้รับมอบหมายจากคณะกรรมการบริษัท
8.4	สรุปผลการปฏิบัติหน้าที่ของคณะกรรมการ คณะกรรมการชุดย่อย หรือบุคคลที่มีหน้าที่รับผิดชอบที่เกี่ยวข้องกับความยั่งยืน
ให้อธิบายสรุปผลการปฏิบัติหน้าที่ของคณะกรรมการ คณะกรรมการชุดย่อย หรือบุคคลที่มีหน้าที่รับผิดชอบที่เกี่ยวข้องกับความยั่งยืน
9. 	การควบคุมภายในและรายการระหว่างกัน
9.1 [bookmark: _Hlk35278927]การควบคุมภายใน 
	ให้สรุปความเห็นของคณะกรรมการบริษัทเกี่ยวกับระบบการควบคุมภายในของบริษัทในเรื่องดังต่อไปนี้  ทั้งนี้ ให้คณะกรรมการบริษัทใช้แบบประเมินความเพียงพอของระบบการควบคุมภายในซึ่งรวมถึงการบริหารจัดการความเสี่ยง[footnoteRef:30] ที่จัดไว้บนเว็บไซต์ของสำนักงาน ก.ล.ต. เพื่อประกอบการประเมินความเพียงพอของระบบการควบคุมภายในของบริษัทด้วย [30:  กรอบแนวทางปฏิบัติด้านการควบคุมภายในของ The Committee of Sponsoring Organizations of the Treadway Commission : COSO) กำหนดองค์ประกอบหลักที่จำเป็นในการควบคุมภายในไว้ 5 ด้าน ได้แก่ (1) การควบคุมภายในองค์กร (control environment) (2) การประเมินความเสี่ยง (risk assessment) 
 (3) การควบคุมการปฏิบัติงาน (control activities)  (4) ระบบสารสนเทศและการสื่อสารข้อมูล (information & communication) และ (5) ระบบการติดตาม (monitoring activities) บริษัทอาจปฏิบัติตามมาตรฐานหรือแนวปฏิบัติด้านการควบคุมภายในอื่นที่ได้รับการยอมรับในประเทศหรือในระดับสากล] 

	9.1.1	ความเพียงพอและความเหมาะสมของระบบการควบคุมภายในของบริษัท และการจัดให้มีบุคลากรอย่างเพียงพอที่จะดำเนินการดังกล่าวได้อย่างมีประสิทธิภาพ รวมทั้งการติดตามควบคุมดูแลการดำเนินงานของบริษัทย่อยว่า สามารถป้องกันทรัพย์สินของบริษัทและบริษัทย่อยจากการที่กรรมการหรือผู้บริหารนำไปใช้โดยมิชอบหรือโดยไม่มีอำนาจหรือไม่ 
	9.1.2	ให้อธิบายว่าที่ผ่านมาบริษัทมีข้อบกพร่องเกี่ยวกับระบบการควบคุมภายในเรื่องใดบ้าง ถ้ามี บริษัทได้แก้ไขข้อบกพร่องดังกล่าวเสร็จสิ้นแล้วหรือไม่ เพราะเหตุใด 
	9.1.3	ให้ระบุความเห็นของคณะกรรมการตรวจสอบในกรณีที่มีความเห็นแตกต่างไปจากความเห็นของคณะกรรมการบริษัท หรือผู้สอบบัญชีมีข้อสังเกตเกี่ยวกับการควบคุมภายในประการใด ให้ระบุไว้ด้วย  ทั้งนี้ 
ให้แนบรายงานของคณะกรรมการตรวจสอบ (ไม่ว่าจะมีความเห็นเป็นเช่นใด) เป็นเอกสารแนบท้ายด้วย
	9.1.4	ความเห็นของคณะกรรมการตรวจสอบว่า ได้ดูแลให้ผู้ดำรงตำแหน่งหัวหน้างานตรวจสอบภายในมีวุฒิการศึกษา ประสบการณ์ การอบรม ที่เหมาะสมเพียงพอกับการปฏิบัติหน้าที่ดังกล่าวแล้วหรือไม่ อย่างไร	
	9.1.5	การแต่งตั้ง ถอดถอน และโยกย้ายผู้ดำรงตำแหน่งหัวหน้างานตรวจสอบภายในต้องได้รับอนุมัติจากคณะกรรมการตรวจสอบหรือไม่ กรณีที่ไม่ได้เป็นหน้าที่ของคณะกรรมการตรวจสอบบริษัทมีแนวปฏิบัติอย่างไร  
9.2 รายการระหว่างกัน (ถ้ามี)
	ให้เปิดเผยรายการระหว่างกันในช่วง 3 ปีที่ผ่านมา หรืออาจเลือกเปิดเผยเฉพาะปีล่าสุดโดยระบุข้อความให้ผู้ถือหุ้นและ/หรือผู้ลงทุนสามารถดูข้อมูลย้อนหลังเพื่อเปรียบเทียบข้อมูล 3 ปีได้จากเว็บไซต์ของบริษัท 
	การเปิดเผยข้อมูลรายการระหว่างกันให้มีรายละเอียดดังนี้
	9.2.1	ให้ระบุชื่อกลุ่มบุคคลที่อาจมีความขัดแย้ง ลักษณะความสัมพันธ์ (เช่น เป็นบิดาของผู้ถือหุ้น
รายใหญ่ เป็นบริษัทที่ผู้ถือหุ้นรายใหญ่ถือหุ้นร้อยละ 30 ของจำนวนสิทธิออกเสียงทั้งหมด) และเปิดเผยข้อมูลรายการระหว่างกัน เช่น ลักษณะ ปริมาณ เงื่อนไขของรายการระหว่างกัน อัตราดอกเบี้ย ราคาซื้อ ราคาขายมูลค่าของรายการระหว่างกัน หรือค่าเช่าที่เกิดขึ้นจริง พร้อมทั้งแสดงราคาประเมิน หรืออัตราค่าเช่าที่ประเมินโดยบุคคลที่สาม หรือแสดงได้ว่าเป็นราคาที่เป็นธรรม  ทั้งนี้ หากเป็นรายการระหว่างกันกับบริษัทร่วมหรือบริษัทย่อยที่มีกรรมการ ผู้บริหาร ผู้ถือหุ้นรายใหญ่ และผู้มีอำนาจควบคุมของบริษัทที่ออกหลักทรัพย์ถือหุ้นไม่เกินร้อยละ 10 ของจำนวนสิทธิออกเสียงทั้งหมดจะไม่เปิดเผยข้อมูลนั้นก็ได้
	9.2.2	ให้อธิบายความจำเป็นและความสมเหตุสมผลของรายการดังกล่าวว่าเป็นไปเพื่อประโยชน์สูงสุดของบริษัทแล้วหรือไม่ อย่างไร โดยให้จัดให้มีความเห็นของคณะกรรมการตรวจสอบในเรื่องดังกล่าวด้วย
9.2.3	ให้อธิบายนโยบายและแนวโน้มการทำรายการระหว่างกันในอนาคต รวมทั้งการปฏิบัติตาม
ข้อผูกพันที่บริษัทให้ไว้ในหนังสือชี้ชวน
	9.2.4	กรณีที่มีการแสดงราคาประเมินประกอบการทำรายการระหว่างกัน ให้บริษัทเปิดเผยข้อมูลเกี่ยวกับทรัพย์สินที่มีการประเมินราคาและราคาประเมิน พร้อมทั้งให้แนบข้อมูลเกี่ยวกับการประเมินราคาดังกล่าว โดยมีรายละเอียดปรากฏตามเอกสารแนบ

	หมายเหตุ 
	(1)  หากหมายเหตุประกอบงบการเงินของบริษัทได้เปิดเผยรายการระหว่างกันตาม 9.2.1 ครบถ้วนแล้ว ไม่ต้องเปิดเผยข้อมูลใน 9.2.1 ซ้ำในส่วนนี้ แต่ให้อ้างอิงไปถึงหมายเหตุประกอบงบการเงินที่เกี่ยวข้อง
	(2)  ในกรณีที่รายการระหว่างกันมีจำนวนมากและแต่ละรายการมีมูลค่าน้อย บริษัทอาจ
จัดกลุ่มรายการดังกล่าวตามความเหมาะสมของแต่ละธุรกิจ เช่น ธนาคารพาณิชย์สามารถจัดกลุ่มของรายการ
รับฝากเงินจากบุคคลที่อาจมีความขัดแย้งไว้ด้วยกัน

ส่วนที่ 3
งบการเงิน
(แนบงบการเงินประจำปีสิ้นสุดวันที่............)


ส่วนที่ 4 
การรับรองความถูกต้องของข้อมูลสำหรับการส่งแบบ 56-1 One Report-S
ของบริษัทที่มิใช่บริษัทจดทะเบียน

	การรับรองความถูกต้องของข้อมูลในแบบแสดงรายการข้อมูลประจำปี/รายงานประจำปีนั้นให้กรรมการผู้มีอำนาจลงนามผูกพันบริษัท[footnoteRef:31]* ลงลายมือชื่อพร้อมทั้งประทับตราบริษัท (ถ้ามี) ในแบบแสดงรายการข้อมูลประจำปี/รายงานประจำปี  พร้อมทั้งมอบอำนาจให้บุคคลใดลงนามกำกับเอกสารในแบบแสดงรายการข้อมูลประจำปีแทนด้วย โดยให้ใช้ข้อความและรูปแบบ ดังนี้ [31: * ให้แนบเอกสารหลักฐานประกอบด้วย  ทั้งนี้ แบบแสดงรายการข้อมูลประจำปี/รายงานประจำปีนี้เป็นข้อมูลที่สำคัญที่ผู้ลงทุนใช้ประกอบการตัดสินใจลงทุน บริษัทจึงควรเสนอให้คณะกรรมการบริษัทพิจารณาก่อนที่จะส่งให้สำนักงาน ก.ล.ต.
** พร้อมทั้งประทับตราบริษัท (ถ้ามี) ] 

“บริษัทได้สอบทานข้อมูลในแบบแสดงรายการข้อมูลประจำปี/รายงานประจำปีฉบับนี้แล้ว ด้วยความระมัดระวัง บริษัทขอรับรองว่า ข้อมูลดังกล่าวถูกต้องครบถ้วน เหมาะสม ไม่เป็นเท็จ ไม่ทำให้ผู้อื่นสำคัญผิด หรือไม่ขาดข้อมูลเพื่อใช้ประกอบการพิจารณา ที่ควรต้องแจ้งในสาระสำคัญ  นอกจากนี้ บริษัทขอรับรองว่า
(1)  งบการเงินและข้อมูลทางการเงินที่สรุปมาในแบบแสดงรายการข้อมูลประจำปี/รายงานประจำปีได้แสดงข้อมูลอย่างถูกต้องครบถ้วนในสาระสำคัญเกี่ยวกับฐานะการเงิน ผลการดำเนินงาน และกระแสเงินสดของบริษัทและบริษัทย่อยแล้ว 
(2)  บริษัทได้จัดให้มีระบบการเปิดเผยข้อมูลที่ดี เพื่อให้แน่ใจว่าบริษัทได้เปิดเผยข้อมูลในส่วนที่เป็นสาระสำคัญทั้งของบริษัทและบริษัทย่อยอย่างถูกต้องครบถ้วนแล้ว รวมทั้งควบคุมดูแลให้มีการปฏิบัติตามระบบดังกล่าว
[bookmark: _Hlk40345624]	  (3)  บริษัทได้จัดให้มีระบบการควบคุมภายในที่ดี และควบคุมดูแลให้มีการปฏิบัติตามระบบดังกล่าว และบริษัทได้แจ้งข้อมูลการประเมินระบบการควบคุมภายใน ณ วันที่ล่าสุดที่มีต่อผู้สอบบัญชีและกรรมการตรวจสอบของบริษัทแล้ว ซึ่งครอบคลุมถึงข้อบกพร่องและการเปลี่ยนแปลงที่สำคัญของระบบการควบคุมภายใน รวมทั้งการกระทำที่มิชอบที่อาจมีผลกระทบต่อการจัดทำรายงานทางการเงินของบริษัทและบริษัทย่อย
ในการนี้ เพื่อเป็นหลักฐานว่าเอกสารทั้งหมดเป็นเอกสารชุดเดียวกันกับที่บริษัทได้รับรองความถูกต้องแล้ว บริษัทได้มอบหมายให้ 			    เป็นผู้ลงลายมือชื่อกำกับเอกสารนี้ไว้ทุกหน้าด้วย หากเอกสารใดไม่มีลายมือชื่อของ 			      กำกับไว้ บริษัทจะถือว่าไม่ใช่ข้อมูลที่บริษัทได้รับรอง
ความถูกต้องของข้อมูลแล้วดังกล่าวข้างต้น
                      ชื่อ  		         ตำแหน่ง		               ลายมือชื่อ**
1.   	        	                     		                           		                           
2.   	        	                     	  	                           		                    
3.   	        	                     		                           		                           
                      ชื่อ  		         ตำแหน่ง		               ลายมือชื่อ
ผู้รับมอบอำนาจ         	              	     			                                                                 
	
ทั้งนี้ มาตรา 89/20 *** แห่งพระราชบัญญัติหลักทรัพย์และตลาดหลักทรัพย์ พ.ศ. 2535 ซึ่งแก้ไขเพิ่มเติมโดยพระราชบัญญัติหลักทรัพย์และตลาดหลักทรัพย์ (ฉบับที่ 4) พ.ศ. 2551 กำหนดให้
กรรมการและผู้บริหารต้องร่วมกันรับผิดต่อบุคคลที่ซื้อขายหลักทรัพย์ของบริษัทในความเสียหายใด ๆ 
อันเกิดขึ้นเนื่องจากการเปิดเผยข้อมูลต่อผู้ถือหุ้นหรือประชาชนทั่วไป โดยแสดงข้อความที่เป็นเท็จในสาระสำคัญ
หรือปกปิดข้อความจริงที่ควรบอกให้แจ้งในสาระสำคัญในกรณีของงบการเงินและรายงานเกี่ยวกับฐานะการเงิน
และผลการดำเนินงานของบริษัทหรือรายงานอื่นใดที่ต้องเปิดเผยตามมาตรา 56 โดยมิได้จำกัดความรับผิดไว้
เฉพาะกรรมการและผู้บริหารที่ลงลายมือชื่อรับรองความถูกต้องของข้อมูลในเอกสารดังกล่าวเท่านั้น  อย่างไรก็ดี 
กรรมการหรือผู้บริหารซึ่งสามารถพิสูจน์ได้ว่าโดยตำแหน่งหน้าที่ตนไม่อาจล่วงรู้ถึงความแท้จริงของข้อมูลหรือ
การขาดข้อมูลที่ควรต้องแจ้งนั้น ย่อมไม่มีความรับผิดตามมาตรา 89/20

		หมายเหตุ  *** ใช้บังคับกับบริษัทที่อยู่ภายใต้บังคับของหมวด 3/1 แห่งพระราชบัญญัติหลักทรัพย์และตลาดหลักทรัพย์ พ.ศ. 2535 ซึ่งแก้ไขเพิ่มเติมโดยพระราชบัญญัติหลักทรัพย์และตลาดหลักทรัพย์ (ฉบับที่ 4) พ.ศ. 2551 เท่านั้น

เอกสารแนบ 1

รายละเอียดเกี่ยวกับกรรมการ ผู้บริหาร ผู้มีอำนาจควบคุม ผู้ที่ได้รับมอบหมายให้รับผิดชอบสูงสุดในสายงานบัญชี
และการเงิน ผู้ที่ได้รับมอบหมายให้รับผิดชอบโดยตรงในการควบคุมดูแลการทำบัญชี เลขานุการบริษัทและตัวแทนติดต่อประสานงานกรณีเป็นบริษัทต่างประเทศ
	1.  ข้อมูลของกรรมการ ผู้บริหาร ผู้มีอำนาจควบคุม (ถ้ามี) ผู้ที่ได้รับมอบหมายให้รับผิดชอบสูงสุดในสายงานบัญชีและการเงิน ผู้ที่ได้รับมอบหมายให้รับผิดชอบโดยตรงในการควบคุมดูแลการทำบัญชี เลขานุการบริษัท และตัวแทนติดต่อประสานงาน
	  	1.1 ให้แสดงรายละเอียดของกรรมการ ผู้บริหาร ผู้มีอำนาจควบคุม ผู้ที่ได้รับมอบหมายให้รับผิดชอบสูงสุดในสายงานบัญชีและการเงิน ผู้ที่ได้รับมอบหมายให้รับผิดชอบโดยตรงในการควบคุมดูแลการทำบัญชีของบริษัท เลขานุการบริษัท และตัวแทนติดต่อประสานงาน ดังนี้
			(1)  ชื่อ-สกุล / ประวัติการดำรงตำแหน่งในบริษัทและวันที่ได้รับการแต่งตั้ง / อายุ
(2)  คุณวุฒิทางการศึกษา / ประวัติอบรม
(3)  สัดส่วนการถือหุ้นในบริษัท (ร้อยละ) 
(4)  ความสัมพันธ์ทางครอบครัวระหว่างกรรมการและผู้บริหาร 
(5)  ประสบการณ์ทำงาน
	1.2 ให้อธิบายหน้าที่ความรับผิดชอบของเลขานุการบริษัท และตัวแทนติดต่อประสานงาน 
[bookmark: _Hlk22217254]		1.3 กรณีเป็น holding company ให้แสดงรายชื่อกรรมการ ผู้บริหาร และผู้มีอำนาจควบคุม ของบริษัทย่อยที่เป็นบริษัทที่ประกอบธุรกิจหลัก  ทั้งนี้ หากเป็น holding company ซึ่งมีการบริหารจัดการแต่ละกลุ่มธุรกิจโดยบริษัทย่อยที่เป็นศูนย์กลาง ให้แสดงรายชื่อกรรมการ ผู้บริหาร และผู้มีอำนาจควบคุมบริษัทที่เป็นศูนย์กลาง บริษัทย่อยที่ประกอบธุรกิจหลักแต่ไม่ได้อยู่ภายใต้บริษัทที่เป็นศูนย์กลาง และบริษัทย่อยภายในกลุ่มของบริษัทที่เป็นศูนย์กลางซึ่งขนาดของบริษัทดังกล่าวมีนัยสำคัญเมื่อเทียบกับขนาดของ holding company โดยมีรายละเอียดเช่นเดียวกับข้อมูลในข้อ 1.1 ด้วย  นอกจากนี้ ให้ระบุให้ชัดเจนด้วยว่า กรรมการ ผู้บริหาร และ
ผู้มีอำนาจควบคุมของบริษัทย่อยรายใดเป็นบุคคลที่คณะกรรมการบริษัทมีมติอนุมัติส่งเข้าเป็นกรรมการ ผู้บริหาร และผู้มีอำนาจควบคุม ของบริษัทย่อยดังกล่าว
	หมายเหตุ
	(1)  สำหรับตำแหน่งกรรมการ ให้ระบุประเภทของกรรมการด้วย เช่น กรรมการผู้มีอำนาจลงนาม
ผูกพันบริษัทตามที่กำหนดในหนังสือรับรอง สำหรับผู้ที่ได้รับมอบหมายให้รับผิดชอบสูงสุดในสายงานบัญชีและการเงิน และผู้ที่ได้รับมอบหมายให้รับผิดชอบโดยตรงในการควบคุมดูแลการทำบัญชี ให้ระบุว่าเป็นผู้ที่ได้รับมอบหมายให้รับผิดชอบสูงสุดในสายงานบัญชีและการเงิน และผู้ที่ได้รับมอบหมายให้รับผิดชอบโดยตรงในการควบคุมดูแลการทำบัญชี แล้วแต่กรณีด้วย  นอกจากนี้ สำหรับเลขานุการบริษัท และตัวแทนติดต่อประสานงาน หากเป็นการใช้บริการหน่วยงานภายนอกบริษัท (outsource) (อาจเป็นนิติบุคคลหรือบุคคลก็ได้) ให้ระบุชื่อของ
นิติบุคคลหรือบุคคลที่บริษัทแต่งตั้งให้ปฏิบัติงานเป็นเลขานุการบริษัท และตัวแทนติดต่อประสานงาน พร้อมกับ
ชื่อบุคคลที่ได้รับมอบหมายจากนิติบุคคลที่สังกัดนั้นให้ปฏิบัติงานดังกล่าวและตำแหน่งของบุคคลในนิติบุคคล
ที่สังกัดด้วย
	(2)  ให้ระบุคุณวุฒิทางการศึกษาสูงสุด โดยระบุวิชาเอก วิชาโท ชื่อคณะและสถาบันการศึกษาของกรรมการ ผู้ที่ได้รับมอบหมายให้รับผิดชอบสูงสุดในสายงานบัญชีและการเงิน ผู้ที่ได้รับมอบหมายให้รับผิดชอบโดยตรงในการควบคุมดูแลการทำบัญชี และเลขานุการบริษัท โดยให้ระบุคุณวุฒิทางการศึกษารวมถึงวุฒิบัตร
หรือประกาศนียบัตรที่เกี่ยวข้อง และหากจบการศึกษาสูงกว่าหรือเทียบเท่าปริญญาตรี ให้เปิดเผยคุณวุฒิ
ทางการศึกษาตั้งแต่ปริญญาตรีขึ้นไป รวมถึงประวัติการพัฒนาความรู้โดยให้เปิดเผยสถาบันที่ให้ความรู้และหลักสูตรการอบรม ดังนี้
-  การพัฒนาความรู้ในทักษะของการเป็นกรรมการ และความรู้ในธุรกิจรวมถึงอุตสาหกรรม
ของบริษัท เช่น การอบรมจากสมาคมส่งเสริมสถาบันกรรมการบริษัทไทย (IOD) และสถาบันอื่น
-  สำหรับผู้ที่ได้รับมอบหมายให้รับผิดชอบสูงสุดในสายงานบัญชีและการเงินให้เปิดเผยประวัติ
การอบรมหลักสูตรการเตรียมความพร้อมทางบัญชีและการเงิน (orientation) และการพัฒนาความรู้ต่อเนื่อง
ด้านบัญชี และสำหรับผู้ที่ได้รับมอบหมายให้รับผิดชอบโดยตรงในการควบคุมดูแลการทำบัญชีให้เปิดเผยประวัติการอบรมการพัฒนาความรู้ต่อเนื่องด้านบัญชี โดยให้เปิดเผยจำนวนชั่วโมงที่มีเนื้อหาเกี่ยวข้องกับ
ด้านบัญชีเพิ่มเติมด้วย ในกรณีที่เป็นหลักสูตรที่จัดอบรมเป็นการภายใน (in-house training) ให้ระบุความเห็นของคณะกรรมการตรวจสอบว่า หลักสูตรมีความสอดคล้องและเป็นประโยชน์ต่อบริษัทและจำนวนชั่วโมงอบรมของหลักสูตรดังกล่าวเป็นไปตามที่สำนักงาน ก.ล.ต. กำหนดหรือไม่ อย่างไร  นอกจากนี้ สำหรับผู้ที่ได้รับมอบหมายให้รับผิดชอบโดยตรงในการควบคุมดูแลการทำบัญชีให้เปิดเผยว่าเป็นผู้ทำบัญชีที่มีคุณสมบัติและเงื่อนไขของการเป็นผู้ทำบัญชีตามหลักเกณฑ์ที่กำหนดในประกาศกรมพัฒนาธุรกิจการค้าด้วย
-  สำหรับเลขานุการบริษัทให้เปิดเผยประวัติการอบรมเกี่ยวกับบทบาทหน้าที่และความรู้พื้นฐานของเลขานุการบริษัท (เช่น การอบรมจากชมรมเลขานุการบริษัทไทย)	
 (3)  ให้ระบุการถือหุ้นทั้งทางตรงและทางอ้อม โดยนับรวมหุ้นของบุคคลที่มีความสัมพันธ์กับกรรมการ ผู้บริหาร หรือผู้มีอำนาจควบคุม รวมถึงหุ้นที่มีบุคคลอื่นใดถือหลักทรัพย์ไว้แทนกรรมการ ผู้บริหาร หรือผู้มี
อำนาจควบคุม บุคคลที่มีความสัมพันธ์กับบุคคลดังกล่าวด้วย (ลักษณะของบุคคลที่มีความสัมพันธ์ให้เป็นไปตามประกาศสำนักงานคณะกรรมการกำกับหลักทรัพย์และตลาดหลักทรัพย์ว่าด้วยการจัดทำรายงานการเปลี่ยนแปลงการถือหลักทรัพย์และสัญญาซื้อขายล่วงหน้าของกรรมการ ผู้บริหาร ผู้สอบบัญชี ผู้ทำแผน และผู้บริหารแผน) ทั้งนี้ ให้ระบุจำนวนหุ้นทางอ้อม และจำนวนหุ้นที่มีบุคคลอื่นถือหุ้นไว้แทนแยกต่างหากจากกรณีถือหุ้นเอง
โดยตรงด้วย  
	(4)  ให้ระบุถึงความสัมพันธ์ทางครอบครัวระหว่างกรรมการและผู้บริหารด้วยกัน โดยความสัมพันธ์ทางครอบครัว หมายถึง ความสัมพันธ์ทางสายโลหิต ความสัมพันธ์โดยการสมรสและความสัมพันธ์โดยการจดทะเบียนตามกฎหมาย  ทั้งนี้ ให้ระบุเฉพาะความสัมพันธ์ลำดับ บิดา มารดา คู่สมรส บุตร พี่น้อง ลุง ป้า น้า อา รวมทั้ง
คู่สมรส และบุตร ของบุคคลดังกล่าว
	(5)  ให้ระบุประสบการณ์ของกรรมการ ผู้บริหาร หรือผู้มีอำนาจควบคุม ผู้ที่ได้รับมอบหมายให้รับผิดชอบ
สูงสุดในสายงานบัญชีและการเงิน และผู้ที่ได้รับมอบหมายให้รับผิดชอบโดยตรงในการควบคุมดูแลการทำบัญชีอย่างน้อยดังนี้
	(ก)  ประสบการณ์ทำงานที่เกี่ยวข้องกับธุรกิจของบริษัทและ/หรือบริษัทย่อย แล้วแต่กรณี  
อย่างน้อยในระยะ 5 ปีย้อนหลัง  ทั้งนี้ สำหรับผู้ที่ได้รับมอบหมายให้รับผิดชอบสูงสุดในสายงานบัญชีและ
การเงิน และผู้ที่ได้รับมอบหมายให้รับผิดชอบโดยตรงในการควบคุมดูแลการทำบัญชีให้เปิดเผยประสบการณ์ทำงานด้านบัญชีหรือการเงิน หรือ ด้านใด ๆ แล้วแต่กรณี โดยประสบการณ์ทำงานที่เกี่ยวข้องกับด้านบัญชีหรือการเงินภายในระยะ 5 ปีย้อนหลัง หรือประสบการณ์ทำงานใด ๆ ที่มีประโยชน์โดยตรงต่อการดำเนินกิจการ
ภายในระยะ 7 ปีย้อนหลัง ในกรณีที่เป็นประสบการณ์ทำงานของผู้ที่ได้รับมอบหมายให้รับผิดชอบสูงสุด
ในสายงานบัญชีและการเงินเป็นประสบการณ์ทำงานด้านใด ๆ ให้ระบุความเห็นของคณะกรรมการตรวจสอบว่า ประสบการณ์ดังกล่าวเป็นประสบการณ์ทำงานที่เป็นประโยชน์โดยตรงต่อการดำเนินกิจการและระยะเวลา
การทำงานดังกล่าวเป็นไปตามที่ประกาศกำหนดหรือไม่ อย่างไร
(ข)  หากมีการดำรงตำแหน่งใด ๆ ในปีที่ผ่านมาที่ได้รับค่าตอบแทนในกิจการหรือองค์กรอื่นที่มีวัตถุประสงค์หลักในการแสวงหากำไร โดยการดำรงตำแหน่งดังกล่าวกระทบกับการอุทิศเวลาอย่างมีนัยสำคัญ
ให้กับบริษัท เช่น การดำรงตำแหน่งที่มีลักษณะประจำหรือต่อเนื่อง เป็นต้น  ทั้งนี้ ให้ระบุชื่อกิจการ องค์กร และตำแหน่งไว้ด้วย และให้เปิดเผยตำแหน่งหรืออาชีพหลักด้วย (ถ้ามี) (ในกรณีเป็นการดำรงตำแหน่งในหลายบริษัท
ที่เป็นบริษัทใหญ่ บริษัทย่อยกันในกลุ่ม อาจเปิดเผยเป็นกลุ่มบริษัท พร้อมทั้งระบุจำนวนไว้ด้วยก็ได้) ในกรณีที่
ผู้ที่ได้รับมอบหมายให้รับผิดชอบสูงสุดในสายงานบัญชีและการเงิน และผู้ที่ได้รับมอบหมายให้รับผิดชอบโดยตรง
ในการควบคุมดูแลการทำบัญชี ซึ่งไม่ได้เป็นกรรมการ ผู้บริหารไม่ต้องเปิดเผยข้อมูลข้างต้น
	(ค)  กรณีที่กรรมการอิสระของบริษัทดำรงตำแหน่งเป็นกรรมการอิสระของบริษัทใหญ่ บริษัทย่อย หรือบริษัทย่อยลำดับเดียวกัน ให้ระบุไว้ด้วย

2.  ในกรณีที่กรรมการ ผู้บริหารและผู้มีอำนาจควบคุมรายใดดำรงตำแหน่งเป็นกรรมการหรือผู้บริหาร
ในบริษัทย่อย บริษัทร่วม หรือบริษัทที่เกี่ยวข้องหลายบริษัท ให้แสดงข้อมูลการดำรงตำแหน่งของกรรมการ ผู้บริหาร และผู้มีอำนาจควบคุม ตามตารางดังนี้

	รายชื่อบริษัท
	บริษัท
	บริษัทย่อย
	บริษัทร่วม
	บริษัทที่เกี่ยวข้อง

	รายชื่อ
	
	1
	2
	3
	1
	2
	3
	1
	2
	3

	ตัวอย่าง
นาย ก.
นาย ข.

/
	
X
	

/
	
/
	

/
	

/
	

/
	
X
	
	


หมายเหตุ 
1. / = กรรมการ   X = ประธานกรรมการ	// = กรรมการบริหาร
2. บริษัทที่เกี่ยวข้อง ให้หมายถึง นิยามนิติบุคคลของบุคคลที่อาจมีความขัดแย้งของประกาศนี้

3. ประวัติกรรมการ ผู้บริหาร และผู้มีอำนาจควบคุม
               ให้บริษัทเปิดเผยข้อมูลประวัติการถูกลงโทษของกรรมการ ผู้บริหาร และผู้มีอำนาจควบคุมในช่วง 
5 ปีที่ผ่านมา เนื่องจากการกระทำความผิดตามพระราชบัญญัติหลักทรัพย์และตลาดหลักทรัพย์ พ.ศ. 2535 หรือพระราชบัญญัติสัญญาซื้อขายล่วงหน้า พ.ศ. 2546 หรือ พระราชกําหนดการประกอบธุรกิจสินทรัพย์ดิจิทัล พ.ศ. 2561  ทั้งนี้ เฉพาะความผิดในเรื่องดังต่อไปนี้
               (1)  การกระทำการโดยไม่สุจริต หรือประมาทเลินเล่ออย่างร้ายแรง	
	(2)  การเปิดเผย หรือเผยแพร่ข้อมูล หรือข้อความอันเป็นเท็จที่อาจทำให้สำคัญผิด หรือปกปิดข้อความจริงที่ควรบอกให้แจ้งในสาระสำคัญซึ่งอาจมีผลกระทบต่อการตัดสินใจของผู้ถือหุ้น ผู้ลงทุน หรือ
ผู้ที่เกี่ยวข้อง
 	(3)  การกระทำอันไม่เป็นธรรมหรือการเอาเปรียบผู้ลงทุนในการซื้อขายหลักทรัพย์หรือ
สัญญาซื้อขายล่วงหน้า หรือการกระทำอันไม่เป็นธรรมเกี่ยวกับการซื้อขายสินทรัพย์ดิจิทัล หรือมีหรือเคยมีส่วนร่วมหรือสนับสนุนการกระทำดังกล่าว

	เอกสารแนบ 2

รายละเอียดเกี่ยวกับกรรมการของบริษัทย่อย
ให้แสดงรายชื่อกรรมการของบริษัทย่อยตามตาราง ดังนี้

	รายชื่อบริษัทย่อย
รายชื่อกรรมการ
	บริษัท ….
	บริษัท ….
	บริษัท ….

	ตัวอย่าง
	
	
	

	นาย ก.
	//
	/
	/

	นาย ข.
	/
	X
	


หมายเหตุ
1.	/ = กรรมการ   X = ประธานกรรมการ	// = กรรมการบริหาร
	2. 	บริษัทย่อย ให้หมายถึง บริษัทย่อยที่มีนัยสำคัญ เช่น มีรายได้เกินกว่าร้อยละ 10 ของรายได้รวม
ตามงบกำไรขาดทุนรวมของปีบัญชีล่าสุด


		เอกสารแนบ 3

รายละเอียดเกี่ยวกับหัวหน้างานตรวจสอบภายในและหัวหน้างานกำกับดูแลการปฏิบัติงานของบริษัท (compliance)
	ให้แสดงรายละเอียดของหัวหน้างานตรวจสอบภายใน และหัวหน้างานกำกับดูแลการปฏิบัติงาน
ของบริษัท (ถ้ามี) โดยให้มีสาระสำคัญในเรื่องดังต่อไปนี้ 

1. กรณีเป็นพนักงานภายในบริษัท
	(1)  ให้ระบุรายละเอียดเกี่ยวกับชื่อของบุคคลที่ได้รับมอบหมายจากบริษัทให้ปฏิบัติงาน
เป็นหัวหน้างานตรวจสอบภายในหรือหัวหน้างานกำกับดูแลการปฏิบัติงานของบริษัท และตำแหน่ง 
		(2)  คุณวุฒิทางการศึกษา โดยให้รวมถึงวุฒิบัตร หรือประกาศนียบัตรที่เกี่ยวข้องด้วย หากจบการศึกษาสูงกว่าหรือเทียบเท่าปริญญาตรี ให้เปิดเผยคุณวุฒิทางการศึกษาตั้งแต่ปริญญาตรีขึ้นไป
		(3)  ประสบการณ์การทำงาน และการฝึกอบรมที่เกี่ยวข้อง 
		(4)  สำหรับหัวหน้างานกำกับดูแลการปฏิบัติงาน ให้ระบุหน้าที่ความรับผิดชอบด้วย

2. กรณีใช้บริการหน่วยงานภายนอก (outsource)
		(1)  ให้ระบุรายละเอียดเกี่ยวกับชื่อของนิติบุคคลหรือบุคคลที่ได้รับแต่งตั้งจากบริษัทให้ปฏิบัติงานเป็นหัวหน้างานตรวจสอบภายในหรือหัวหน้างานกำกับดูแลการปฏิบัติงานของบริษัท แล้วแต่กรณี
		(2)  ให้ระบุชื่อของบุคคลที่ได้รับมอบหมายจากนิติบุคคลที่สังกัดให้ปฏิบัติงานเป็นหัวหน้างาน
ตรวจสอบภายในหรือหัวหน้างานกำกับดูแลการปฏิบัติงานของบริษัท แล้วแต่กรณี และตำแหน่งในนิติบุคคล
ที่สังกัด พร้อมทั้งแสดงรายละเอียดของบุคคลดังกล่าวตามแนวทางที่กำหนดไว้ในข้อ 1 ข้างต้นด้วย 



		เอกสารแนบ 4
ทรัพย์สินที่ใช้ในการประกอบธุรกิจและรายละเอียดเกี่ยวกับรายการประเมินราคาทรัพย์สิน
	1.	ให้อธิบายลักษณะสำคัญของทรัพย์สินถาวรหลักที่บริษัทและบริษัทย่อยใช้ในการประกอบธุรกิจไม่ว่าจะมีกรรมสิทธิ์ในทรัพย์สินนั้นหรือไม่ (เช่น ที่ดิน อาคาร โรงงาน เครื่องจักร โดยอาจแสดงยอดรวมของทรัพย์สินประเภทเดียวกันไว้ด้วยกัน โดยไม่ต้องแยกแสดงเป็นเครื่องจักรแต่ละเครื่อง และไม่จำเป็นต้องแยกแสดงเป็นรายบริษัท) ลักษณะกรรมสิทธิ์ และหากมีการทำสัญญาเช่าทรัพย์สินระยะยาว ให้สรุปสาระสำคัญของสัญญาด้วย (เฉพาะในเรื่องระยะเวลาการเช่าที่เหลือ และหน้าที่หรือภาระผูกพันของบริษัทตามสัญญานั้น (ถ้ามี))  ทั้งนี้ หากมีการใช้ทรัพย์สินใดเป็นหลักประกันการกู้ยืมเงิน ให้ระบุวงเงินของภาระหลักประกันของทรัพย์สินนั้นด้วย
	ในกรณีที่บริษัทหรือบริษัทย่อยมีสินทรัพย์ไม่มีตัวตนที่สำคัญในการประกอบธุรกิจ เช่น สิทธิบัตร สัมปทาน ลิขสิทธิ์ เครื่องหมายการค้า ให้อธิบายลักษณะสำคัญ เงื่อนไข รวมทั้งผลต่อการดำเนินธุรกิจและอายุสิทธิดังกล่าว
	2.	ให้อธิบายนโยบายการลงทุนในบริษัทย่อยและบริษัทร่วม (เช่น ธุรกิจที่บริษัทจะลงทุน)	
	3.	ในกรณีที่บริษัทประสงค์จะเปิดเผยราคาประเมินทรัพย์สิน เช่น บริษัทมีการปรับโครงสร้างการดำเนินธุรกิจ อันเป็นผลให้มีการได้มาหรือจำหน่ายไปซึ่งทรัพย์สิน หรือมีการตีราคาทรัพย์สินใหม่ในระหว่างรอบระยะเวลาบัญชี ให้บริษัทเปิดเผยข้อมูลเกี่ยวกับทรัพย์สินที่มีการประเมินราคา และราคาประเมิน 
	4.	หากเป็นการประเมินมูลค่าทรัพย์สินในต่างประเทศ จะต้องกระทำโดยบุคคลที่บริษัท
พิจารณาว่า มีความเหมาะสมและสามารถประเมินมูลค่าทรัพย์สินให้สะท้อนมูลค่าที่แท้จริงได้อย่างน่าเชื่อถือเพียงพอ โดยผู้ที่ทำหน้าที่ประเมินมูลค่าทรัพย์สินดังกล่าวต้องเข้าลักษณะอย่างใดอย่างหนึ่งดังต่อไปนี้ด้วย
	4.1	เป็นที่ปรึกษาทางการเงินหรือบริษัทประเมินมูลค่าทรัพย์สินในตลาดทุนที่อยู่ในบัญชีรายชื่อ
ที่สำนักงาน ก.ล.ต. ให้ความเห็นชอบ หรือผู้เชี่ยวชาญเฉพาะด้านที่สำนักงาน ก.ล.ต. ให้การยอมรับ 
	4.2	ในกรณีที่ผู้ที่ทำหน้าที่ประเมินมูลค่าทรัพย์สินเป็นบุคคลต่างประเทศ ต้องเป็นไป
ตามหลักเกณฑ์เพิ่มเติมดังนี้
	4.2.1	อยู่ในบัญชีรายชื่อของทางการหรือหน่วยงานกำกับดูแลของประเทศอันเป็นที่ตั้งของทรัพย์สินกำหนดให้สามารถทำหน้าที่ประเมินมูลค่าทรัพย์สินนั้น ๆ ได้ 
	4.2.2	ในกรณีที่ไม่ปรากฏบัญชีรายชื่อตาม 4.2.1 ผู้ที่ทำหน้าที่ประเมินมูลค่าทรัพย์สิน
ต้องเข้าลักษณะใดลักษณะหนึ่งดังนี้
		(1) เป็นผู้ประกอบวิชาชีพเกี่ยวกับการประเมินมูลค่าทรัพย์สิน ซึ่งมีผลงานเป็น
ที่ยอมรับอย่างแพร่หลายในประเทศอันเป็นที่ตั้งของทรัพย์สินนั้น
		(2) เป็นบุคคลที่มีมาตรฐานการปฏิบัติงานและระบบงานในการประเมินมูลค่าทรัพย์สิน
ที่เป็นสากล	
		(3) เป็นผู้ประเมินมูลค่าทรัพย์สินที่มีเครือข่ายกว้างขวางในระดับสากล (international firm)   






รายละเอียดเกี่ยวกับรายการประเมินราคาทรัพย์สิน
		กรณีที่บริษัทมีการแสดงหรือประสงค์จะเปิดเผยราคาประเมิน เช่น การแสดงราคาประเมินประกอบการทำรายการระหว่างกัน บริษัทมีการปรับโครงสร้างการดำเนินธุรกิจ อันเป็นผลให้มีการได้มาหรือจำหน่ายไปซึ่งทรัพย์สินและประสงค์จะเปิดเผยราคาประเมินที่เกี่ยวข้อง บริษัทมีการตีราคาทรัพย์สินใหม่ในระหว่างรอบระยะเวลาบัญชี เป็นต้น  
ให้บริษัทแสดงรายละเอียดของข้อมูลการประเมินราคาดังกล่าวโดยมีสาระสำคัญในเรื่อง ดังนี้
	(1)  ทรัพย์สินที่มีการประเมินราคาและราคาประเมิน ซึ่งจัดทำขึ้นล่วงหน้าก่อนการทำรายการนั้นไม่เกิน 6 เดือน
(2)  ชื่อผู้ที่ทำหน้าที่ประเมินราคาทรัพย์สิน ซึ่งได้แก่ ที่ปรึกษาทางการเงินหรือบริษัทประเมินมูลค่าทรัพย์สินในตลาดทุนที่อยู่ในบัญชีรายชื่อที่สำนักงาน ก.ล.ต. ให้ความเห็นชอบ หรือผู้เชี่ยวชาญเฉพาะด้าน
ที่สำนักงาน ก.ล.ต. ให้การยอมรับ แล้วแต่กรณี
(3)  ชื่อผู้ควบคุมการปฏิบัติงานหรือผู้ประเมินหลัก แล้วแต่กรณีที่เป็นผู้ลงลายมือชื่อในรายงาน ซึ่งต้องอยู่ในบัญชีรายชื่อที่สำนักงาน ก.ล.ต. ให้ความเห็นชอบ  ทั้งนี้ ในกรณีที่ผู้ที่ทำหน้าที่ประเมินราคาทรัพย์สินเป็น
ที่ปรึกษาทางการเงินหรือเป็นบริษัทประเมินมูลค่าทรัพย์สินในตลาดทุน
(4)  วัตถุประสงค์การประเมินราคาทรัพย์สิน ซึ่งต้องเป็นไปเพื่อวัตถุประสงค์สาธารณะ
ในกรณีที่เป็นรายงานประเมินราคาทรัพย์สินที่จัดทำโดยบริษัทประเมินมูลค่าทรัพย์สินในตลาดทุน หรือมี
คำยินยอมของผู้ที่ทำหน้าที่ประเมินราคาทรัพย์สินให้เผยแพร่ความเห็นนั้นได้ในกรณีที่เป็นรายงานประเมิน
ราคาทรัพย์สินที่จัดทำโดยที่ปรึกษาทางการเงินหรือผู้เชี่ยวชาญเฉพาะด้าน
	(5)  วันที่ในรายงานประเมินราคาทรัพย์สิน



เอกสารแนบ 5

นโยบายและแนวปฏิบัติการกำกับดูแลกิจการ ฉบับเต็ม และจรรยาบรรณธุรกิจ ฉบับเต็มที่บริษัทได้จัดทำ                        ในเรื่องดังต่อไปนี้   
(1) การสรรหาและกำหนดค่าตอบแทนกรรมการและผู้บริหาร ความเป็นอิสระของคณะกรรมการจาก
ฝ่ายจัดการ การพัฒนากรรมการ และการประเมินผลการปฏิบัติหน้าที่ของกรรมการ รวมถึงการกำกับดูแล
บริษัทย่อยและบริษัทร่วม
(2) การดูแลผู้ถือหุ้น การปฏิบัติต่อผู้ถือหุ้นโดยเท่าเทียมกัน การส่งเสริมการใช้สิทธิของผู้ถือหุ้น 
การป้องกันการใช้ข้อมูลภายใน การป้องกันความขัดแย้งทางผลประโยชน์ ความรับผิดชอบต่อผู้มีส่วนได้เสีย                        การชดเชยกรณีที่เกิดการละเมิดสิทธิ การต่อต้านทุจริตคอร์รัปชัน และมาตรการการดำเนินการกับผู้ที่ฝ่าฝืน
นโยบายและแนวปฏิบัติดังกล่าว
(3) จรรยาบรรณธุรกิจ (ถ้ามี) 

	ทั้งนี้  ในกรณีที่บริษัทได้จัดทำกฎบัตรของคณะกรรมการ และกฎบัตรของคณะกรรมการชุดย่อย
แต่ละชุด ให้เปิดเผยข้อมูลกฎบัตรฉบับเต็มด้วย


เอกสารแนบ 6

รายงานคณะกรรมการตรวจสอบ  



เอกสารแนบ 7	

รายงานการตรวจสอบที่เกี่ยวข้องกับความยั่งยืน (การปล่อยก๊าซเรือนกระจก) หรือเอกสารอื่นๆ ที่เทียบเท่า (ถ้ามี)
ให้เปิดเผยรายงานการตรวจสอบที่เกี่ยวข้องกับความยั่งยืน (การปล่อยก๊าซเรือนกระจก) หรือเอกสารอื่น ๆ 
ที่เทียบเท่า ที่แสดงให้เห็นผลการทวนสอบการเปิดเผยข้อมูลการปล่อยก๊าซเรือนกระจกของบริษัท




